text:
ၽူႈမၢၵ်ႈမီး ၸဝ်ႈၶွင်ႁၢၼ်ႉၶၢႆၶူဝ်းၵုၼ်ႇ ၼႂ်းဝဵင်းပၢင်လူင် ဢွၼ်ၵၼ်ပူတ်းပၢႆႉႁၢၼ်ႉ(လၢၼ်ႉ) ၽႂ်မၼ်း ယွၼ်ႉၵႆႉမီးၵူၼ်း/ ၸုမ်းဢမ်ႇႁူႉၾၢႆႇ တူၺ်းမၢႆၾူၼ်းတီႈပၢႆႉသေ သိုပ်ႇၾူၼ်း/သူင်ႇလိၵ်ႈၼႂ်း Viber လွၵ်ႇငိုတ်ႈယွၼ်းငိုၼ်း။
တႄႇဢဝ် ႁူဝ်လိူၼ်ၼူဝ်ႊဝႅမ်ႊပိူဝ်ႊ 2022 ၼၼ်ႉမႃး တေႃႇထိုင်ယၢမ်းလဵဝ် ၽူႈမၢၵ်ႈမီး ႁၢၼ်ႉၶၢႆၶူဝ်းၵုၼ်ႇ ၼႂ်းၵၢတ်ႇ၊ ၸွမ်း ႁိမ်းႁွမ်းၵၢတ်ႇလႄႈ ၸိူဝ်းပိုတ်ႇႁၢၼ်ႉၶၢႆၵိုၵ်းႁိူၼ်းယေး ၼႂ်းဝဵင်းပၢင်လူင် ၸႄႈဝဵင်း လွႆလႅမ် ၸိုင်ႈတႆးပွတ်းၸၢၼ်း ဢွၼ်ၵၼ်ပူတ်းပႅတ်ႈပၢႆႉ ႁၢၼ်ႉၽႂ်မၼ်း ၊ တီႈပၢႆႉၼၼ်ႉ မီးမၢႆၾူၼ်း ၶဝ်ဝႆႉလႄႈ တႃႇလွင်ႈႁူမ်ႇလူမ်ႈၼႆသေ လႆႈပူတ်းဝႆႉဝႃႈၼႆ။
ၸဝ်ႈၶွင်ႁၢၼ်ႉၵူၼ်းဝဵင်းပၢင်လူင်ၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ – “ ၵူၼ်းႁၢႆႉ ၸိူဝ်းၼၼ်ႉ တူၺ်းမၢႆၾူၼ်းတီႈပၢႆႉလၢၼ်ႉသေ ၵပ်းၾူၼ်းလွၵ်ႇငိုတ်ႈယွၼ်းငိုၼ်းမႃးၼႆႉပိူၼ်ႈၺႃးၼမ်ၼႃႇယဝ်ႉ။ ၵွပ်ႈၼႆလႄႈ သင်ဝႃႈ မၢႆၾူၼ်းဢၼ်လၢၵ်ႇလၢႆး ဢမ်ႇႁူႉၸၵ်းၼႆ ႁဝ်း ၶႃႈယႃႇႁပ်ႉသၢႆၶႃႈ ၵူဝ်ပဵၼ်ၸုမ်းလွၵ်ႇငိုတ်ႇလႅၼ်ငိုၼ်း။ ပေႃးၸၢင်ႈပိၼ်ႇတႄႉပိၼ်ႇမၢႆၾူၼ်းသေယိင်ႈၶႅၼ်းတေလီဢေႃႈ”- ဝႃႈၼႆ။
ဝၢႆးလင် ပႃႈၺဵဝ်ႇ ဢႃယု 59 ပီ ၸဝ်ႈၶွင်ပၢမ်ႉၼမ်ႉမၼ်း ယူႇပွၵ်ႉ 4 ဝဵင်းပၢင်လူင် ၺႃးၵူၼ်းဢမ်ႇႁူႉၾၢႆႇတီႉၺွပ်းႁွင်ႉၵႂႃႇယိုဝ်းတၢႆ တၢင်းၶဝ်ႈဝၢၼ်ႈၼမ်ႉလိၼ်း ဢိူင်ႇၼွင်လႅင် မိူဝ်ႈလိူၼ်ဢွၵ်ႊထူဝ်ႊပိူဝ်ႊပူၼ်ႉမႃးၼၼ်ႉသေ တီႈဝဵင်းပၢင်လူင်ၼႆႉ ၵႆႉမီးၵူၼ်းဢမ်ႇႁူႉၾၢႆႇသိုပ်ႇၾူၼ်းၸူး ၸဝ်ႈၵၢၼ်ပၢႆးမၢၵ်ႈမီး၊ လွၵ်ႇငိုၼ်းယွၼ်းငိုၼ်း၊ သင်ဝႃႈဢမ်ႇပၼ်ၼင်ႇဢၼ်ၶဝ်ယွၼ်း ႁႂ်ႈတူၺ်းပႃႈၺူဝ်ႇပဵၼ်တူဝ်ယၢင်ႇ ဝႃႈၼႆ။
ၵူၼ်းပိုၼ်ႉတီႈ ဝဵင်းပၢင်လူင် လၢတ်ႈတီႈၽူႈတွႆႇႁွၵ်ႈဝႃႈ – “ ဢၼ်ၶႃႈႁၼ်ၵူၺ်း ဢၼ်ပူတ်းပၢႆႉၼႆႉ တေမီး 3-4 ႁၢၼ်ႉယဝ်ႉ။ ဢၼ်ၶႃႈဢမ်ႇႁၼ်မႅၼ်ႈတႄႉ တေမီးထႅင်ႈတင်းၼမ် ။ ဝၢႆးလင်ပၼ်ႁႃပႃႈၺူဝ်ႇ ယဝ်ႉၼႆႉ ပိူၼ်ႈၺႃးလွၵ်ႇငိုတ်ႈယွၼ်းမႃးၼမ်။ဢၼ်ၵူဝ်ႁႅင်းသေပၼ်ငိုၼ်းၵႂႃႇၵေႃႈယင်းမီးၼႆဢေႃႈ။ ၵမ်ႈၼမ် ၶဝ်သူင်ႇလိၵ်ႈမႃးတၢင်း Viber ဢမ်ႇၼၼ် ႁဵတ်းမိူၼ် Call Center သေၵပ်းမႃး။ ”- ဝႃႈၼႆ။
ယၢမ်းလဵဝ် တီႈဝဵင်းပၢင်လူင်ၼႆႉ ၸၼ်ႉၵူၼ်းမီးငိုၼ်း၊ မီးၵၢၼ်မၢၵ်ႈမီးလီၸိူဝ်းၼႆႉ လႆႈၾၢင်ႉလွင်ႈႁူမ်ႇလူမ်ႈႁႅင်း။ၵမ်ႈၽွင်ႈ ၶၢႆႉယူႇတၢင်ႇတီႈဝႆႉၵေႃႈယင်းမီး။ ၵူၼ်းပိုတ်ႇလၢၼ်ႉၶၢႆၼႂ်းၵၢတ်ႇၵေႃႈဢမ်ႇႁတ်းၵႂႃႇပိုတ်ႇႁၢၼ်ႉၸဵမ်ၸဝ်ႉ။ တုမ်ႉတိူဝ်ႉပၢႆးမၢၵ်ႈမီး။
ယၢမ်းလဵဝ် မိူၼ်ၼင်ႇ ၵူၼ်းၶၢႆၶူဝ်းၼိူဝ်ဢွၼ်ႊလၢႆႊ (Online) ၸိူဝ်းၼႆႉၵေႃႈ ဢွၼ်ၵၼ်ၵိုတ်းလိုဝ်ႈၼမ် ယွၼ်ႉဝႃႈ တီႈၾဵတ်ႉပုၵ်ႉၶဝ်ၼၼ်ႉ သႂ်ႇဝႆႉမၢႆၾူၼ်းတီႈၵပ်းသိုပ်ႇဝႆႉလႄႈ ၵူဝ်ၵူၼ်းလွၵ်ႇငိုတ်ႈလႅၼ်ၵိၼ်ငိုၼ်း ၵပ်းၾူၼ်းၸူး ။
ၵူၼ်းၼုမ်ႇ ပိုၼ်ႉတီႈ ဝဵင်းပၢင်လူင် လၢတ်ႈတီႈၽူႈတွႆႇႁွၵ်ႈဝႃႈ – “ၵူၼ်းၶၢႆၶူဝ်းၼိူဝ်ဢွၼ်ႊလၢႆႊ ၸိူဝ်းၼႆႉ ယၢမ်းလဵဝ် ပိူၼ်ႈ ဢွၼ်ၵၼ် ယင်ႉလိုဝ်ႈၼမ်ၼႃႇယဝ်ႉ။ ဢမ်ႇမီးၽႂ်ပိုၼ်ၽၢဝ်ႇၶၢႆၶွင် မိူၼ်မိူဝ်ႈၵူႈပွၵ်ႈယဝ်ႉ။ မၢင်ၵေႃႉ ပၢႆမွတ်ႇပႅတ်ႈမၢႆၾူၼ်းၶဝ် ဢၼ်ယၢမ်ႈတင်ႇဝႆႉ ၼိူဝ်ၾဵတ်ႉပုၵ်ႉၶဝ် ၸိူဝ်းထႅင်ႈၵွၼ်ႇဢေႃႈ။ ၶဝ်ၵူဝ်ၵူၼ်းဢမ်ႇႁူႉၾၢႆႇ ၵပ်းၾူၼ်းလွၵ်ႉငိုတ်ႈၸူးၶဝ်ၶႃႈ ဢေႃႈ”- ဝႃႈၼႆ။
လွင်ႈလွၵ်ႇငိုတ်ႈၵၼ်ၼႆႉ ယူႇတီႈၽူႈမီးပုၼ်ႈၽွၼ်း ပလိၵ်ႈသိုၵ်းမၢၼ်ႈ ဢမ်ႇတွၼ်ႉ ၵူတ်ႇထတ်းသွၵ်ႈႁႃ တီႉ ၺွပ်း မႃးသေပွၵ်ႈ။ တေႃႈၼင်ႇ ပႃႈၼၢင်းၺူဝ်ႇ ထုၵ်ႇၶႃႈႁႅမ်တၢႆၼၼ်ႉ တေႃႇထိုင်ယၢမ်းလဵဝ် ပႆႇႁူႉဝႃႈပဵၼ်ၼမ်ႉမိုဝ်းၽႂ်။
ၵူၼ်းမိူင်း ပိုၼ်ႉတီႈ ဝဵင်းပၢင်လူင် ၽူႈယိင်း ဢႃယု 40 ပၢႆ ၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ – “ၵူၼ်းႁဵတ်းၵိၼ်ၵၢၼ်လွၵ်ႇ ငိုတ်ႈ လႅၼ်ၵိၼ်ငိုၼ်းၼႆႉ မၼ်းဢမ်ႇၸႂ်ႈဝႃႈ မီးၵေႃႉလဵဝ် ၶဝ်တေမီးပဵၼ်ၸုမ်း။ ၸုမ်းၼႆႉ ၶဝ်တေဢမ်ႇမီးတီႈလဵဝ် ၼႂ်းမိူင်း တႆးၼႆႉ တေမီးထႅင်ႈလၢႆလၢႆတီႈယူႇ ၸွမ်းၼင်ႇႁဝ်းၶႃႈ ထၢင်ႇတႄႉ။ ၵူၺ်းၵႃႈ ႁဵတ်းသင်လႄႈ ပလိၵ်ႈမၢၼ်ႈ ၽူႈမီးပုၼ်ႈၽွၼ်း ၶဝ် ဢမ်ႇၸွမ်းၶႆႈငိူၼ်ႈ တီႈမၢႆၾူၼ်းဢၼ်ၶဝ်ထူဝ်းမႃးၼၼ်ႉ။ ယွၼ်ႉဝႃႈ ၼႂ်းမိူင်းႁူမ်ႈတုမ်ၼႆႉ မၢႆၾူၼ်းၵူႈဢၼ် ပေႃးၸႂ်ႉၼႆ တေလႆႈလူင်းၸိုဝ်ႈမၢႆၾၢင်ၵၼ်ၵူႈၵေႃႉသေ သိုဝ်ႉၸႂ်ႉၶႃႈလူး။ သင်ဝႃႈ ၶဝ်ၵူတ်ႇထတ်းၸွမ်းၶႆႈငိူၼ်ႈတီႈမၢႆၾူၼ်းၼၼ်ႉၵေႃႈ တူဝ်ၵူၼ်းႁၢႆႉ ၸိူဝ်းၼၼ်ႉၶဝ်တေၺွပ်းလႆႈယူႇ။ ၵူၺ်းၵႃႈ ပလိၵ်ႈမၢၼ်ႈ ၽူႈမီးပုၼ်ႈၽွၼ်းၶဝ် ၸိူဝ်းၼႆႉ ၶဝ်ဢမ်ႇႁဵတ်းၵၢၼ် ၵူၺ်း”- ဝႃႈၼႆ။
ဝၢႆးသိုၵ်းမၢၼ်ႈ ယိုတ်းမိူင်းမႃးၼႆႉ ယၢမ်းလဵဝ် ၼႂ်းဝဵင်းပၢင်လူင်ၼႆႉ ပေႃးႁူဝ်ၶမ်ႈ 5-6 မူင်းၼႆႉ ၵူၼ်းယဵၼ်သီႇမူတ်းယဝ်ႉ ၵမ်ႈ ၼမ် ဢမ်ႇဢွၵ်ႇႁိူၼ်း ၵၼ်ယဝ်ႉ ယွၼ်ႉငဝ်းလၢႆးဝၢၼ်ႈမိူင်း ဢမ်ႇလီ။ ယဝ်ႉၵေႃႈ ၾႆးၾႃႉၵႆႉမွတ်ႇဢမ်ႇမႃးမၢၼ်ႇ ၼိုင်ႈဝၼ်း ၾႆးမႃႈ မွၵ်ႈ 5 မူင်းၼႆႉၵူၺ်း ဝႃႈၼႆ။


c: text/html

text:
ပလႅတ်ႉဝ၊ ၸႄႈဝဵင်း
ၸႄႈဝဵင်းပလႅတ်ႉဝ (မၢၼ်ႈ: ပလက်ဝမြို့နယ်, ဢိင်းၵလဵတ်ႈ: Paletwa Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈၼႂ်း ၸႄႈတွၼ်ႈမိၼ်းတတ်ႉ၊ ၸႄႈမိူင်းၶျၢင်း၊ မိူင်းမျၢၼ်ႇမႃႇ ၼၼ်ႉယဝ်ႉ။ ၼႂ်းၵႃႈၸႄႈဝဵင်း ဢၼ်တူၵ်း ၽၢႆႇတၢင်းတူၵ်းမိူင်းမျၢၼ်ႇမႃႇသုတ်းသုတ်းၼၼ်ႉ ၶဝ်ႈပႃး ၸႄႈဝဵင်းဢၼ်ၼႆႉဢၼ်ၼိုင်ႈသေ တင်း မိူင်းပင်းၵလႃးတဵတ်ႉ ၼႆႉ ယၢၼ်ၵႆၵၼ် ႑႘ ၶီႇလူဝ်ႇမီႇတႃႇယဝ်ႉ။ ဝဵင်းပၵ်းလုမ်းၸႄႈဝဵင်း ၼႆႉ ပဵၼ် ဝဵင်းပလႅတ်ႉဝယဝ်ႉ။ မိူဝ်ႈၽွင်းဢင်းၵိတ်ႉၶဝ် ၽွင်းငမ်း လႄႈ မိူဝ်ႈပၢၼ် ဢူးၼူႉ ၼၼ်ႉ ၸႄႈဝဵင်းပလႅတ်ႉဝၼႆႉ ၶဝ်ႈပႃးမႃးၼႂ်း ၸႄႈမိူင်းရၶႅင်ႇသေတႃႉ ထိုင်ပၢၼ် ဢူးၼေဝိၼ်းမႃး ၶဝ်ႈပႃးၼႂ်း ၸႄႈမိူင်းၶျၢင်းမႃးယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆ ႁူဝ်ၼပ်ႉၵူၼ်း လႄႈ သဵၼ်ႈမၢႆႁူဝ်ႁိူၼ်း ပီ 2014 သွႆ့-႒. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, ႕႒.

robotstxt: allowed

filter: keep


text:
ၵျွၵ်းမႄး၊ ဝဵင်း
ဝဵင်းၵျွၵ်းမႄး (IPA: [ʨɔ́k mɛ́]), (မၢၼ်ႈ: ကျောက်မဲမြို့ ), (ဢိင်းၵလဵတ်ႈ: Kyaukme), (သဵင်ဢွၵ်ႇ [Kyaukme]) ၼႆႉ မီးၼႂ်း ၸႄႈဝဵင်းၵျွၵ်းမႄး၊ ၸႄႈတွၼ်ႈၵျွၵ်းမႄး၊ ၸႄႈမိူင်းတႆး၊ မိူင်းမျၢၼ်ႇမႃႇဢေႃႈ။ ဝဵင်းၵျွၵ်းမႄးၼႆႉ မီးၼႂ်း မိူင်းၽွမ်ႉႁူမ်ႈမျၢၼ်ႇမႃႇ၊ မိူင်းတႆး ပွတ်းႁွင်ႇသေ မီးၼိူဝ် သဵၼ်ႈတၢင်းၵႃး ဝဵင်းလိူဝ်ႇ ဢၼ်မႃးၸွမ်းတၢင်း ထိုင်မေႇမဵဝ်ႉ (ပၢင်ႇဢူႈလူင်)၊ ၼွင်ၶဵဝ်သေ ၽႅဝ်ထိုင် ၵျွၵ်းမႄး ပူၼ်ႉၵႂႃႇ သီႇပေႃႉ၊ လႃႈသဵဝ်ႈ ၼၼ်ႉယဝ်ႉ။ ယၢမ်းလဵဝ်တႄႉ ႁွင်ႉဝႃႈ သဵၼ်ႈတၢင်း ဝဵင်းလိူဝ်ႇ မူႇၸႄႈသေ ပဵၼ်သဵၼ်ႈတၢင်းလူင် ဢေးသျႃး 14 (AH 14) ၼၼ်ႉယဝ်ႉ။ [2] [3] [4] လုၵ်ႉတီႈ ၵျွၵ်းမႄးသေ မီးတၢင်းၽႄၵႂႃႇ ၽၢႆႇတူၵ်း တေႃႇႁွတ်ႈထိုင်လႆႈ မိူင်းၵုတ်ႈ တီႈမီးသႅင်လႅင် လႄႈ ႁွတ်ႈထိုင်လႆႈ မိူင်းမိတ်ႈ ဢၼ်မီးႁိမ်း ၶႅပ်ႇသၢပ်ႇၼမ်ႉမၢဝ်းၼၼ်ႉယဝ်ႉ။ ၸွမ်းသဵၼ်တၢင်း ရူတ်ႉၾႆးသေ လုၵ်ႉဝဵင်းလိူဝ်ႇ မႃႈၵျွၵ်းမႄးၵေႃႈ လႆႈယူႇ။ တၢင်းရူတ်ႉၾႆႈတႄႉ ႁွတ်ႈထိုင် လႃႈသဵဝ်ႈ။ [5]
မိူဝ်ႈပၢၼ်ၸဝ်ႈၾတႄႉ ဝဵင်းၵျွၵ်းမႄးၼႆႉ မီးဝႆႉ ၼႂ်းလိၼ်ၸဝ်ႈၾသီႇပေႃႉသေ ပဵၼ်ဝဵင်းယႂ်ႇဝဵင်းၼိုင်ႈ။ လွႆတီႈဢၼ်ၵႆ ယၢၼ်ဝဵင်းၼႆႉ တၢၼ်ႇတၢၼ်ႇၼၼ်ႉ ယွၼ်ႉပိူဝ်ႈ မီးဝႆႉ ၵုင်းမၢၵ်ႇႁိၼ်လမ်ဢၼ်ၼိုင်ႈလႄႈ မိူဝ်ႈဢွၼ်တၢင်း ႁွင်ႉဝႃႈ ဝဵင်းၵုင်းႁိၼ်လမ်၊ လုၵ်ႉတီႈၼၼ်ႈ သမ်ႉပိၼ်ႇပဵၼ်ၵႂၢမ်းမၢၼ်ႈဝႃႈ ကျောက်မဲ ၼႆယဝ်ႉ။ ၵမ်ႈၽွင်ႈၵေႃႈဝႃႈ ဢဝ်ၸွမ်း ၼင်ႇ ပိုၼ်းၶုၼ်သၢမ်လေႃး မႃးၵႃႉၽႅဝ်တီႈၼႆႉ ၽွင်းမိူဝ်ႈ မႃႉၶဝ် မႃးၵျွၵ်းတီႈၼႆႈၼၼ်ႉ ၶဝ်လႆႈၶိုၼ်းမႄး တၢင်ႇၶဝ်လႄႈ ဢွင်ႈတီႈၼၼ်ႉ ၸုမ်းၶုၼ်သၢမ်လေႃးၶဝ် ႁွင်ႉဝႃႈ ၵျွၵ်းမႄး ၼႆသေ ဝၢႆးမႃး ၸင်ႇလႅၵ်ႈလၢႆႈ ပဵၼ်ၵႂႃႇ ၵျွၵ်းမႄးၼႆၵေႃႈဝႃႈ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းလႄႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
လၢႆးပၵ်းသဝ်းဢွင်ႈတီႈဝဵင်း[မႄးထတ်း | မႄးထတ်းငဝ်ႈငႃႇ]
ပၢႆးမၢၵ်ႈမီးလႄႈၶူဝ်းၵုၼ်ႇၵႃႉၶၢႆ[မႄးထတ်း | မႄးထတ်းငဝ်ႈငႃႇ]
ၵၼ်တေႃႉသူင်ႇလႄႈပၢႆးၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ၸၼ်ႉၸွမ်လႄႈၶေႃးလဵၵ်ႉ[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်တီႈၼႂ်းဝဵင်း[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်ႁိမ်းႁွမ်းဝဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၆.
- ↑ "Asian Highway in Myanmar" (PDF). unescap.org. Retrieved 2009-02-02.
- ↑ Win Nyunt Lwin. "Historic road links wilderness and culture". Myanmar Times October 4–10, 2004. Retrieved 2009-02-02.
- ↑ "Pyin Oo Lwin to Kyaukme". MyTripJournal.com. October 31, 2006. Retrieved 2009-02-02.
- ↑ "Pyin Oo Lwin to Kyaukme". MyTripJournal.com. October 31, 2006. Retrieved 2009-02-02.


text:
မိူဝ်ႈဝၼ်းထီႉ 16 June 2022 (လိူၼ်ၸဵတ်းလွင်ႈ 3 ၶမ်ႈ ပီႊတႆး 2116 ၼီႈ) ပဵၼ်ဝၼ်းသုၼ်ႇလႆႈၸိူဝ်ႉၸၢတ်ႈတႆးလႄႈ ပေႃႈမႄႈၵူၼ်းမိူင်း ႁူမ်ႈၵၼ်ၸတ်းႁဵတ်း ပၢင်တႆႈတဵၼ်းယွၼ်းသူးပၼ် ဝိၺၢၼ်ႇၶႂၢၼ်ငဝ်း ၽူႈၸိူဝ်းလႆႈလူႉသဵင်ႈၵႂႃႇ ယွၼ်ႉသိုၵ်းမၢၼ်ႈ ၶႃႈႁႅမ်တၢႆ ပဵၼ်ၵေႃႇပဵၼ်ၵွင် မိူဝ်ႈပီႊ 1996-1998 ၼႆယဝ်ႉ။
ပၢင်တႆႈတဵၼ်းၼႆႉ ၸုမ်းၵုၼ်ႁဵင်ၾွင်ႇတေးသျိၼ်း ဢွၼ်ႁူဝ်ၸတ်းႁဵတ်း ၵႂႃႇတီႈဝၢၼ်ႈၽၢင်လၢင်း ၸႄႈဝဵင်းၵုၼ်ႁဵင် သေ မီးပီႈၼွင်ႉတႆး၊ လႃးႁူႇ၊ လီးသေႃး၊ လွႆ (တဢၢင်း)၊ ယၢင်းလၢႆး လႄႈ ယၢင်းလမ် ၸိူဝ်းၼႆႉ ၶဝ်ႈႁူမ်ႈတႆႈတဵၼ်း ယွၼ်းသူးပၼ် ၽူႈၸိူဝ်းလႆႈလူႉသဵင်ႈၵႂႃႇ၊ လိူဝ်ၼၼ်ႉ မီးပႃး ပၢင်ၼႄငဝ်းတူင်ႉ မၢႆတွင်း လွင်ႈသိုၵ်းမၢၼ်ႈ ႁဵတ်းမိူၵ်ႈမႂ်ႈတေႃႇၸၢဝ်းၶိူဝ်း ၼႆယဝ်ႉ။
တီႈၼႂ်းၸႄႈဝဵင်းၵုၼ်ႁဵင်ၵူၺ်းၼင်ႇၵဝ်ႇ ၸုမ်းၵူၼ်းၼုမ်ႇတႆး လႄႈ ပေႃႈမႄႈ ၵူၼ်းမိူင်း ႁူမ်ႈၵၼ်ႁဵတ်းတၢင်းလူႇတီႈဝတ်ႉ လႄႈ ၵၢပ်ႈသွမ်းဝၼ်း သင်ႇၶႃႇၸဝ်ႈၶဝ် သေ လူႇတၢၼ်းယၢတ်ႇၼမ်ႉ သူင်ႇၽွၼ်းဝူၺ်ႇဝၢၵ်ႈၵုသူဝ်ႇပၼ် ၽူႈၸိူဝ်းလႆႈ လူႉသဵင်ႈၵႂႃႇ ယွၼ်ႉလၢႆးႁဵတ်း သိုၵ်းမၢၼ်ႈ မိူၵ်ႈမႂ်ႈ ၼႆယဝ်ႉ။
ၼႂ်းဝၼ်းလဵဝ်ၵၼ်ၵူၺ်းၼင်ႇၵဝ်ႇ တီႈႁူင်းႁဵၼ်းၸိူဝ်ႉၸၢတ်ႈ မိူင်းတႆးပွတ်းၸၢၼ်း တီႈၼိုင်ႈၵေႃႈ ၸုမ်းႁူမ်ႈတုမ်လုၵ်ႈႁဵၼ်းတႆး၊ ပေႃႈမႄႈၵူၼ်းမိူင်း လႄႈ လုၵ်ႈႁဵၼ်းၶဝ် ႁူမ်ႈၵၼ်သေ ဝၢင်းမွၵ်ႇမွင်ၸႂ် ယိူင်းၸူးထိုင် ၽူႈလႆႈလူႉသဵင်ႈၵႂႃႇ ယွၼ်ႉလၢႆးႁဵတ်း မိူၵ်ႈမႂ်ႈ သိုၵ်းမၢၼ်ႈ မိူၼ်ၵၼ်။
မိူဝ်ႈပီႊ 1996−1998 ၵူၼ်းမိူင်းတႆး ၼပ်ႉႁူဝ်သႅၼ် ဢၼ်ယူႇသၢင်ႈၵိၼ်သဝ်း ၼႂ်းၸိုင်ႈတႆး ပွတ်းၵၢင်/ပွတ်းၸၢၼ်းၼၼ်ႉ ထုၵ်ႇၺႃးတပ်ႉသိုၵ်းမၢၼ်ႈ တဵၵ်းတဵင်လူလၢႆဢဝ်တၢႆ လႄႈ လိုပ်ႈႁေႃႈၶၢႆႉပၢႆႈ ဢွၵ်ႇဝၢၼ်ႈ တင်းၼမ်သေ ၵူၼ်းမိူင်းတႆး လႆႈပဵၼ်ၼမ်ႉႁူၼမ်ႉတႃ ပဵၼ်ဢၼ်တုၵ်ႉၶ ယၢပ်ႇၽိုတ်ႇၵိၼ်းၸႂ် တေႉတေႉဝႃႈဝႃႈ ယူႇယဝ်ႉ။
ၵူၼ်းမိူင်းၸိုင်ႈတႆးပွတ်းၵၢင်/ပွတ်းၸၢၼ်း ၼပ်ႉႁူဝ်သႅၼ် သိုၵ်းမၢၼ်ႈ ၸုတ်ႇၽဝ်ပႅတ်ႈ ႁိူၼ်းယေး သေဢမ်ႇၵႃး ႁေႃႈလိုပ်ႈၶၢႆႉပၢႆႈဢွၵ်ႇဝၢၼ်ႈ လႄႈ ၼၢင်းယိင်းတႆးတင်းၼမ် ထုၵ်ႇသိုၵ်းမၢၼ်ႈ ၵၼ်ႉၸၼ်လူလၢႆ/ဢဝ်တၢႆ တီႈၼႂ်းဝၢၼ်ႈၵေႃႈမီး၊ လိူဝ်ၼၼ်ႉ ၵူၼ်းမိူင်းလႆႈသုမ်း ၶဝ်ႈၼမ်ႉတင်းၵိၼ် လႄႈ ၶူဝ်းၶွင်ႁိူၼ်းယေး တင်းၼမ်၊ ၵူၼ်းမိူင်းတႆး ဢၼ်လႆႈႁပ်ႉၽွၼ်းႁၢႆႉၸႃႉ လွင်ႈမိူၵ်ႈမႂ်ႈ သိုၵ်းမၢၼ်ႈ ၼႆႉ ပဵၼ်ၵူၼ်းမိူင်း ဢၼ်ယူႇသၢင်ႈၵိၼ်သဝ်း ၸွမ်းဝၢၼ်ႈၼွၵ်ႈၼႃးပၢင်ႇၵမ်ႉၼမ်၊ ၽွင်းၼၼ်ႉ ယွၼ်ႉၼႂ်းမိူင်းတႆး ဢမ်ႇပႆႇမီးသိုဝ်ႇၶၢဝ်ႇ ဢၼ်ပိုၼ်ၽႄတၢင်းဢွၼ်ႇလၢႆး (Online) ဢမ်ႇၼၼ် ဢမ်ႇပႆႇမီး Internet ၵေႃႈပိူင်ၼိုင်ႈသေ တႃႇၵူၼ်းမိူင်းတႆး တေႁပ်ႉႁူႉလွင်ႈႁုၵ်းႁၢႆႉလူင်ၼႆႉၵေႃႈ ဢမ်ႇငၢႆႈငၢႆႈ လႄႈ တေႃႇထိုင်မိူဝ်ႈလဵဝ် ၵေႃႉဢမ်ႇႁူႉလွင်ႈမိူၵ်ႈမႂ်ႈသိုၵ်းမၢၼ်ႈၼႆႉ ယင်းတိုၵ်ႉမီးထႅင်ႈယူႇတင်းၼမ်။
ၸုမ်းတူင်ႇဝူင်းၵူၼ်းတႆး ပိုၼ်ၽၢဝ်ဝႆႉဝႃႈ မိူဝ်ႈဝၼ်းထီႉ 16 June 1997 ၵူၼ်းမိူင်းၼုမ်ႇထဝ်ႈလဵၵ်ႉယႂ်ႇ 27 ၵေႃႉ ထုၵ်ႇသိုၵ်းမၢၼ်ႈ တပ်ႉၶမယ 513 ယိုဝ်းတၢႆၸွမ်းၵၼ် တီႈႁိမ်းတၢတ်ႇၾႃႉႁူဝ်ႈ ၊ ၵူၼ်းမိူင်း 29 ၵေႃႉ ထုၵ်ႇသိုၵ်းမၢၼ်ႈ ၶလယ 246 ယိုဝ်းတၢႆတီႈသၢႆးၶၢဝ် ၼႂ်းၸႄႈဝဵင်းၵုၼ်ႁဵင် ၶၢပ်ႈတူဝ်ၶဝ်ၵေႃႈ ပွႆႇၼဝ်ႈဝႆႉၸိူင်ႉၼၼ်ယူႇယဝ်ႉ၊ ၽွင်းသိုၵ်းမၢၼ်ႈ ၽဵဝ်ႈမူၺ်ႉပိုၼ်ႉတီႈ 1996−1998 ၼၼ်ႉ ၵူၼ်းမိူင်းတႆး လၢႆပိုၼ်ႉတီႈ ထုၵ်ႇၺႃးသိုၵ်းမၢၼ်ႈ ႁႅမ်/ယိုဝ်းတၢႆ ထႅင်ႈတင်းၼမ်သေ ၵူၼ်းမိူင်း 400,000 ပၢႆ ၼႂ်း 15 ၸႄႈဝဵင်း လႆႈၶၢႆႉပၢႆႈဢွၵ်ႇဝၢၼ်ႈ လႄႈ ထုၵ်ႇသိုၵ်းမၢၼ်ႈ ဢဝ်ၾႆးၽဝ်ပႃးႁိူၼ်းယေး။
ၼၢင်းယိင်း ဢႃႇယု 27 ပီႊ ၵေႃႉၼိုင်ႈ ဢၼ်လွတ်ႈတၢင်းတၢႆမႃးတီႈ သၢႆးၶၢဝ် (ၸုမ်းတူင်ႇဝူင်းၵူၼ်းတႆး တွင်ႈထၢမ်ဝႆႉ မိူဝ်ႈဝၼ်းထီႉ 30 August 1997) ၼၼ်ႉ လၢတ်ႈၼႄဝႃႈ − တင်းလေႃႉဝူဝ်း/ၵႂၢႆး 30 သိူင်း ႁဝ်းၶႃႈတိုၵ်ႉဢွၼ်ၵၼ်ပွၵ်ႈမႃး ၊ လေႃႉႁဝ်းၶႃႈၵေႃႈ မီးၶဝ်ႈပိူၵ်ႇတဵမ်ၵႂႃႇသဵင်ႈ ၊ ၽွင်းႁဝ်းၶႃႈ ၽဵဝ်တီႈ သၢႆးၶၢဝ်ၼၼ်ႉ သိုၵ်းမၢၼ်ႈ ၸႂ်ႉႁဝ်းၶႃႈလူင်းလေႃႉသေ ၵႂႃႇပၼ်ၸိုဝ်ႈပၼ်သဵင်တီႈၶဝ် ၊ ၵမ်းၼၼ်ႉ ၶဝ်ႁႂ်ႈႁဝ်းၶႃႈ ယူႇၼႂ်းႁိူၼ်းလင်ၼိုင်ႈ ၊ ႁဝ်းၶႃႈၺႃးတီႉမတ်ႉ မိူဝ်ႈႁူဝ်ၶမ်ႈ ဝၼ်းထီႉ 15 June 1997 ၼၼ်ႉသေ ထိုင်ထႅင်ႈဝၼ်းၼိုင်ႈမႃး ၶဝ်ႁႅမ်ႁဝ်းၶႃႈၵူၼ်းမိူင်း၊ ၶဝ်ႁွင်ႉၵူၼ်းၵႂႃႇၵမ်းၸုမ်းၸုမ်း၊ ဢွၼ်တၢင်းတႄႉ ၶဝ်ႁွင်ႉ ၸုမ်း 16 ၵေႃႉ ၊ ၵူၼ်းၸၢႆး 12 ၵေႃႉ လႄႈ ယိင်း 4 ၵေႃႉ၊ ဝၢႆးၼၼ်ႉၶိုၼ်း မႃးႁွင်ႉထႅင်ႈၸုမ်းၼိုင်ႈ 10 ၵေႃႉ ပႃးၽူဝ်ၶႃႈၼၢင်း၊ ၶႃႈလႆႈငိၼ်းသဵင်ၵွင်ႈၸၢၵ်ႈ တႅၵ်ႇၶိူဝ်းၶိူဝ်းယႂ်းယႂ်း၊ သိုၵ်းမၢၼ်ႈလၢတ်ႈဝႃႈ ႁဝ်းလႆႈၶေႃႈၸီႉသင်ႇမႃး ႁႂ်ႈယိုဝ်းသူတၢႆတင်းသဵင်ႈ− ဝႃႈၼႆ။
မိူဝ်ႈဝၼ်းထီႉ 16 June 2020 ၼၼ်ႉ ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး ၵေႃႈလႆႈဢွၵ်ႇၶေႃႈပိုၼ်ၽၢဝ်ႇဝႆႉဝႃႈ− မိူင်းႁူမ်ႈတုမ်ၼႆႉ ၸၢဝ်းၶိူဝ်းတင်းလၢႆ မီးသုၼ်ႇလႆႈၸတ်းပွင်ႁင်းၶေႃ တီႈဝၢၼ်ႈမိူင်းတူဝ်ၵဝ်ႇၽႂ်မၼ်း ႁူမ်ႈသၢၼ်မိုဝ်းၵၼ် ဢဝ်လွတ်ႈလႅဝ်း သဝ်းၶေႃသေ ႁူမ်ႈၵၼ်ၵေႃႇတင်ႈမႃးသေတႃႉ ႁၢၼ်ႉတေႃႇယၢမ်းလဵဝ်ၵေႃႈ ဢမ်ႇဢွၵ်ႇၾၢင်ႁၢင်ႈမိူင်းႁူမ်ႈတုမ် ဢၼ်မီးသုၼ်ႇလႆႈၽဵင်ႇပဵင်း၊ သိုၵ်းလူင်ပွင်ၸိုင်ႈ ႁႅၼ်းသိုၵ်းလေႃႇတိုၵ်း ၸၢဝ်းၶိူဝ်းတင်းလၢႆ လႄႈ ပဵၼ်သိုၵ်းပဵၼ်သိူဝ်ၵၢင်မိူင်းမႃး ၶၢဝ်းတၢင်း 60−70 ပီႊပၢႆ ဝၢၼ်ႈမိူင်းၵေႃႈဢမ်ႇၵတ်းယဵၼ် ၵူၼ်းမိူင်း ၸိူဝ်းဢမ်ႇမီးတၢင်းၽိတ်း ၺႃးၸၢၵ်ႇသိုၵ်းသိူဝ်မႃး တေႃႇထိုင်ဝၼ်းမိူဝ်ႈၼႆႉ ၼႆယူ၊ ၼင်ႇႁိုဝ် ၵူၼ်းၵိုတ်းတင်းလင် ပေႃးတေႁူႉႁၼ်ပိုၼ်း၊ ႁႂ်ႈပဵၼ်လွင်ႈၶုၵ်းထူပ်း မွင်ၸႂ်ၸွမ်း ၵူၼ်းမိူင်း ၸိူဝ်းထုၵ်ႇၶႃႈတၢႆ ၵိုၵ်းၵပ်းၽႅၼ်ႇလိၼ် ၸိုင်ႈတႆးတင်းလၢႆၼၼ်ႉ ၸင်ႇလႆႈပိုၼ်ၽၢဝ်ႇ မၵ်းမၢႆဝၼ်းထီႉ 16 June ၼႆႉ ပဵၼ် “ဝၼ်းသုၼ်ႇလႆႈၸိူဝ်ႉၸၢတ်ႈတႆး” ယူႇယဝ်ႉ။
ၸွမ်းၼင်ႇ ၸုမ်းတူင်ႇဝူင်းၵူၼ်းတႆး လႆႈၵဵပ်းၶေႃႈမုၼ်းဝႆႉ ပီႊ 1996−1999 ၶၢဝ်းတၢင်း 4 ပီႊပၢႆၼၼ်ႉ သိုၵ်းမၢၼ်ႈ တဵၵ်းႁေႃႈလိုပ်ႈ ႁႂ်ႈၵူၼ်းမိူင်းၶၢႆႉပၢႆႈ ဢွၵ်ႇဝၢၼ်ႈ မီးယူႇ 15 ၸႄႈဝဵင်း ၊ ဝၢၼ်ႈၸိူဝ်းဢၼ် လႆႈၶၢႆႉၼၼ်ႉ (1) ဝဵင်းႁူဝ်ပူင်း ဢိူင်ႇဢၼ်မီးတင်းႁွင်ႇ ဝဵင်းလူင်တူၼ်ႈတီး ဢၼ်လႆႈထုၵ်ႇ သိုၵ်းမၢၼ်ႈ တဵၵ်းႁေႃႈလိုပ်ႈၶၢႆႉမီးယူႇ 42 ဝၢၼ်ႈ ၼႂ်း 4 ဢိူင်ႇ ၊ (2) ၸႄႈဝဵင်းလၢင်းၶိူဝ်း လႆႈထုၵ်ႇႁေႃႈလိုပ်ႈ 28 ဝၢၼ်ႈ ၼႂ်း 3 ဢိူင်ႇ ၊ (3) ၸႄႈဝဵင်းမိူင်းပဵင်း လႆႈထုၵ်ႇႁေႃႈလိုပ်ႈ 71 ဝၢၼ်ႈ ၼႂ်း 7 ဢိူင်ႇ ၊ (4) ၸႄႈဝဵင်းၵုၼ်ႁဵင် လႆႈထုၵ်ႇႁေႃႈလိုပ်ႈ 85 ဝၢၼ်ႈ ၼႂ်း 8 ဢိူင်ႇ ၊ (5) ၸႄႈဝဵင်းၼမ်ႉၸၢင် လႆႈထုၵ်ႇႁေႃႈလိုပ်ႈ 60 ဝၢၼ်ႈ ၼႂ်း 6 ဢိူင်ႇ ၊ (6) ၸႄႈဝဵင်းပၢင်လူင် လႆႈထုၵ်ႇႁေႃႈလိုပ်ႈ 102 ဝၢၼ်ႈ ၼႂ်း 4 ဢိူင်ႇ ၊ (7) ၸႄႈဝဵင်းမိူင်းၵိုင် လႆႈထုၵ်ႇႁေႃႈလိုပ်ႈ 340 ဝၢၼ်ႈ ၼႂ်း 22 ဢိူင်ႇ ၊ (8.) ၸႄႈဝဵင်းလၢႆးၶႃႈ လႆႈထုၵ်ႇႁေႃႈလိုပ်ႈ 155 ဝၢၼ်ႈ ၼႂ်း 12 ဢိူင်ႇ ၊ (9) ၸႄႈဝဵင်းၵေးသီး လႆႈထုၵ်ႇႁေႃႈလိုပ်ႈ 240 ဝၢၼ်ႈ ၼႂ်း 16 ဢိူင်ႇ ၊ (10) ၸႄႈဝဵင်းမိူင်းၼွင် လႆႈထုၵ်ႇႁေႃႈလိုပ်ႈ 152 ဝၢၼ်ႈ ၼႂ်း 15 ဢိူင်ႇ ၊ (11) ၸႄႈဝဵင်းၶူဝ်လမ် လႆႈထုၵ်ႇႁေႃႈလိုပ်ႈ 123 ဝၢၼ်ႈ ၼႂ်း 5 ဢိူင်ႇ ၊ (12) ၸႄႈဝဵင်းၵဵင်းတွင်း လႆႈထုၵ်ႇႁေႃႈလိုပ်ႈ 40 ဝၢၼ်ႈ ၼႂ်း 4 ဢိူင်ႇ ၊ (13) ၸႄႈဝဵင်းမွၵ်ႇမႆႇ လႆႈထုၵ်ႇႁေႃႈလိုပ်ႈ 163 ဝၢၼ်ႈ ၼႂ်း 8 ဢိူင်ႇ ၊ (14) ၸႄႈဝဵင်းမိူင်းၼၢႆး လႆႈထုၵ်ႇႁေႃႈလိုပ်ႈ 141 ဝၢၼ်ႈ ၼႂ်း 11 ဢိူင်ႇ ၊ (15) ၸႄႈဝဵင်းမိူင်းပၼ်ႇ လႆႈထုၵ်ႇႁေႃႈလိုပ်ႈ 144 ဝၢၼ်ႈ ၼႂ်း 12 ဢိူင်ႇ ၼႆယဝ်ႉ။
ယွၼ်ႉလွင်ႈမိူၵ်ႈမႂ်ႈသိုၵ်းမၢၼ်ႈၼႆႉသေ ၵူၼ်းမိူင်းတႆးလႆႈပၢႆႈၽေး ယူႇၸွမ်းလႅၼ်လိၼ် တႆး−ထႆး လႄႈ ၵမ်ႈၽွင်ႈ ပၢႆႈယူႇၸွမ်းမိူင်းႁိမ်းႁွမ်းသေ ပဵၼ်ႁႅင်းၵၢၼ် တႆးယၢၼ်မိူင်းဝႆႉ ၊ ထိုင်မိူဝ်ႈလဵဝ်ၵေႃႈ ယွၼ်ႉၼႂ်းပိုၼ်ႉတီႈၸိူဝ်းၼၼ်ႉ ဢမ်ႇပႆႇမီးလွင်ႈႁူမ်ႇလူမ်ႈ လႄႈ ၵူၼ်းမိူင်းၸိူဝ်းလႆႈပၢႆႈၽေး ဢမ်ႇပႆႇႁတ်းပွၵ်ႈၶိုၼ်း တီႈဝၢၼ်ႈၵိူတ်ႇမိူင်းၼွၼ်း ႁၢၼ်ႉတေႃႇထိုင်ယၢမ်းလဵဝ် ယူႇယဝ်ႉ။
ထိုင်ၼႂ်းပီႊ 2022 ၼႆႉၵေႃႈ သိုၵ်းမၢၼ်ႈ ယင်းတိုၵ်ႉတဵၵ်းဢဝ်ၵိၼ်လၢႆၶူဝ်းၶွင်ၵူၼ်းမိူင်း ၊ ၸႂ်ႉႁႅင်းလၢႆၵူၼ်းမိူင်း ၊ သိမ်းတီႈလိၼ်ၵူၼ်းမိူင်း ၊ ယႃႉဢဝ်ၶူဝ်းၶွင်တီႈၼႂ်းႁိူၼ်းၵူၼ်းမိူင်း လႄႈ ပေႃႉထုပ်ႉၵူၼ်းမိူင်းၸိူဝ်းၼႆႉၵေႃႈ တိုၵ်ႉလႆႈႁၼ်သိုၵ်းမၢၼ်ႈ ႁဵတ်းသၢင်ႈယူႇယဝ်ႉ။
တႆးလွတ်ႈလႅဝ်း


text:
ၵိူၼ်ႇတူ:Society
လွင်ႈၶိုၼ်ႈယႂ်ႇမုၼ်းလႅင်း[မႄးထတ်းငဝ်ႈငႃႇ]
ပေႃးလၢတ်ႈထိုင် “လွင်ႈၶိုၼ်ႈယႂ်ႇမုၼ်းလႅင်း”ၼႆ လွင်ႈၼႆႉ တေႁူမ်ႇငမ်း “လွင်ႈလႅၵ်ႈလၢႆႊ”ၵူႊလၢႆပႃႈၵူႊ လၢႆၾၢႆႇၶွင်တူင်ႇဝူင်းၵူၼ်းႁဝ်း။ လႅၼ်ႊၶွင်လွင်ႈၶိုၼ်ႈယႂ်ႇမုၼ်းလႅင်းၼႆႉ မၼ်းလၢၵ်ႇလၢႆးၵႂၢင်ႈၶႂၢင်တႄႉတႄႉ၊ တေႁူမ်ႈ ဢဝ်ၸဵမ် လွင်ႈၵၢၼ်မၢၵ်ႈမီး၊ လွင်ႈၵၼ်ၵူၼ်း၊ လွင်ႈၵၢၼ်မိူင်း၊ လွင်ႈမုၵ်ႉၸုမ်း၊ လွင်ႈပၢႆးၸၢင်ႊလၢႆလၢႆၸိူဝ်း(ၸိူင်ႉ ၼင်ႇ ပၢႆးသၢႆႊတူဝ်ႁၢင်ႊ ဢမ်ႇၼၼ် ပၢႆးသၢႆႊၾိင်ႈတိုၼ်းပဵၼ်၊ ပၢႆးၸၢင်ႊၸၢၵ်ႈလႄႈ ၵၢၼ်သိုဝ်ႇသၢၼ်)၊ လွင်ႈသိုင်ႇ ဝႅတ်ႉလွမ်ႉ၊ လွင်ႈပၢႆးၵိူဝ်းယမ်၊ လွင်ႈပၢႆးမွၼ်းလႄႈၽိင်ႈငႄႈၸိူဝ်းၼႆလႂ်ယဝ်ႉ။ ၽူႈဢၢၼ်ႇမၢင်ႊၵေႃႉယင်းေတဝႃႈ ၵႃႊၼင်ႇလၢတ်ႈမႃးၼႆႉ ယင်းတိုၵ်ႉၵႅပ်ႈယူႇၼႆၵွၼ်ႇ။
ၵမ်းၼႆႉတေသိုပ်ႇၶႆႊၼေတီႈပွင်ႇလွင်ႈၶိုၼ်ႈယႂ်ႇမုၼ်းလႅင်းသၢမ်ဢၼ်။ ဢၼ်ထီႈၼိူင်ႈ ပဵၼ်လွင်ႈၶိုၼ်ႈယႂ်ႇ မုၼ်းလႅင်းၸွမ်းသၢႆပိုၼ်းလႄႈဢၼ်ၸႂ်ႉၶၢဝ်းယၢမ်းႁိုင်၊ ယဝ်ႉၵေႃႈ ပဵၼ်ၼင်ႇသၢႆၵၢၼ်ပဵၼ်(process)လွင်ႈလႅၵ်ႈ လၢႆႊ။ ထီႈသွင်ႄတႉပဵၼ်လွင်ႈထတ်းသၢင်ၶူၼ်ႉၶႆႈဢၼ်ၵွင်ႉၵၢႆႇတင်းပေႃႇလသီႇ ဢမ်ႇၼၼ် ဢၼ်လႆႈမီး ၶိူင်ႈ တႅၵ်ႈၶိူင်ႈယင်ႇ၊ ယဝ်ႉၵေႃႈ ဢိင်ၼိူဝ်ၵၢၼ်ၶၢတ်ႈလၢမ်းႁိဝ်ႈၸင်ႈလႄႈ ဢိင်ၼိူဝ်ၼႂ်းၶၢဝ်းပွတ်းတေႃႇၶၢဝ်းၵၢင်။ ဢၼ်ထီႈသၢမ်ႈတႄႉ ပဵၼ်လွင်ႈဢၼ်ပၢႆးၼေႁႂ်ႈႁူႉၸၵ်းလွင်ႈၶိုၼ်ႈယႂ်ႇမုၼ်းလႅင်း ဢၼ်ဢိင်ၼိူဝ်ပၢႆးဝူၼ်ႉပၢႆးႁၼ် မိူင်းဝၼ်းတူၵ်းၶဝ်၊ ယဝ်ႉၵေႃႈ ယုၵ်းမုၼ်းလၢႆးတၢင်းတႃႇတေလႅၵ်ႈလၢႆႊႁႃတၢင်းဢွၵ်ႇမႂ်ႇမႂ်ႇတႃႇပၢႆးႁၼ်မႂ်ႇမႂ်ႇ ၼၼ်ႉယဝ်ႉ။
လွင်ႈၶိုၼ်ႈယႂ်ႇႁုၼ်ႈမုၼ်းဢၼ်ထီႈၼိူင်ႈ ဢမ်ႇၼၼ် ဢၼ်ပဵၼ်ပၢႆးႁၼ်ထီႈၼိူင်ႈၼၼ်ႉတေပဵၼ်လွင်ႈၶိုၼ်ႈ ယႂ်ႇမုၼ်းလႅင်း ဢၼ်ပဵၼ်သၢႆၵၢၼ်လွင်ႈလႅၵ်ႈလၢႆႊယူင်ႉသၢင်ႈတူင်ၵူၼ်းတင်းလုမ်ႈယဝ်ႉ။ ၽူႈႁူႉမေႃမၢင်ႊၵေႃႉ ပိုတ်ႇတီႈပွင်ႇဝႃႈ ပဵၼ် “သၢႆၵၢၼ်လွင်ႈလႅၵ်ႈလၢႆႊသၢႆပိုၼ်း” ၼႆယဝ်ႉ။ ၽူႈႁူႉမေႃ ဢၼ်ၸိုဝ်ႈႁွင်ႉဝႃႈ “ၵေႃ” တေ လၢတ်ႈဝႃႈ “လွင်ႈလႅၵ်ႈလၢႆႊပူၵ်းသၢင်ႈ ၵဵဝ်ႇၵပ်းလူၺ်ႈယူင်ႉသၢင်ႈ”လႄႈ “လွင်ႈလႅၵ်ႈလၢႆႊပူၵ်းသၢင်ႈၾၢႆႇ လွင်ႈၵၢၼ်မၢၵ်ႈမီးႄလႈ လွင်ႈၵၼ်ၵူၼ်း ၼႂ်းၶၢဝ်းယၢဝ်း” မိူဝ်ႈၼႂ်းၸူဝ်ႊပီႊ 1950 လႄႈ 1960 ၼၼ်ႉ ၸၢင်ႊ လၢတ်ႈလႆႈဝႃႈ ပဵၼ်လွင်ႈၶိုၼ်ႈယႂ်ႇမုၼ်းလႅင်း ဢၼ်ယူႇၼႂ်းပၢႆးႁၼ်ဢၼ်ၼႆႉၼႆ။
ပၢႆးႁၼ်ဢၼ်ၼႆႉ ပိူင်လူင်မၼ်းပၵ်းၸႂ်ၼိူဝ် သၢႆၵၢၼ်လွင်ႈလႅၵ်ႈလၢႆႊယူင်ႉသၢင်ႈတူင်ႇၵူၼ်းတင်းလုမ်ႈ၊ ယဝ်ႉေၵႃ ပဵၼ်ပၢႆးႁၼ်ဢၼ်တူၺ်းၼႂ်းၶၢဝ်းယၢဝ်းႄလႈ ပၢႆးႁၼ်ဢၼ်တူၺ်းသၢႆပိုၼ်း။ ပေႃးၼႆၸိုင် သင်ၸိူဝ်ႉဝႃႈ တွၼ်ႊၵၼ်ပိူင်ယႂ်ႇၶွင်ၼႂ်းတူင်ႇၵူၼ်းသေတွၼ်ႊတွၼ်ႊမီးလွင်ႈလႅၵ်ႈလၢႆႊၸိုင် တၢင်ႇၾၢႆႇတၢင်ႇၵၼ်တွၼ်ႊၶွင်ၼႂ်း တူင်ႇၵူၼ်းၵေႃႈ မီးတၢင်းလႅၵ်ႈလၢႆႊၸွမ်းၼႆယဝ်ႉ။ တူဝ်ယၢင်ႇမၼ်းၸိုင် မိူၼ်ၸိူင်ႉၼင်ႇလွင်ႈလႅၵ်ႈလၢႆႊတူင်ႇၵူၼ်း ဢၼ်လုၵ်ႈတီႈၵၢၼ်ၽုၵ်ႇသွမ်ႈသူႇၸူး တူင်ႇၵူၼ်းဢၼ်ဢိင်ၼိူဝ်ႁူင်းၵၢၼ်ၸၢၵ်ႈ(မၢင်ႊပွၵ်ႈေတလၢတ်ႈဝႃႈလုၵ်ႉ တီႈပၢၼ်ၵွၼ်ႇ သူႇၸူး ပၢၼ်မႂ်ႇ)။ ယဝ်ႉၵေႃႈလွင်ႈလႅၵ်ႈလၢႆႊဢၼ်ၼႆႉ ႁဵတ်းႁႂ်ႈလွင်ႈၵွင်ႉၵၢႆႇၵၼ်ၼႂ်းၵႄႇၸၼ်ႉထၢၼ်ႈ ၵူၼ်းႄလႈၸုမ်းၵူၼ်းႁဝ်းၵေႃႈလႅၵ်ႈလၢႆႊမႃး။ ၶႂ်ႈဝႃႈၼႆႉ လွင်ႈၶိုၼ်ႈယႂ်ႇမုၼ်းလႅင်း ၶဝ်ႈပႃးဝႆႉ လွင်ႈလႅၵ်ႈလၢႆႊယူင်ႉ သၢင်ႈပၢႆးမၢၵ်ႈမီးတူင်ႇၵူၼ်း ႁူမ်ႈပႃးတင်းလွင်ႈပဵၼ်ၸဝ်ႈၶွင်ၶိၼ်ႈ၊ လွင်ႈၵၢၼ်ႁဵတ်းဢွၵ်ႇၶူဝ်းၶွင်၊ လွင်ႈပၢႆးၸၢင်ႊ ပၢႆးသႅၼ်ႉ၊ လွင်ႈယူင်ႉသၢင်ႈၸုမ်းၾၢႆႇႄလႈလွင်ႈမၢႆမီႈၽိင်ႈမိူင်းၸိူဝ်းၼႆယဝ်ႉ။
ပေႃးၶၢဝ်းယၢမ်းလႅၵ်ႈလၢႆႊၵေႃႈ ၵမ်ႈၼမ်ၼမ်တႄႉ ၸိုင်ႈမိူင်းၵူႊဢၼ်ဢၼ် ႁူပ်ႉထူပ်းလွင်ႈၶိုၼ်ႈယႂ်ႇပၢႆး မၢၵ်ႈမီးလႄႈ လွင်ႈလႅၵ်ႈလၢႆႊတူင်ႇၵူၼ်းယူႇၵွၺ်း။ တႃႇတေၶိုၼ်ႈယႂ်ႇလႄႈလႅၵ်ႈလၢႆႊမႃးၸိူင်ႉၼႆၵေႃႈ လႆႈဢဝ်ၶၢဝ်း ယၢမ်းၼပ်ႉႁူဝ်ပၢၵ်ႇပီႊယူႇယဝ်ႉ၊ ယဝ်ႉၵေႃႈ လွင်ႈလႅၵ်ႈလၢႆႊၸိူင်ႉၼႆၼႆႉ တီႈၼႆႉ ႁဝ်းႁပ်ႉႁၼ်ဝႃႈ ပဵၼ်လွင်ႈ ၶိုၼ်ႈယႂ်ႇမုၼ်းလႅင်းၼႆယဝ်ႉ။ ပၢႆးႁၼ်ၵဵဝ်ႇလူၺ်ႈလွင်ႈၶိုၼ်ႈယႂ်ႇမုၼ်းလႅင်းၼႆႉ ဢမ်ႇတၢပ်ႈလူဝ်ႇၵွင်ႉၵၢႆႇတင်း လွင်ႈ လႅၵ်ႈလၢႆႊဢၼ်လီ။ တီႈေတႉေတႉမၼ်းၸိုင် လွင်ႈၶိုၼ်ႈယႂ်ႇမုၼ်းလႅင်းၼႆႉ ၸၢင်ႊၵႆႉမီးလွင်ႈယူပ်ႈလူင်း၊ လွင်ႈၶွင်ႉ ၶမ်ႄတႈ ငဝ်းလၢႆးဢၼ်မီးလွင်ႈၶွင်ႈၶမ်တင်းလၢႆယူႇ။ ၵူၺ်းၼႃႇ လွင်ႈၸိူဝ်းၼႆႉၼႆႉ ေတၶဝ်ႈပႃးမီးယူႇၼႂ်းပၢႆးႁပ်ႉ ႁၼ်ၶွင် လွင်ႈလႅၵ်ႈလၢႆႊပၢႆးမၢၵ်ႈမီးတူင်ႇၵူၼ်း။
ပၢႆးႁၼ်လွင်ႈၶိုၼ်ႈယႂ်ႇမုၼ်းလႅင်းထီႈသွင်တႄႉ ပေႃးၸွမ်းၼင်ႇသွမ်သ်ႉလၢတ်ႈၸိုင် “ပဵၼ်လွင်ႈတႅၵ်ႈ ယင်လွင်ႈလႅၵ်ႈလၢႆႊဢၼ်မီးတၢင်းၶိုပ်ႈၼႃႈ”၊ “ေၵႃ”ေတႉ ေတလၢတ်ႈဝႃႈပဵၼ် “လွင်ႈၼပ်ႉသၢင်ႈထတ်းသၢင် လွင်ႈတူင်ႉၼိုင်ႁဵတ်းသၢင်ႈ။ ပၢႆးႁၼ်ဢၼ်ၼႆႉ တီႈပွင်ႇမၼ်းၵေႃႈၵႅပ်ႈ၊ ယဝ်ႉေၵႃႈ ပဵၼ်ပၢႆးႁၼ်ဢၼ်ဢိင်ၼိူဝ်ၶူဝ်း ၶွင်ဢမ်ႇၼၼ် ပၢႆႊၸၢင်ႊ။ ၸၼ်ႉပိုၼ်ႉထၢၼ်ႈၶွင်ပၢႆးႁၼ်ဢၼ်ၼႆႉႄတႉ ၵမ်ႈၼမ်ၼမ်တေၵဵဝ်ႇၵွင်ႉတင်း လွင်ႈၶိုၼ်ႈ ယႂ်ႇမုၼ်းလႅင်းဢၼ်ပဵၼ်မႃးၼႂ်းၶၢဝ်းပွတ်းတေႃႇၶၢဝ်းၵၢင် ဢၼ်မီးလွင်ႈတႅၵ်ႈယင်ႇတၢင်းတူင်ႉၼိုင်ႁဵတ်းသၢင်ႈ။ ၸၢင်ႊလၢတ်ႈလႆႈဝႃႈ လွင်ႈၶိုၼ်ႈယႂ်ႇမုၼ်းလႅင်းဢၼ်ၼႆႉ မီးတႃႈယိူင်းဢၢၼ်းဢမ်ႇၼၼ် ၽွၼ်းလႆႈ ဢၼ်ၸၢင်ႊ တႅၵ်ႈယင်ႇႄတ ၼိူင်းတင်းၸၢၵ်ႇမၢႆ(ၸိူင်ႉၼင်ႇ လွင်ႈလႅၵ်ႈလၢႆႊတီႈလွင်ႈၵွတ်းၽၢၼ် ဢမ်ႇၼၼ် လွင်ႈလႅၵ်ႈလၢႆႊ တီႈလွင်ႈၸၼ်ႉထၢၼ်ႈငိုၼ်းၶဝ်ႈ)
ပၢႆးႁၼ်ထီႈသွင်ၼႆႉ ပိူင်လူင်မၼ်းပၵ်းၸႂ်ၼိူဝ်လွင် ၽွၼ်းလႆႈၶွင်လွင်ႈလႅၵ်ႈလၢႆႊေသ ပဵၼ်ပၢႆးႁၼ်ဢၼ် ဢိင်ၼိူဝ်ၶၢဝ်းပွတ်း။ လွင်ႈၶိုၼ်ႈယႂ်ႇမုၼ်းလႅင်းဢၼ်ၼႆႉ သမ်ႉၸၢင်ႊၵႆႉပဵၼ်လွင်ႈၶွင်ႈၶမ်ပုၼ်ႈတႃႇ ၽူႈႁူႉေမႃၸိူဝ်း ယူႇၼႂ်းမူႇမုၵ်ႉၽုင်ၵူၼ်းလွင်ႈၶိုၼ်ႈယႂ်ႇမုၼ်းလႅင်းၼၼ်ႉဝႆႉယူႇ။ ယွၼ်ႉဝႃႈ တႃႇယိူင်းဢၢၼ်း ဢမ်ႇၼၼ် ယိူင်းမၢႆ ၶွင်လွင်ႈၶိုၼ်ႈယႂ်ႇမုၼ်းလႅင်းဢၼ်ၼႆၼၼ်ႉ ၵူၼ်းတင်းၼမ်ေတဢမ်ႇၸၢင်ႊလႆႈႁူမ်ႈၸွမ်းလႄႈ တေဢမ်ႇလႆႈၼမ်ႉ တွၼ်းသင်ၼၼ်ႉယဝ်ႉ။
ပၢႆးႁၼ်လွင်ႈၶိုၼ်ႈယႂ်ႇမုၼ်းလႅင်းထီႈသၢမ်ႄတႉ ပဵၼ် “လွင်ႈၶိုၼ်ႈယႂ်ႇမုၼ်းလႅင်းဢၼ်ပၢႆးဝူၼ်ႉၵၢပ်ႈပၢၼ် မႂ်ႇၶွင်မိူင်းဝၼ်းတူၵ်းႁူမ်ႇငမ်း”ၼၼ်ႉယဝ်ႉ။ တီႈပွင်ႇၶွင် လွင်ႈၶိုၼ်ႈယႂ်ႇမုၼ်းလႅင်းဢၼ်လၢတ်ႈမႃးပႃႈၼိူဝ်ၼႆ သွင် ဢၼ်ၼၼ်ႉတႄႉ ဢိင်ၼိူဝ် ပၢႆးႁၼ်လွင်ႈလႅၵ်ႈလၢႆႊႄလႈ လွင်ႈၽွၼ်းလႆႈၼႆယဝ်ႉ။ တီႈပွင်ႇထီႈသၢမ်ၼႂ်းပၢႆးႁၼ် ထီႈ သၢမ်ၼႆႉသမ်ႉ ဢိင်ၼိူဝ်ပၢႆးႁပ်ႉႁၼ်ဢၼ်ဝႃႈ လွင်ႈၶိုၼ်ႈယႂ်ႇမုၼ်းလႅင်းၼႆႉ ၶဝ်ပႃးဝႆႉ “လွင်ႈလႅၵ်ႈလၢႆႊၸႃႉ” လႄႈ “ၽွၼ်းလႆႈၸႃႉ”၊ ၼႆႉပဵၼ်ပၢႆးဝူၼ်ႉလွင်ႈၶိုၼ်ႈယႂ်ႇမုၼ်းလႅင်းၶွင်မိူင်းဝၼ်းတူၵ်သေ ပဵၼ်ပၢႆးဝူၼ်ႉဢၼ်ႁူမ်ႇ ငမ်းဝႆႉၼိူဝ် “လူၵ်ႈထီႈသၢမ်” ဝႆႉယူႇၼၼ်ႉယဝ်ႉ။ ၼွၵ်ႈသေၼႆႉ ၶိုၼ်ႈယႂ်ႇမုၼ်းလႅင်း ဢမ်ႇၼၼ် လွင်ႈၶိုတ်းၵၢပ်ႈ ၶိုတ်းပၢၼ်ဢၼ်ဝႃႈၼၼ်ႉၵေႃႈ သမ်ႉလူဝ်ႇလႆႈမိူၼ်မိူင်းဝၼ်းတူၵ်းၶဝ်ၼႆၼၼ်ႉယဝ်ႉ။
ၼၼ်သေ မိူဝ်ႈလႂ်ပၢႆးဝူၼ်ႉမိူင်းဝၼ်းတူၵ်းၶဝ်ႁူမ်ႇငမ်းမႃးယဝ်ႉၸိုင် လွင်ႈၶိုၼ်ႈယႂ်ႇမုၼ်းလႅင်းၵေႃႈ ၵွင်ႉ ၵၢႆႇတင်းလွင်ႈၶိုတ်းၵၢပ်ႇၶိုတ်းပၢၼ်မႃး။ ၵူၼ်းယူႇတီႈ “လူၵ်ႈထီႈသၢမ်”ေၵႃႈ လွင်ႈၶိုတ်းၵၢပ်ႈပၢၼ်မႂ်ႇဢၼ်ဝႃႈ ၼၼ်ႉ ႁၼ်ဝႃႈ တေလႆႈမိူၼ်မိူင်းဝၼ်းတူၵ်းၶဝ်။ တီႈၼႆႉတေသပ်းလႅင်းၼေတီႈပွင်ႇလွင်ႈၶိုတ်းၵၢပ်ႈပၢၼ်မႂ်ႇၵွၼ်ႇ။ ေပႃးဝႃႈၶိုတ်းၵၢပ်ႈပၢၼ်မႂ်ႇၼႆ လွင်ႈပၢႆးမၢၵ်ႈမီးၵေႃႈ တေလႆႈပဵၼ်ၾၢင်ႁၢင်ႊမိူင်းဝၼ်းတူၵ်း၊ တေလႆႈၸႂ်ႉတိုဝ်း ပၢႆးမၢၵ်ႈမီးၵၢၼ်ၵၢတ်ႇ၊ ႁူင်းၵၢၼ်ၸၢၵ်ႈတေလႆႈႁိူင်း၊ လွင်ႈလႅၵ်ႈလၢႆႊယူႇသဝ်းပဵၼ်ၼင်ႇၾၢင်ႁၢင်ႊဝဵင်းၵေႃႈ တေလႆႈမီး(ၸိူင်ႉၼင်ႇ ၼႂ်းဝၢၼ်ႈၵေႃႈမီးထီးဝီး၊ မီးၶိူင်ႈၸၢၵ်ႈလူတ်ႉၵႃး)၊ လွင်ႈၸႂ်ႉတိုဝ်းပၢႆးၸၢင်ႊၵေႃႈၼမ်တိူဝ်း မႃးၸိူဝ်းၼႆႉယဝ်ႉ။
တူင်ႇၵူၼ်းဢၼ်ၶိုတ်းၵၢပ်ႈပၢၼ်မႂ်ႇလူၺ်ႈပၢႆးဝူၼ်ႉမိူင်းဝၼ်းတူၵ်းၶဝ်ၸမ်း ပဵၼ်တူင်ႇၵူၼ်းဢၼ်ႁဵတ်း သင်ေၵႃႈ ေတလႆႈမီးလွင်ႈတၢင်း(ယွၼ်ႉတွၼ်း)၊ ဝူၼ်ႉသင်ေၵႃႈေတလႆႈမီးလွင်ႈပၢႆးသၢႆႊ(မီးလွင်ႈတၢင်း၊ ၼေ လၵ်းထၢၼ်လႆႈ)၊ မီးပၵ်းပိူင်ၵၢၼ်မိူင်းႄလႈ မီးလွင်ႈၶိုၼ်ႈယႂ်ႇလွင်ႈပၢႆးမၢၵ်ႈမီး။


text:
ၸၢႆးၵွၼ်းလႅင်း
ဝၼ်းထီႉ 23/12/2017
ၸဝ်ႈတႃႇၼ ၽူႈမီးၼမ်ႉၸ်ႂ လူႇတၢၼ်း ၸွႆႈထႅမ် ၶူဝ်းၼုင်ႈတၢင်းဝႆ တႃႇၶၢဝ်းၵတ်း တီႈလုၵ်ႈႁဵၼ်း ေၼႃႇတႅၼ်းၶူိဝ်း ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်းၸၢၼ်း ။
ဝၼ်းထီႉ 23/12/2017 ယူႇတီႈၽူႈမီးၼမ်ႉၸ်ႂ ဢမ်ႇၶႂ်ႈဢွၵ်ႇၸိုဝ်ႈ တင်းလုၵ်ႈလၢင်းၼၢင်းမေး လူႇတၢၼ်း ၸွႆႈထႅမ် ၶူဝ်းၼုင်ႈတၢင်းဝႆ ထုိင်လုၵ်ႈႁဵၼ်းၼေႃႇတႅၼ်းၶိူဝ်း ဢၼ်မီးတီႈ ငဝ်ႈငုၼ်းဝၢၼ်ႈႁႆး ၊ ၶူဝ်းၶွင် ဢၼ်လႆႈၸွႆႈထႅမ်တေႉ မိူၼ်ၼင်ႇ သိူဝ်ႈ ၊ ၵူၼ် ၊ သွၵ်းတိၼ် လႄႈ မူင်တိၼ် ၸဵမ်ၸူိဝ်းၼႆႉ ၼုိင်ႈေၵႃႉလ်ႂ ၼုိင်ႈၸုမ်ႇ တႃႇလုၵ်ႈႁဵၼ်း 700 ပၢႆ မႅၼ်ႈသၢင်ႉငိုၼ်းမၢၼ်ႈ ႁိမ်းၸမ် သွင်ပၢၵ်ႇသႅၼ် ပျႃး ၊ လူိဝ်ေသၼၼ်ႉ ဢမ်ႇၵႃး ၵမ်ႉၸွႆႈပႃး ၼ်ႂး ပႃႇတီႇမ်ႂႇသုင်ၸုိင်ႈတႆး သၢင်ႉငုိုၼ်း ပၢၵ်ႇသႅၼ် ပျႃး ဝႃႈၼႆ ။
ၵဵဝ်ႇၵပ်းလူၺ်ႈလွင်ႈၼႆႉ ၽူႈၵွၼ်းႁူင်းႁဵၼ်း ၸၢႆးႁိၼ်သႅင် လၢတ်ႈဝႃႈ “ယွၼ်ႉပူိဝ်ႈဝႃႈ ၶၢဝ်းၵတ်းေၵႃႈ ထိုင်မႃး ႄလႈ လုၵ်ႈဢွၼ်ႁဝ်းၵမ်ႈၽွင်ႈေၵႃႈ ၵဵဝ်ႇၵပ်းလူၺ်ႈလွင်ႈၼုင်ႈတၢင်းဝႆၼႆႉ ပႃႇတီႇမ်ႂႇသုင်ၸုိင်ႈတႆး တပ်ႉသုိၵ်းၸုိင်ႈတႆး ႁဝ်းၶႃႈ ၸွႆႈထႅမ်မႃးၵူႈပီ မီးယူႇေသတႃႉေၵႃႈ၊ လွင်ႈဢၼ်ဝႃႈ ႁ်ႂႈၵုမ်ႇထူၼ်ႈ ဢၼ်ဝႃႈၼၼ်ႉေတႉ မၼ်းေၵႃႈ ဢမ်ႇပဵၼ်လႆႈၼင်ႇၵဝ်ႇ ၶၢဝ်းၵတ်းၸူိင်ႉၼႆ လွင်ႈၼုင်ႈတင်းဝႆ မၼ်းေၵႃႈလမ်ႇလွင်ႈ တႃႇလုၵ်ႈဢွၼ်ႇေတႉေတႉ ၊ မူိဝ်ႈလဵဝ်ေၵႃႈ သမ်ႉမီးၸဝ်ႈတႃႇၼ ၽူႈမီးၼမ်ႉၸ်ႂၶဝ် မႃးၸွႆႈထႅမ် ၵဵဝ်ႇၵပ်းၶူဝ်းၼုင်ႈတၢင်းဝႆ ၼႆႉ တွၼ်ႈတႃႇလုၵ်ႈဢွၼ်ႁဝ်းေၵႃႈ ပဵၼ်ဢၼ်သၢၵ်ႈသႃႇ ေတႉေတႉ ယူႇတီႈႁဝ်းၶႃႈေသ ငိၼ်းၸူမ်းၶွပ်ႈၸ်ႂယ်ႂႇၼမ်ေတႉ တီႈၽူႈမီးၼမ်ႉၸ်ႂႁဝ်းၶႃႈ မႃးၸွႆႈထႅမ် လုၵ်ႈဢွၼ်ႇႁဝ်းၶႃႈ ” ဝႃႈၼႆ။
ေမႃသွၼ် တီႈၼ်ႂးႁူင်းႁဵၼ်းေၵႃႈ လၢတ်ႈဝႃႈ “ ငိၼ်းလီငိၼ်းၸူမ်းေတႉေတႉ ဢၼ်မႃးၸွႆႈထႅမ်ႁဝ်းၶႃႈ ၸူိင်ႉၼႆ ေပႃးမႃးတူၺ်း လုၵ်ႈဢွၼ်ႇႁဝ်းၶႃႈေၵႃႈ ၵမ်ႉၼမ် မၼ်းပဵၼ်လုၵ်ႈဢွၼ်ႇ ဝၢၼ်ႈၼွၵ်ႈၼႃးပၢင်ႇၵူၺ်းႄလႈ လွင်ႈပုိၼ်ႉႁူႉပၢႆးႁၼ် လွင်ႈယူႇၵိၼ်သဝ်း ၼင်ႇႁုိဝ်ႁ်ႂႈေပႃးမႅၼ်ႈပၢႆးယူႇလီၼၼ်ႉ ၵမ်ႉၼမ်ဢမ်ႇေပႃးႁူႉ ၊ လုၵ်ႈဢွၼ်ႁဝ်းၶႃႈ ၸူိဝ်းဢၼ်ဢႃႇယူႉလဵၵ်ႉ မွၵ်ႈ 7 ၶူပ်ႇ 8 ၶူပ်ႇ ၸူိဝ်းၼႆႉမီးၼမ် မၢင်ၸူိဝ်း ေၵႃႈ လဵၵ်ႉၼႃႇ ဢမ်ႇေပႃးေမႃလုမ်းလႃးတူဝ် ၸူိဝ်းၼႆႉေသ ၵႆႉပဵၼ်ၶူမ်းပဵၼ်ၵၢႆး တွင်ႉၸဵပ်းတွင်ႉၵႅၼ်း ၸူိဝ်းၼႆႉေၵႃႈ မီး ၊ ယွၼ်ႉၼမ်ႉၵိၼ်ၼမ်ႉၸ်ႂႉ ဢမ်ႇသဵၼ်ႈသ်ႂေၵႃႈ ပူိင်ၼုိင်ႈ ၊ ယွၼ်ႉလုၵ်ႈဢွၼ်ႇ ဢမ်ႇမီးဢႃႁႃရႃႉ ဢမ်ႇလႆႈၵိၼ် ဢႃႇႁႃရႃႉ တဵမ်ထူၼ်ႈေၵႃႈ ပူိင်ၼုိင်ႈ လွင်ႈယူႇလွင်ႈၵိၼ် ဢႃႇႁႃရႃႇ တႃႇလုၵ်ႈဢွၼ်ႇႁဝ်းၶႃႈ ေၵႃႈ လူဝ်ႇေတႉေတႉ မူိၼ်ၼင်ႇ ၼမ်ႉၼူမ်းလ်ႂ ၊ တၢင်းၵိၼ်ယႅမ်ႉ ဢၼ်ေတမီး ဢႃႇႁႃရႃႉ တႃႇလုၵ်ႈဢွၼ်လ်ႂ ၸဵမ် ၸူိဝ်းၼႆံ သင်ၸူိဝ်ႉ ဝႃႈ ၽူႈလ်ႂ မီးၼမ်ႉၸ်ႂ ၶ်ႂႈလူႇတၢၼ်းၸွႆႈထႅမ် ၸုိင် ႁဝ်းၶႃႈငိၼ်းလီ ႁူမ်ၸူမ်းႁပ်ႉတွၼ်ႈ ေတႉေတႉ ယူႇၶႃႈဝႃႈၼႆ။


text:
လွင်ႈႁၢင်ႈႁႅၼ်း ပၢင်ပွႆးသၢင်ႈလွင်ႈငမ်းယဵၼ်တဵမ်(30) ပီႊ NDAA-ESS ၸိုင်ႈတႆးပွတ်းဢွၵ်ႇၶူင်း
Find us on
Latest articles
Related articlesSee more
Uncategorized
ၵူၼ်းဝၢၼ်ႈႁူးၵွတ်ႈ ထုၵ်ႇၺႃးၸုမ်းသိုၵ်း RCSS ဢဝ်ယႃႈမိူဝ်ႇသႂ်ႇႁူဝ်ၼမ်ႉၵိၼ်
SSPP/SSA 07.10.2021 ၵူၼ်းမိူင်းဝၢၼ်ႈႁူးၵွတ်ႈ ထုၵ်ႇၺႃးၸုမ်းသိုၵ်း RCSS ဢၼ်ယူႇတင်းၽၢႆႇၼိူဝ်ဝၢၼ်ႈ ဢဝ်ယႃမိူဝ်ႇ သႂ်ႇၼႂ်းၼမ်ႉၵိၼ်ၵူၼ်းဝၢၼ်ႈ ဢၼ်ၵူၼ်းတင်းဝၢၼ်ႈဢွၼ်ၵၼ်ၸႂ်ႉတိုဝ်း ။ မိူဝ်ႈၼႆႉဝၼ်းထီႉ 07-10-2021 ယူႇတီႈၵူၼ်းဝၢၼ်ႈႁူးၵွတ်ႈ ဢိူင်ႇႁူးသူၼ် ၸေႈဝဵင်းၵျွၵ်ႉမႄး ၵႂႃႇတဵၵ်းၼမ်ႉၵိၼ်ၼမ်ႉၸႂ်ႉသေ လႆႈႁၼ်ၼမ်ႉၼႂ်းယွင်ၼမ်ႉၼၼ်ႉ မီးသီမူၼ်ႇ...
Uncategorized
ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸတ်းႁဵတ်းပၢင်ၵႅဝ်ႈ မၢႆတွင်းဝၼ်းၶိူဝ်းတႆး ၶွပ်ႈၶူပ်ႇ(73)ပီႊတဵမ်
February,7.2020 By – SSPP/ SSA ၶၢမ်ႇပိုၼ်ႉတီႈငဝ်ႈငႃႇ လိူၼ်ၾႅပ်ႇဝႃႇရီႇ 7 ဝၼ်း ပီႊ 1947 ၼီႊၼၼ်ႉသေ ပေႃးထိုင်မႃးၼႂ်းလိူၼ် ၾႅပ်ႇဝႃႇရီႇ 7 ဝၼ်း ၵူႊပီႊပီႊၼႆၸိုင် တႆးၵူႈၵေႃႉတႆးၵူႈတီႈ၊ မုၵ်ႉၸုမ်းတူင်ႇဝူင်းတႆးၵူႈမူႇၵူႈၸုမ်း...
Uncategorized
ပေႃႈမႄႈၵူၼ်းမိူင်းဝၢၼ်ႈႁၢႆးပႃ ၸတ်းႁဵတ်းပၢင်ပွႆး ပိုတ်ႇၽုၺ်ႇၵၢတ်ႇမႂ်ႇ တီႈတၢတ်ႇလူင်ႁၢႆးပႃး
February,5.2020 By – SSPP/ SSA ၼႂ်းလိူၼ်ၾႅပ်ႇဝႃႇရီႇ 4 ဝၼ်း ပီႊ 2020 ၼီႊ ယၢမ်းၵၢင်ၼႂ် 8:00 မူင်း တေႃႇထိုင် ယၢမ်းတဵင်ႈဝၼ်း...
Uncategorized
ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ၸတ်းႁဵတ်းပၢင်လဵပ်ႈႁဵၼ်းငဝ်ႈၶၢမ်ႇပိုၼ်ႉၵၢၼ် ၸႂ်ႉတိုဝ်းၶွမ်ႇပိဝ်ႇတႃႇ
August 12,2019 By – မွၵ်ႇၶမ်းၶူင်း ၼႂ်းလိူၼ်ဢေႃးၵၢတ်ႉ 12 ဝၼ်း ၶၢဝ်းယၢမ်း 8 မူင်း တေႃႇထိုင် 9 မူင်းၼႆႉ ႁွင်ႈၵၢၼ်ၶွမ်ႇပိဝ်ႇတႃႇ ငဝ်ႈငုၼ်း(Headquater’s Computer Department )လႆႈၸတ်းႁဵတ်းပၢင်ပိုတ်ႇၽုၺ်ႇငဝ်ႈၶၢမ်ႇပိုၼ်ႉ...


text:
ပၢႆးလႅင်ႊမိူင်း
ပၢႆးလႅင်ႊမိူင်း ပဵၼ်ပိုၼ်ႉႁူႉ ၾၢႆႇလွင်ႈတၢင်း ၸိူဝ်းဢၼ်ၵပ်းၵၢႆႇတင်း လိၼ်မိူင်း တီႈၵူၼ်းႁဝ်းယူႇသဝ်းဝႆႉၼႆႉ သဵင်ႈသဵင်ႈယဝ်ႉ။ တီႈၵူၼ်းႁဝ်းယူႇၼႆႉ ပိူင်လူင်မၼ်း ပဵၼ်ၼိူဝ်လိၼ် ဢၼ်ႁွင်ႉဝႃႈ မိူင်းၼႆႉယဝ်ႉ။ "မိူင်း" ၼႆႉသမ်ႉပဵၼ် ၶေႃႈၵႂၢမ်းတႆးၵဝ်ႇၵႄႇ ဢၼ်လၢတ်ႈလူၺ်ႈ လွင်ႈၼမ်ႉ၊ လိၼ်၊ ႁိၼ်၊ ၽႃ၊ ထိူၼ်ႇ၊ ႁူၺ်ႈ၊ လွႆ၊ ၼႃး တေႃႇထိုင် ၵၢၼ်ပွင်ၵူႊလွင်ႈလွင်ႈၼၼ်ႉယဝ်ႉ။ ၵွပ်ႈၼႆ ပၢႆးလႅင်ႊမိူင်းၼႆႉ ပဵၼ်တၢင်းဢၼ်လီႁူႉ ဢၼ်ၵပ်းၵၢႆႇဝႆႉ ၵူၼ်းႁဝ်း လႄႈ တီႈဢိင်ၵူၼ်းႁဝ်း ၸိူဝ်းၼၼ်ႉတင်းသဵင်ႈၼႆၵေႃႈ ဝႃႈလႆႈယူႇယဝ်ႉ။
ၵူၼ်းႁဝ်းပဵၼ်တူဝ်သတ်း တူဝ်မီးၸႂ်ၸိူဝ်ႉၼိူင်ႈ ဢၼ်ယူႇတီႈလူၵ်ႈလုမ်ႈၾႃႉၵမ်ႇၾႃႇၼႆႉယဝ်ႉ။ လူၵ်ႈၼႆ မၼ်းပဵၼ် "ၶူင်း" ဢမ်ႇၼၼ် "မိူင်း"ဢၼ်တူင်ႉၼိုင်ၶၢႆႉလၢႆႊယူႇတႃႇသေႇ၊ ပွင်ႇဝႃႈပဵၼ် ဢၼ်မီးတၢင်းပဵၼ်ပဵၼ်လူႉလူႉ ယူႇတႃႇသေၼၼ်ႉယဝ်ႉ။ ၼႂ်းလူၵ်ႈ ဢမ်ႇၼၼ် ၼႂ်းတႂ်ႈတွင်ႈၾႃႉ ဢၼ်ႁွင်ႉဝႃႈ လုမ်ႈၾႃႉ ဢမ်ႇၼၼ် ၵမ်ႇၾႃႇ ဢၼ်မီးတီႈပွင်ႇဝႃႈ တီႈယူႇသဝ်း ဢၼ်ၵဝ်ႇၵႄႇႁိုင်ယၢဝ်းၼႃႇၼႃႇၼႆ မၼ်းမီးသင်လၢႆလၢႆ၊ ၶဝ်ႁဵတ်းႁိုဝ်သေ တူင်ႉၼိုင်ၶၢႆႉလၢႆႊယူႇ၊ ၶဝ်လႆႈ ဢိင်လင်ၽင်ၼွင်ႈ ၸိူဝ်ႉၼင်ႇႁိုဝ်သေ ပဵၼ်ဝႆႉၸိူဝ်းၼႆႉၵေႃႈ ပဵၼ်လွင်ႈၵွင်ႉၵၢႆႇဝႆႉ တင်းပၢႆးလႅင်ႊမိူင်း ၾၢႆႇလူၵ်ႈလုမ်ႈၾႃႉဝႆႉယူႇ။ ပိူင်လူင်မၼ်း ၵူၼ်းႁဝ်းပဵၼ်တူဝ်သွမ်ၼူမ်း ဢၼ်တႄႇလႆႈႁႃၵိၼ်လဵင်ႉတွင်ႉယူႇ ၵူႊမိူဝ်ႈၼၼ်ႉလႄႈ ယူႇသဝ်းဝႆႉတီႈလဵဝ် ယူႇသဝ်းဝႆႁင်းၶေႃဢမ်ႇလႆႈ။ ႁူႉၵေႃႈလီ၊ ဢမ်ႇႁူႉၵေႃႈလီ ၵႃႊတေလႆႈတူင်ႉၼိုင် တႃႇတွင်ႉတႃႇၼဵင် တႃႇသိုပ်ႇယူႇသဝ်း ၸုၵ်းမၼ်ႈၵႂႃႇလႆႈၼၼ်ႉယူႇ။
ၵျူဝ်ႇ (လူၵ်ႈ)[မႄးထတ်း | မႄးထတ်းငဝ်ႈငႃႇ]
ၵၢင်ၶမ်ႈၵၢင်ၶိုၼ်း ပေႃးဝႃႈ ၼႃႈမိူင်းသႂ်သေ သင်ဝႃႈ ႁဝ်းႁႅၼ်တူၺ်း ၼိူဝ်ၵၢင်ႁၢဝ်ၸိုင် ႁဝ်းတေလႆႈႁၼ် သဵၼ်ႈတၢင်းၸၢင်ႉ ဢိၵ်ႇလူၺ်ႈ လိူၼ်လၢဝ် ၼၵ်ႈၶၢတ်ႈ ၵိုၵ်းပႃး လၢဝ်မိၼ်ၸိူဝ်းဢၼ် မႅပ်ႈလႅင်းမႅပ်ႈလႅင်းဝႆႉၼၼ်ႉယူႇ။ ဢၼ်မႅပ်ႈလႅင်းမႅပ်ႈလႅင်းဝႆႉ ၸိူဝ်းၼၼ်ႉ ပဵၼ် Hola ၼႆသေ ပဵၼ်လႅင်ႊလၢဝ် ၵျူဝ်ႇၼၵ်ႉၶၢတ်ႈၼၼ်ႉယဝ်ႉ။ လၢဝ်လႄႈ ၵျူဝ်ႇၼႆႉ မၼ်းမီးလွင်ႈပႅၵ်ႇပိူင်ႈၵၼ်ဝႆႉယူႇ၊ လၢဝ်ဢၼ်ဝႃႈၼႆႉ မႅပ်ႈလႅပ်းမႅပ်ႈလႅင်းဝႆႉသေ မၼ်းမီးငဝ်းလႅင်းႁင်းၶေႃ ၼၼ်ႉယဝ်ႉ။ ၵျူဝ်ႇဢၼ်ဝႃႈၼၼ်ႉတႄႉ မၼ်းဢမ်ႇမီး ငဝ်းလႅင်းႁင်းၶေႃ၊ မၼ်းၵူၺ်းလႆႈဢိင်ပိုင်ႈ ငဝ်းလႅင်းလႅတ်ႇသေ လႅင်းမႃးၵူၺ်း။ ၵျူဝ်ႇၼႆႉ ပုၼ်ႈတႃႇ ၼၵ်ႉၶၢတ်ႈပေႇတၢင်ႇၼၼ်ႉ ပဵၼ်ဢၼ်လမ်ႇလွင်ႈတႄႉတႄႉ။ ပိုၼ်ႉထၢၼ်မၼ်းတႄႉ ၵျူဝ်ႇၸိူဝ်းၼႆႉ ဢဝ်လၢဝ်ႁဵတ်း သုၼ်ၵၢင်သေ ပၼ်ႇႁွပ်ႈလၢဝ်ဝႆႉယဝ်ႉ။ ၶဝ်မီးဝႆႉ ႁႅင်းၸၼ် ပုၼ်ႈတႃႇၶဝ် ႁႂ်ႈၵုမ်ႇထူၼ်ႈ ၽႂ်မၼ်းယူႇ၊ ပိူင်လိူင်းမၼ်း ၵျူဝ်ႇၼႆႉ ၸႅၵ်ႇၽႄလႆႈ သွင်ပိူင်။ ၵျူဝ်လူင်ဢၼ်မီး ႁႅင်းသတ်ႉယႂ်ႇလႄႈ ၵျူဝ်ႇဢွၼ်ႇ ဢၼ်မီး ႁႅင်းသတ်ႉဢေႇၼၼ်ႉယဝ်ႉ။ ၵျူဝ်ႇလူင် ၸိူဝ်းဢၼ်ႁႅင်းသတ်ႉ ဢေႇၼၼ်ႉ ပဵၼ်ၵျူဝ်ႇဢၼ်ဢဝ် ထၢတ်ႈၵွၼ်းၽွတ်ႈပဵၼ်ဝႆႉၼၼ်ႉသေ ၵျူဝ်ႇဢၼ် ႁႅင်းသတ်ႉယႂ်ႇၼၼ်ႉတႄႉ ဢဝ်မၢၵ်ႇႁိၼ်ၵႅၼ်ႇ ၽွတ်ႈပဵၼ်ဝႆႉၼၼ်ႉယဝ်ႉ။
ၸၵျႃႇဝလႃႇ လႅတ်ႇ လႄႈ ၵျူဝ်ႇတင်းၼမ် (လုၵ်ႈလႅတ်ႇ လႄႈ လူၵ်ႈ တင်းၼမ်)[မႄးထတ်း | မႄးထတ်းငဝ်ႈငႃႇ]
လုၵ်ႈၵမ်ႇၽႃႇ (လူၵ်ႈလုမ်ႈၾႃႉ) ဢၼ်ႁဝ်းယူႇသဝ်းဝႆႉၼႆႉ ပဵၼ်ၵျူဝ်ႇ (လူၵ်ႈ) ပိူင်ၼိုင်ႈသေ ၼိုင်ႈပီၼိုင်ႈပွၵ်ႈ မၼ်းပၼ်ႇလဵပ်ႈ လႅတ်ႇဝႆႉယဝ်ႉ။ ဢၼ်ႁဝ်းလႆႈႁၼ် လႅတ်ႇႁိူဝ်ႈလႅင်းလူင်ၼႆႉ မၼ်းပဵၼ် လၢဝ်ဢၼ်မီးငဝ်းလႅင်း ႁင်းၶေႃၼၼ်ႉယဝ်ႉ။ ၸိူင်ႉၼင်ႇ ၵမ်ႇၽႃႇႁဝ်း လဵပ်ႈပၼ်ႇ လႅတ်ႇယူႇၼၼ်ႉ ၵျူဝ်ႇဢၼ်လဵပ်ႈပၼ်ႇ လႅတ်ႇ ၸိူင်ႉၼင်ႇ ၵမ်ႇၽႃႇႁဝ်းၼႆႉၵေႃႈ မီးယူႇ။ ၵျူဝ်ႇလူင် ပႅတ်ႇလုၵ်ႈ ဢၼ်မီးၼႂ်းၸၵျႃႇဝလႃႇလႅတ်ႇၼႆႉ ၸႅၵ်ႇၽႄဝႆႉ သွင်ထၢၼ်ႈ၊ ဢၼ်ၼၼ်ႉ ပဵꧣ်ၵျူဝ်ႇထၢၼ်ႈၼႂ်းလႄႈ ၵျူဝ်ႇ ထၢၼ်ႈၼွၵ်ႈ။ ၵျူဝ်ႇဢွၼ်ႇထၢၼ်ႈၼႂ်းၼႆႉ ပဵၼ်ၵျူဝ်ႇဢၼ် ႁႅင်းသတ်ႉယႂ်ႇသေ ၵျူဝ်ႇလူင်ထၢၼ်ႈၼွၵ်ႈၸိူဝ်းၼၼ်ႉတႄႉ ပဵၼ်ၵျူဝ်ႇ ႁႅင်းသတ်ႉဢေႇၼၼ်ႉယဝ်ႉ။
ၶဝ်ၸိူဝ်းၼၼ်ႉတႄႉ ပဵၼ် -
- ၵျူဝ်ႇမႃႇၵိဝ်ႇရီႇ (ၵျူဝ်ႇပုတ်ႉ) /လူၵ်ႈပုတ်ႉ
- ၵျူဝ်ႇဝီးၼၢတ်ႉၸ် (ၵျူဝ်ႇသုၵ်း) -လူၵ်ႈသုၵ်း
- ၵျူဝ်ႇၵမ်ႇၽႃႇ - လူၵ်ႈလုမ်ႈၾႃႉ
- ၵျူဝ်ႇမႃးၸ် (ၵျူဝ်ႇဢင်းၵၢၼ်း - ၵျူဝ်ႇတၢင်းၼႂ်း) /လူၵ်ႈဢင်းၵၢၼ်း
- ၵျူဝ်ႇၵျူႇပီႇထိူဝ်ႇ (ၵျူဝ်ႇၽတ်း) /လူၵ်ႈၽတ်း
- ၵျူဝ်ႇၸေႇတၢၼ်ႇ (ၵျူဝ်ႇသဝ်) /လူၵ်ႈသဝ်
- ၵျူဝ်ႇယူႇရေးၼၢတ်ႉၸ် /လူၵ်ႈယူႇရေးၼသ်ႉ
- ၵျူဝ်ႇၼႅပ်ႉၵျုၼ်း - ၵျူဝ်ႇတၢင်းၼွၵ်ႈ /လူၵ်ႈၼျႅပ်ႉတျုၼ်း
- ၵျူဝ်ႇပလူႇတူဝ်ႇ ပဵၼ်ၸိူဝ်းၼႆႉယဝ်ႉ။/လူၵ်ႈပလူးတူဝ်း


text:
ၽူႈမီးပုၼ်ႈၽွၼ်း ၼႂ်းSSPP/SSA ဢၼ်ပၵ်းသဝ်းတူင်ႉ ၼိုင် ၼႂ်းၼႃႈတီႈၸေႈဝဵင်းၵျွၵ်ႉမႄးၼၼ်ႉ လူႉတၢၼ်းငိုၼ်း တႃႇၵေႃႇသၢင်ႈႁူဝ်ႉဢုတ်ႇ လႄႈ သိူဝ်ႇဝၢင်းၵျွင်း ၽြႃး တီႈၵျွင်းမုၼ်ႈၸဝ်ႈ တေႃးယႃႉ တၢတ်ႇပႃၶမ်း ၼႆႉယူႇယဝ်ႉ။
မိူဝ်ႈဝၼ်းထီႉ 18/07/2023 ယၢမ်း 10: 00မူင်းၼၼ်ႉ ၽူႈမီးပုၼ်ႈၽွၼ်းၼႂ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA လူႉတၢၼ်းငိုၼ်း 800,000 ၵျၢပ်ႈ (ပႅတ်ႇသႅၼ် ) တႃႇၵေႃႇသၢင်ႈ ႁူဝ်ႉဢုတ်ႇ လႄႈ သိူဝ်ႇဝၢင်းၵျွင်းၽြႃး ႁွပ်ႈမႆႉၺွင်ႇ တီႈၵျွင်းမုၼ်ႈၸဝ်ႈ တေႃးယႃႉ တၢတ်ႇပႃၶမ်း ဝၢၼ်ႈၼႃးၶေႃ ဢိူင်ႇၼမ်ႉသိမ်ႇ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ။
လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၊ ၵၢၼ်သႃႇသၼႃႇ၊ ၵၢၼ်ပၢႆးပိင်ႇၺႃႇ လႄႈ ၵၢၼ်တွၼ်ႈလိၼ်ၶိုၼ်ႈယႂ်ႇ ၵူႈပၢႆးပၢႆးၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ။


text:
ဝၢႆးသိုၵ်းမၢၼ်ႈ ယိုတ်းမိူင်းမႃးၼႆႉ ၼႂ်းၸႄႈဝဵင်းမူႇၸေႊ မီးၽူႈလၵ်ႉၸၵ်ႉၶုတ်ႈလိူင်ႇႁႅင်း ၵူၼ်းၸုမ်းၼိုင်ႈၼုင်ႈၶူဝ်းပလိၵ်ႈမၢၼ်ႈ(ယေး) သေ ပႂ်ႉၸူၼ်ရူတ်ႉၶိူင်ႈၵူၼ်းမိူင်းၵႂႃႇမႃး ၼိူဝ်သဵၼ်ႈတၢင်းလူင် 105 လၵ်း – မူႇၸေႊ ။
ႁူဝ်လိူၼ်သႅပ်ႊထႅမ်ႊပိူဝ်ႊ 2022 ၼႆႉ ၵူၼ်းမူႇၸေႊ သွင်ၽူဝ်မေး ၺႃးၸူၼ် ၸွမ်းတၢင်း ဢွင်ႈတီႈပႅတ်ႈယုၵ်းယၢၵ်း ဝၢၼ်ႈ ၼမ်ႉၶုမ် ႁိမ်းတူဝ်းၵဵတ်ႉ (ဢေႊသျိူဝ်ႊဝေႃႊ) ၼႂ်းၵႄႈမူႇၸေႊ – 105 လၵ်း ၼႂ်းၸႄႈဝဵင်းမူႇၸေႊ ၸိုင်ႈတႆး ပွတ်းႁွင်ႇၼၼ်ႉပႃးၵႂႃႇ ရူတ်ႉၶိူင်ႈမႂ်ႇလမ်းၼိုင်ႈ၊ ငိုၼ်း 3 သႅၼ်ပျႃးလႄႈ ၾူၼ်း 2 လုၵ်ႈ ၼႆယဝ်ႉ။
ၵူၼ်းမူႇၸေႊ လၢတ်ႈတီႈၽူႈတွႆႇႁွၵ်ႈဝႃႈ – “ပူၼ်ႉမႃးမွၵ်ႈ 6 ဝၼ်းၼႆႉ မီးၵူၼ်း ၼုင်ႈၶူဝ်းပလိၵ်ႈ 2 ၵေႃႉ ပႂ်ႉၼိူဝ်တၢင်း လူင် တီႈၵွင်ယုၵ်းယၢၵ်း ဢၼ်မီးႁိမ်းဝၢၼ်ႈၼမ်ႉၶုမ်ၼၼ်ႉ ႁေႉရူတ်ႉၶိူင်ႈၵူၼ်းမိူင်းသွင်ၽူဝ်မေးၼၼ်ႉၵိုတ်း။ တီႈႁိမ်းပလိၵ်ႈ 2 ၵေႃႉၼၼ်ႉ မီးဝႆႉရူတ်ႉၶိူင်ႈသွင်လမ်းၵိုတ်းဝႆႉ။ တႃႇၵေႃႉၼိုင်ႈထၢမ်မၢႆၾၢင်။ ၵေႃႉၼိုင်ႈသမ်ႉ ဝၵ်ႉဝႆႉထူင်ငိုၼ်း မေးၸဝ်ႈရူတ်ႉၼၼ်ႉ ။ ၵေႃႉဝၵ်ႉဝႆႉထူင်ငိုၼ်းၼၼ်ႉ ၵူၼ်းၶဝ် ၸိူဝ်းမူၵ်းဝႆႉၸွမ်းၼၼ်ႉ မႃးၶီႇရူတ်ႉၶိူင်ႈဢၼ်ၵိုတ်းဝႆႉသေ ၵႂႃႇတၢင်းမူႇၸေႊ၊ ၵေႃႉၸူၼ်ဢဝ်ရူတ်ႉၶိူင်ႈၼၼ်ႉသမ်ႉ ႁေႃႈၵႂႃႇတၢင်း 105 လၵ်း။ ၵူၼ်းၸူၼ်ၼၼ်ႉ တႃႇ 2 ၵေႃႉတႄႉ ၼုင်ႈၶူဝ်းယႄး (ပလိၵ်ႈ) ။ လိူဝ် ၸိူဝ်းၼၼ်ႉတႄႉ ဢမ်ႇၼုင်ႈ”- ဝႃႈၼႆ။
ပလိၵ်ႈ ပႂ်ႉၸူၼ်ၼိူဝ်သဵၼ်ႈတၢင်းလူင်ၼႆႉ ဢမ်ႇၸႂ်ႈမီးႁႅင်းၵူၼ်း 2 ၵေႃႉၵူၺ်း ၸိူဝ်းမူၵ်းဝႆႉ ၸွမ်းႁိမ်း ၸိူဝ်းၼၼ်ႉၵေႃႈမီးဝႆႉ ဢၼ်ဢွၵ်ႇၼႃႈပွမ်တူဝ်ႁဵတ်းပလိၵ်ႈသေ ပႂ်ႉၼိူဝ်တၢင်းတႄႉ မီး 2 ၵေႃႉ ဝႃႈၼႆ။
“ဢွင်ႈတီႈၼၼ်ႈ ပဵၼ်တၢင်းၶူင်ႉဝႆႉ ယဝ်ႉၵေႃႈ ပဵၼ်တီႈပႅတ်ႈယုၵ်းယၢၵ်း ၵူၼ်းမိူင်း ၵႆႉၺႃးၸူၼ်ၼႃႇၶႃႈ တီႈၼၼ်ႈ ၵူၼ်းၸူၼ် ၼၼ်ႉၵေႃႈ ၶဝ်တူၺ်းၵွၼ်ႇ သင်ပဵၼ်ရူတ်ႉၶိူင်ႈ ၵဝ်ႇၵဝ်ႇၼႆ ၶဝ်ဢမ်ႇဢဝ်။ သင်ပဵၼ်ရူတ်ႉၶိူင်ႈမႂ်ႇ ၶီႇမႃးၸွမ်းၵၼ်သွင်ၵေႃႉ ၽူဝ်မေးႁႃႉ ဢမ်ႇၼၼ် ၽူႈယိင်းႁေႃႈမႃးၵေႃႉလဵဝ်၊ ၽူႈၸၢႆးႁေႃႈမႃးၵေႃႉလဵဝ် ၸိူဝ်းၼႆႉ ၶဝ်ႁႄႉၵိုတ်းသေ ႁွင်ႈၸႅတ်ႈထၢမ် မၢႆၾၢင် ႁဵတ်းမိူၼ်ယေးသေ ၸူၼ်ၵမ်းလဵဝ်ၼၼ်ႉယဝ်ႉ ၵူၼ်းမိူင်းၵႆႉ ၺႃးၼႃႇ ရူတ်ႉၶိူင်ႈဢၼ်ၺႃးၸူၼ်ၵႂႃႇၼႆႉ မီးပဵၼ်လၢႆလမ်း ယဝ်ႉ”- ၵူၼ်းမူႇၸေႊ သိုပ်ႇလၢတ်ႈ ၼႄၼင်ႇၼႆ။
ၵူၼ်းၸိူဝ်းၼၼ်ႉ ၼုင်ႈၶူဝ်းပလိၵ်ႈ ႁဵတ်းမိူၼ်ပႂ်ႉၵူတ်ႇထတ်း ၵူၼ်းၵႂႃႇမႃး တီႈႁိမ်းဝၢၼ်ႈၼမ်ႉၶုမ်။ ၸိူဝ်းၶဝ်လၢတ်ႈၵႂၢမ်း မၢၼ်ႈ ။ ပဵၼ်ၽႂ် ၸုမ်းလႂ် ၵူၼ်းၶိူဝ်းသင်တႄႉတႄႉ ဢမ်ႇႁူႉ ၵူၼ်းပိုၼ်ႉတီႈလၢတ်ႈၼင်ႇၼႆ။
မိူဝ်ႈဝၼ်းတီႈ 7/9/2022 ယၢမ်းၵၢင်ၼႂ် မွၵ်ႈ 6 မူင်း မီးၵူၼ်းဢမ်ႇႁူႉၾၢႆႇ 3 ၵေႃႉ ယိပ်းၵွင်ႈပွတ်း/ ယၢဝ်းသေ ၶဝ်ႈၸူၼ် ႁိူၼ်းၵူၼ်းလႅၵ်ႈငိုၼ်း လင်ၼိုင်ႈ တီႈပွၵ်ႉၸၢၼ်း ဝဵင်းမူႇၸေႊ ၸိုင်ႈတႆးပွတ်းႁွင်ႇ သုမ်းၸွမ်းငိုၼ်းမွၵ်ႈ 500 သႅၼ်ပျႃး ၼႆ ယဝ်ႉ။


text:
ၸဝ်ႈၼွႆႉ (သေႃးယၼ်ႇတ) ဢွၼ်ႁူဝ် ၵူၼ်းၼုမ်ႇ 30 ၵေႃႉ ပိုၼ်ႉပွႆႇပုၼ်ႈလီသုၼ်ႇတူဝ်ၸဝ်ႈၵဝ်ႇ ႁင်းၽႂ်မၼ်း ၶဝ်ႈထိူၼ်ႇယိပ်းၵွင်ႈ တႃႇတေႃႇသူႈဢဝ်ၶိုၼ်းမိူင်းၵွၼ်းၶေႃ၊ ယိူင်းဢၢၼ်းတႃႇ ပူၵ်းပွင်ၽွင်းငမ်း ထၢင်ႇႁၢင်ႈ ၶိုင်သၢင်ႈၵမ်ၸႃတႃၸဝ်ႈၵဝ်ႇၶိုၼ်း၊ လႆႈဢဝ်ၼိူဝ်ႉလိူတ်ႈသၢႆၸႂ် ဝၢၼ်ႇႁဵတ်းၸိူဝ်ႉၽၼ်းၽုၵ်ႇၾင်မႃး ပိူဝ်ႈႁႂ်ႈမိူင်းႁဝ်း လႆႈမီးလွင်ႈလွတ်ႈလႅဝ်းထၢင်ႇႁၢင်ႈ ၵတ်းယဵၼ်ႁိၼ်ႉၼွၼ်း ၽွင်းငမ်းႁင်းၶေႃႈ – ဝၼ်းမိူဝ်ႈၼႆႉ ၵၢၼ်လုၵ်ႉၽိုၼ်ႉ မီးမႃးၶၢဝ်းတၢင်း 65 ပီ။
ၵဵဝ်ႇလူၺ်ႈၵၢၼ်လုၵ်ႉၽိုၼ်ႉၼႆႉသေ ၸဝ်ႈၼွႆႉလႆႈတႅမ်ႈဝႆႉဝႃႈ – “လႆႈတႅပ်းတတ်းမၼ်ႈၵႅၼ်ႇဝႃႈ တူဝ်ၵဝ်ႇပူၼ်ႉတၢင်းတုၵ်ႉၶယဝ်ႉ ၸိူဝ်ႉၶိူဝ်းတူဝ်ၵဝ်ႇၵေႃႈ ႁႂ်ႈလႆႈပူၼ်ႉတင်းတုၵ်ႉၶ မိူၼ်တူဝ်ၵဝ်ႇၼႆႉ ၵွပ်ႈၼႆလႄႈ တေဢဝ်ၼႃႈဢူၵ်း ႁဵတ်းတမ်ႇတိူင်းသေတိုၵ်း တေႃးၵႂႃႇဢမ်ႇသုတ်ႈဢမ်ႇႁူၼ်” – ဝႃႈၼႆ။
ၵမ်းၼႆႉ ပေႃးမႃးသွၼ်ႇတူၺ်း ၵၢၼ်လုၵ်ႉၽိုၼ်ႉတႆးၼႆႉၸိုင် ပေႃးႁွတ်ႈထိုင်မႃး ဝၼ်းတီႈ 21 ၼႆႉ တေၶွပ်ႈတဵမ် 65 ပီယဝ်ႉ။ ၵွပ်ႈသင် ၵၢၼ်လုၵ်ႉၽိုၼ်ႉတႆး ပႆႇဢွင်ႇပႆႇထိုင်တီႈ။ ယၢမ်းလဵဝ်ၼႂ်းမိူင်းတႆး ၸုမ်းယိပ်းၵွင်ႈၵၢင်ႇၼမ်သုတ်းၼႂ်းမိူင်းႁူမ်ႈတုမ်။ ယိင်ႈၸုမ်းယိပ်းၵွင်ႈၼမ် ယိင်ႈတုမ်ႉတိူဝ်ႉၵူၼ်းမိူင်း။ လိူဝ်ၼၼ်ႉ ဢမ်ႇမေႃၽွမ်ႉသဵင်ပဵင်းပၢၵ်ႇ ဢမ်ႇမေႃႁူမ်ႈႁွမ်းပဵၼ် ဢၼ် လဵဝ်ၵၼ်သေ တေႃႇသူႈၽူႈၶဵၼ်။ ဢၼ်ပိုၼ်းႁၢႆႉၸႃႉ ႁႅင်းတီႈသုတ်းသမ်ႉ သိုၵ်း တႆး ပွတ်းၸၢၼ်း – ပွတ်းႁွင်ႇ ႁဝ်းၼင်ႇၵၼ် ပိုတ်းယိုဝ်းၵၼ်ၶိုၼ်း ။ မိူၼ်ပိုတ်ႇတၢင်းပၼ် ၽူႈၶဵၼ်ၶဝ်ႈမႃးၼႂ်းမိူင်းသေ ထၢင်ႇလဵၵ်ႉၸဝ်ႈႁိူၼ်း၊ တဵၵ်းတဵင်ပေႉၵိၼ်ၵူၼ်းမိူင်းတႆးၵူၺ်း။
ဢၼ်ပဵၼ်ၸုမ်းယိပ်းၵွင်ႈၵၢင်ႇ ဢၼ်ၸႂ်ႉၸိုဝ်ႈတႆးသေၶိုၼ်းယိုဝ်းၵၼ်၊ ဢမ်ႇၽွမ်ႉႁူမ်ႈၵၼ်လႆႈ သေဢမ်ႇၵႃး – ဝႆႉငိူၼ်ႈပၼ်ႁွႆးၸတ်ႉငၢၵ်ႈ ႁဵတ်းႁႂ်ႈ ႁူဝ်ၸႂ် ၵူၼ်းမိူင်းတႆး၊ ႁူဝ်ၸႂ်သင်ၶၸဝ်ႈ တႅၵ်ႇ ပဵၼ်သွင်ပႃႈသွင်ၵိူင်း ၵိူင်းပွတ်းႁွင်ႇ – ပွတ်းၸၢၼ်း သေ ပီႈၼွင်ႈၵၼ် ဢမ်ႇထုၵ်ႇၵၼ်၊ ၵူၼ်းႁိူၼ်းလဵဝ်ၵၼ်ဢမ်ႇတူၺ်းၼႃႈၵၼ်၊ ၵူၼ်းဝၢၼ်ႈလဵဝ်ၵၼ်ၵေႃႈ ဢမ်ႇမႅၼ်ႈၵၼ်လႆႈ။
သင်ဝႃႈ ၵူၼ်းၼုမ်ႇ 31 ၵေႃႉ ၽူႈပိုၼ်ႉပွႆႇပုၼ်ႈသုၼ်ႇတူဝ်ၸဝ်ႈၵဝ်ႇသေ ၶဝ်ႈထိူၼ်ႇယိပ်းၵွင်ႈ တေႃႇသူႈတႃႇမိူင်းတႆး ၵူၼ်းမိူင်းတႆးတေလႆႈလွင်ႈလွတ်ႈလႅဝ်းၵွၼ်းၶေႃၼၼ်ႉ လႆႈႁပ်ႉႁူႉ လွင်ႈႁဝ်းတႆးၼင်ႇၵၼ် ပိုတ်းယိုဝ်းၵၼ်ၶိုၼ်းၸိူင်ႉၼႆၼႆႉ ၶဝ်ၸဝ်ႈလူႉတၢႆၵႂႃႇၵေႃႈ တႃတေဢမ်ႇလပ်းလႆႈ။ သင်ၶဝ်ၸဝ်ႈတိုၵ်ႉမီးသၢႆၸႂ် ယူႇၼႆ ၶဝ်ၸဝ်ႈတေတိူဝ်ႉၸႂ်ၸွမ်းတၢၼ်ႇႁိုဝ်! ။
ၵွပ်ႈၼႆလႄႈ ယူႇတီႈ ၵူၼ်းၼုမ်ႇ ၼႂ်းမိူင်းတႆး မိူဝ်ႈၼႆႉ ဢွၼ်ၵၼ်ထတ်းသၢင် ႁၼ်ထိုင်ၼိူဝ် လွင်ႈပိူင်ပဵၼ်ၵၢၼ်မိူင်း ၵၢၼ်သိုၵ်းမိူင်းတႆးဝၼ်းမိူဝ်ႈၼႆႉ ၸိူင်ႉႁိုဝ်၊ ၼင်ႇႁိုဝ် ဝၢၼ်ႈမိူင်းႁဝ်း ပေႃးတေၵတ်းယဵၼ် ပေႃးတေ ၽွမ်ႉသဵင်ပဵင်းပၢၵ်ႇသေပဵၼ်မႃးၵွၼ်ႈလဵဝ်မမ်ႈလဵဝ်ႈၵၼ်မႃးၶိုၼ်းၼၼ်ႉထုၵ်ႇလီႁဵတ်းႁိုဝ် ……. ။
ႁဵတ်းၵၢၼ်သင်ၵေႃႈယဝ်ႉ လူဝ်ႇဢဝ်ၸိူဝ်ႉၸၢတ်ႈ ပဵၼ်လၵ်း
ၵူၼ်းၼုမ်ႇၽူႈပွင်ၵၢၼ်လိၵ်ႈလၢႆးၽႃႇသႃႇသႃႇသၼႃႇ ဢၼ်လႆႈႁပ်ႉသူးရၢင်းဝလ်း ၸဝ်ႈၼၢင်းသုၸၼ်ႇတီႇ ၸဝ်ႈၼိုင်ႈဝႃႈ – လွင်ႈသိုၵ်းတႆး လႆႈတႅၵ်ႇပဵၼ်ၵႂႃႇ သွင်ၾၢၵ်ႇၼႆႉ ယွၼ်ႉႁဝ်း ဢမ်ႇတွၼ်ႉၵွတ်ႇၶေႃးႁူမ်ႈၵၼ် ယုၵ်ႉယွင်ႈ ဢဝ်ၸိူဝ်ႉၸၢတ်ႈ ႁဝ်းၶိုၼ်ႈယႂ်ႇမႃး ။ ယွၼ်ႉဝႃႈ မၢၼ်ႇၽႂ်မၢၼ်ႇမၼ်း ၵဝ်ၵေႃႈၸႂ်ႈ၊ မႂ်း ၵေႃႈၸႂ်ႈ ဢမ်ႇယွမ်းတေႃႇၵၼ်၊ ၵမ်တႃမိုဝ်းႁင်းၽႂ်မၼ်းသေ ၵုမ်ႇမင်ၵၼ်ယူႇၼႆႉ ယွၼ်ႉႁဝ်းၺၢမ်ႉၶုၺ်ႈ ငိူဝ်ႈႁင်းၵူၺ်းႁဝ်းၵူၺ်း-ဝႃႈၼႆ။
သင်ဝႃႈ ႁဝ်းဢဝ်ၸိူဝ်ႉၸၢတ်ႈ ပဵၼ်ယႂ်ႇ ၸဵမ်ၵၢၼ်ပၢႆးမၢၵ်ႈမီး၊ ပၢႆးပၺ်ႇၺႃႇ၊ ၵၢၼ်တူင်ႇဝူင်းၵူၼ်း ၸႃႇၵႂႃႇၸိူဝ်းၼႆႉ ဢဝ်ၸိူဝ်ႉ ၸၢတ်ႈပဵၼ်လၵ်းသေ ႁဵတ်းသၢင်ႈၵႂႃႇၸိုင် ယူႇတီႈလႂ်ၵေႃႈ ႁဝ်းတေဢွင်ႇမၢၼ်။ ၼင်ႇႁိုဝ် ၸိူဝ်ႉၸၢတ်ႈႁဝ်း ပေႃးတေယူႇၵႂႃႇ လႆႈၼၼ်ႉ ႁဝ်းလူဝ်ႇလႆႈ ပူၵ်းပွင်ပၼ်လုၵ်ႈဢွၼ်ႇႁဝ်း ဝၼ်းမိူဝ်ႈၼႆႉ ၼမ်ၼမ်။
လွင်ႈၵူၼ်းလူင်ႁဝ်း ပဵၼ်ယူႇ ဝၼ်းမိူဝ်ႈၼႆႉ ႁဝ်းၵူၼ်းမိူင်းၵေႃႈ ဢမ်ႇၸၢင်ႈမူၼ်ႉမႄးပၼ်ၶဝ်လႆႈယဝ်ႉ သင်ဝႃႈ မၼ်းၸဵပ်း ယဵၼ်းၵေႃႈ မၼ်းၸဵပ်းႁႅင်းၼႃႇယဝ်ႉ။ ၵွပ်ႈၼႆလႄႈ ႁဝ်းလူဝ်ႇဢဝ်ၸိူဝ်ႉၸၢတ်ႈပဵၼ်လၵ်း ႁဵတ်းသၢင်ႈၵႂႃႇ တႃႇႁဝ်းတေၽိတ်း ၵၼ် ယိုဝ်းၵၼ် မိူၼ်ၼႆတႄႉ တိုၼ်းဝႃႈ ဢမ်ႇမီးယဝ်ႉ။
သင်သိုၵ်းတႆး ဢမ်ႇဝၢႆႇၼႃႇၸူးၵၼ် ပၢင်တိုၵ်း ၼႂ်းမိူင်းတႆး တိုၼ်းဢမ်ႇၸၢင်ႈၵိုတ်းလႆႈ
ဢွၼ်ႇယိင်း ဢႃယု 30 ပၢႆ ၽူႈတူင်ႉၼိုင် တူင်ႇဝူင်းၵူၼ်း ပွတ်းဢွၵ်ႇၶူင်းဝႃႈ – ႁဝ်းထုၵ်ႇလီ ပိုတ်ႇၸႂ်တေႃႇၵၼ်သေ ဢုပ်ႇ ဢူဝ်းၵၼ်ယဝ်ႉ ပေႃးမီးလွင်ႈဢုပ်ႇဢူဝ်းၵၼ်ၵေႃႈ တေမီးလွင်ႈလႅၵ်ႈလၢႆႈမႃး။ ယွၼ်ႉပိူဝ်ႈ လွင်ႈတႅၵ်ႇယႅၵ်ႈၼႆႉသေ ၵွပ်ႈႁဝ်း ဢမ်ႇဢုပ်ႇၵၼ်။ ယဝ်ႉၵေႃႈ ထၢင်ႇၵေႃႉၼႆႉ လၢတ်ႈမဵဝ်းၼိုင်ႈ ၵေႃႉၼၼ်ႉ လၢတ်ႈမဵဝ်းၼိုင်ႈ ၵႂၢမ်းသိုပ်ႇၵႂၢမ်း ၸိူင်ႉၼၼ်သေ မၼ်းႁဵတ်းႁႂ်ႈႁဝ်း ယိုင်ႈၶႅၼ်းယၢၼ်ၵၼ်ၵႆထႅင်ႈၼၼ်ႉယဝ်ႉ။
ၶႃႈဝႃႈတႄႉ ႁဝ်းလူဝ်ႇလႆႈတူၺ်း ယိူင်းမၢႆဢွၼ်တၢင်း ယိူင်းမၢႆႁဝ်း မီးဢီႈသင် ပေႃးယိူင်းမၢႆႁဝ်းမိူၼ်ၵၼ် ႁဝ်းလူဝ်ႇလႆႈပွႆႇဝၢင်း ၵၼ်ၽွင်ႈသေ ဝႆႉၸႂ်ယၢဝ်းယၢဝ်း ၶဝ်ႈဢုပ်ႇၵၼ် မႃးလႅၵ်ႈလၢႆႈတေႃႇၵၼ် မိူၼ်ၼင်ႇ သူယူပ်ႈယွမ်းဢီႈသင် ႁဝ်းယူပ်ႈယွမ်းဢီႈ သင် ႁဝ်းသွင်ၾၢႆႇလူဝ်ႇလႆႈမူၼ်းမႄးဢီႈသင်ၵၼ် ၼႆၸိူဝ်းၼႆႉ။
ပေႃးႁဝ်းၶႃႈ ၵူၼ်းမိူင်း သင်ၶၸဝ်ႈ တပ်ႉသိုၵ်းႁဝ်း ပဵၼ်ၵႂႃႇသွင်ၵိူင်းၸိုင် ႁႅင်းႁဝ်းၵေႃႈ တေဢူၼ်ႈမႃးထႅင်ႈလိူဝ်ၵဝ်ႇ။ ယဝ်ႉ ၵေႃႈ တူၵ်းလွၵ်းၽူႈၶႅၼ်ထႅင်ႈ တင်းပိူၼ်ႈၵူဝ်ႁဝ်းႁူမ်ႈၵၼ် ၸိူဝ်းၼႆႉ။ ပေႃးဢမ်ႇဝၢႆႇၼႃႈၸူးၵၼ်သေ လၢတ်ႈတေႃႇၵၼ်ၸိုင် ပၢင်တိုၵ်းၼႆႉ တေၸၢင်ႈၵိူတ်ႇၶိုၼ်ႈ ႁၢဝ်ႈႁႅင်း ဢမ်ႇႁၢၼ်ႉ။
ၶႆႈႁဵတ်းၵၢၼ်ၸိူဝ်ႉၸၢတ်ႈၵေႃႈလူဝ်ႇပွင်ႇၸႂ်ၵၢၼ်ၸိူဝ်ႉၸၢတ်ႈလီလီ
ၵူၼ်းၼုမ်ႇ ၽူႈတူင်ႉၼိုင် ၼႂ်းတူင်ႇဝူင်းၵူၼ်း ၼႂ်းမိူင်းတႆးပွတ်းၸၢၼ်းဝႃႈ – တီႈတႄႉမၼ်း ပေႃးႁဝ်း ပွင်ႇၸႂ်ၼိူဝ်ၵၢၼ်ၸိူဝ်ႉၸၢတ်ႈႁဝ်း လီ လီၼႆ တႃႇႁဝ်းတေၽိတ်းမေႃးၵၼ်ၸိူင်ႉၼႆၼႆႉ မၼ်းတေဢမ်ႇမီး မႃးသေဢိတ်း ပေႃးႁဝ်းမေႃဢဝ်ၵၢၼ်ၸိူဝ်ႉၸၢတ်ႈပဵၼ်ယႂ်ႇ တႄႉ။
လွင်ႈသေႉၼေးၵၼ် ၾၢႆႇၼိုင်ႈလႄႈ ၾၢႆႇၼိုင်ႈ ၸိူဝ်းၼႆႉၵေႃႈ မၼ်းဢမ်ႇထုၵ်ႇလီမီး။ ပေႃးဝႃႈ မီးၵူၼ်းဢၼ်ပွင်ႇၸႂ် ၼိူဝ် ၵၢၼ်သိုၵ်း ၵၢၼ်ၸိူဝ်ႉၸၢတ်ႈ ပဵၼ်ယႂ်ႇတႄႉၸိုင် မၼ်းတေဢမ်ႇဢဝ်ၶဝ်ႈၸႂ် လွင်ႈသေႉၼေးသေႃႇသူၼ်းႁႂ်ႈမီးၽိတ်းၵၼ် ၸိူဝ်းၼၼ်ႉ။
ၸိူဝ်းဢမ်ႇပွင်ႇၸႂ်သေ ၵႂႃႇႁႃလႄႇဝႃႈႁင်းၵၼ် ၸိူဝ်းၼၼ်ႉ ၵူၼ်းမၢင်ၸိူဝ်းသမ်ႉ ထွမ်ႇၺႃးသေ ဢမ်ႇႁူႉတီႈၵႂႃႇတီႈမၼ်းသင် ဢဝ်လွင်ႈတိုဝ်လွင်ႈတၼ် မႃႇၼယႂ်ႇၵၼ်သေ ၸပ်းၽၢၵ်ႇၵႂႃႇ။ လွင်ႈၵူၼ်းၸပ်းၽၢၵ်ႇၼၼ်ႉ ဢမ်ႇၸႂ်ႈဝႃႈ မၼ်းပွင်ႇၸႂ်ၼိူဝ် ၵၢၼ်ၸိူဝ်ႉၸၢတ်ႈ ယွၼ်ႉမၼ်းဢမ်ႇပွင်ႇၸႂ် တီႈတႄႉမၼ်း ပေႃးမၼ်းပွင်ႇၸႂ် ၼိူဝ်ၵၢၼ်ၸိူဝ်ႉၸၢတ်ႈတႄႉ မၼ်းဢမ်ႇမီးဝႃႈ တႃႇ ၸပ်းၽၢၵ်ႇ ၸုမ်းၼႆႉၸုမ်းၼၼ်ၶႃႈယဝ်ႉ ပေႃးဝႃႈ ႁဝ်းပဵၼ်ၸိူဝ်ႉၸၢတ်ႈလဵဝ်ၵၼ်ယူႇတႄႉ။
ပၼ်ႁႃ လွင်ႈၵူၼ်းမိူင်းသင်ၶၸဝ်ႈ ပဵၼ်ၵႂႃႇ သွင်ၾၢႆႇၼႆႉ ယွၼ်ႉမၼ်းပဵၼ်ၵူၼ်းတီႈဢၼ်ယူႇ ဢိူမ်ႈၸမ်ၸုမ်းၼႆႉ ၸုမ်းၼၼ်ႉ သေ ဢမ်ႇပွင်ႇၸႂ်ဝႃႈ ဢၼ်လႂ်ၽိတ်း ဢၼ်လႂ်ထုၵ်ႇ ဢမ်ႇဢဝ်ၵၢၼ်ၸိူဝ်ႉၸၢတ်ႈ ပဵၼ်ယႂ်ႇၼၼ်ႉၵူၺ်း။
သိုၵ်းတင်းသွင်ၾၢႆႇၼႆႉ ၶဝ်ဢဝ်ၸႂ်ၶဝ် ထူၺ်းၵူၺ်း ၶဝ်ဢမ်ႇထွမ်ႇသဵင်ၵၢင်ၸႂ် ၵူၼ်းမိူင်း ပဵၼ်ယႂ်ႇ။ ယဝ်ႉၵေႃႈ ဢဝ်တင်းဝူၼ်ႉ ၶဝ်ပဵၼ်ယႂ်ႇ ၶႂ်ႈလႆႈၶႂ်ႈပဵၼ်ၶႂ်ႈႁဵတ်းၼၼ်ႉၵူၺ်း ဢဝ်ဢႃႇၼႃႇ လွၵ်းၸုၵ်းမၼ်ႈ တၢင်းယိူင်းဢၢၼ်းၶဝ် ပဵၼ်ယႂ်ႇၵူၺ်း လွင်ႈၼႆႉ တႃႇႁဝ်း တေပဵၼ်ၵွၼ်ႇလဵဝ် ၽွမ်ႉႁူမ်ႈၵၼ်တႄႉ ပႆႇငၢႆႈ။
လွင်ႈသႄႉသွမ်းၵၢဝ်ႇၼႄးၵၼ်တၢင်းဢွၼ်ႊလၢႆးၼႆႉ ပဵၼ်ၽေးဢၼ်ႁၢႆႉႁႅင်းသုတ်းတႃႇႁႂ်ႈတႆးတႅၵ်ႇယၢႆႈ
ၽူႈတူင်ႉၼိုင်ၵၢၼ်မိူင်း ပွတ်းဢွၵ်ႇၶူင်း ၸဝ်ႈၼိုင်ႈလၢတ်ႈဝႃႈ – လွင်ႈသိုၵ်းတႆး တႅၵ်ႇပဵၼ်ၵႂႃႇ သွင်ၾၢႆႇၼႆႉ ပေႃးမႃးတူၺ်းၼႆ သင်ၶဝ် သွင်ၸုမ်း တိုၵ်ႉပဵၼ်ၼႆယူႇတႄႉ တႃႇတၢင်းၼႃႈ ၶဝ်တေလီၵၼ်ၼၼ်ႉ ႁဝ်းၶႃႈ ပႆႇႁၼ်သဵၼ်ႈတၢင်းမၼ်း။ ယွၼ်ႉပိူဝ်ႈဝႃႈ ၶဝ် ၶဵၼ်ၼႃႈတီႈၵၼ် ႁိမ်ၼႃႈတီႈၵၼ်ၵူၺ်း၊ ၵဝ်ဢမ်ႇပွင်ႇၸႂ်မႂ်း မႂ်းဢမ်ႇပွင်ႇၸႂ်ၵဝ် ပဵၼ်ၵႂႃႇၸိူင်ႉၼၼ်ယဝ်ႉ။
ထႅင်ႈလွင်ႈၼိုင်ႈ ဢၼ်ႁဝ်းသေႉၵၼ် ၼိူဝ်ဢွၼ်ႊလၢႆႊၸိူဝ်းၼႆႉ မၼ်းႁဵတ်းႁႂ်ႈ မၢၵ်ႇႁူဝ်ၸႂ်ၵူၼ်းမိူင်းႁဝ်းပိူင်ႈ၊ ၵေႃႉၼႆႉ သေႉ ၸုမ်းႁွင်ႇ၊ ၵေႃႉၼၼ်ႉသေႉ ၸုမ်းၸၢၼ်း ယွၼ်ႉၶဝ်ဢမ်ႇမီးၵၢၼ်သင်သေ ပႂ်ႉသေႉၵူၺ်းလႄႈ ၵွပ်ႈၼႆ ႁဵတ်းႁႂ်ႈ ၸႂ်ၵူၼ်းမိူင်း၊ သင်ၶၸဝ်ႈပဵၼ်ၵႂႃႇသွင်ၵိူင်းၶႃႈယဝ်ႉ။ သင်ပဵၼ်လႆႈ ႁႂ်ႈဢွၼ်ၵၼ် လူတ်းယွမ်းလူင်း လွင်ႈသေႉၵၼ် ၼိူဝ်ဢွၼ်ႊလၢႆႊၼႆႉၽွင်ႈ ယိုင်ႈၶႅၼ်းလီ ပၼ်ႁႃႁဝ်းၽိတ်းၵၼ်ၵေႃႈ တေၸၢင်ႈလူတ်းယွမ်းလူင်းၼမ်ၼၼ်ႉယဝ်ႉ။
ပေႃးၵူၼ်းမိူင်းယူႇၵၢင် ဢမ်ႇၵိူင်းၸူးၸုမ်းလႂ်ၾၢႆႇလႂ် ပၼ်ႁႃတႆးတႅၵ်ႇသွင်ၾၢၵ်ႇၵေႃႈတေၸဵဝ်းၵတ်းယဵၼ်
ၽူႈယိင်း ဢႃယု 40 ပၢႆ တူင်ႉၼိုင်တႃႇသုၼ်ႇလႆႈ ၼႂ်းၵူၼ်းမိူင်းတႆး ပွတ်းႁွင်ႇလၢတ်ႈဝႃႈ – လွင်ႈသိုၵ်းတႆးႁဝ်း တႅၵ်ႉၸတ်ႉငၢၵ်ႈ ၵၼ်မႃးၼႆႉ ႁဝ်းၶႃႈ ပဵၼ်ၸႂ်ဢမ်ႇလီၸွမ်းတႄႉတႄႉ တီႈတႄႉမၼ်း ဢမ်ႇထုၵ်ႇလီပဵၼ်သေဢိတ်း ယူႇတီႈၸဵင်ႇလႂ်တူၺ်းၵေႃႈ လီယဝ်ႉ။ ၵူၼ်းမိူင်းႁဝ်းၵေႃႈ ဢမ်ႇထုၵ်ႇလီၸပ်းၽၢၵ်ႇ တင်းၾၢႆႇလႂ်ၵေႃႈ ပဵၼ်ၼိူဝ်ႉလိူတ်ႉတႆးၼင်ႇၵၼ် ႁဝ်းၵူၼ်းမိူင်းသမ်ႉ တေၸပ်းၽၢၵ်ႇႁဵတ်းသင်။
လိူဝ်ၼၼ်ႉ ႁဝ်းဢမ်ႇထုၵ်ႇလီပွႆႇၶၢဝ်ႇဢၼ်ဢမ်ႇၸိုဝ်ႈဢမ်ႇၸႂ်ႈ ၶၢဝ်ႇႁုၵ်ႉႁၢႆႉ ဢၼ်တေသေႃးသူၼ်း ႁႂ်ႈၵူၼ်းမိူင်း ႁၼ် ၽိတ်း ၼိူဝ်ၸုမ်းပွတ်းၸၢၼ်း၊ ပွတ်းႁွင်ႇ ၸိူဝ်းၼၼ်ႉ ယွၼ်ႉဢမ်ႇၸႂ်ႈပဵၼ်ၶၢဝ်ႇမၢၼ်ႇမႅၼ်ႈလႄႈ တေႁဵတ်းႁႂ်ႈ ၵူၼ်းမိူင်း ဢမ်ႇႁူႉငဝ်ႈ ငႃႇသၢၵ်ႈသေႇ လၵ်းထၢၼ် တီႈမႃးမၼ်းသေ ႁၼ်ၽိတ်းၼိူဝ်ၸုမ်းၼႆႉ ၸုမ်းၼၼ်ႉမႃး ၼႆၸိူဝ်းၼႆႉ။
ယၢမ်းလဵဝ် ၼိူဝ်ၽဵတ်ႉပုၵ်ႉၼႆႉ မၼ်းၵႂႃႇဝႆးၼႃႇ မၢင်ၵေႃႉၼႆႉ ဢမ်ႇႁူႉသင် ထွမ်ႇၾၢႆႇလဵဝ် ႁၼ်ၽိတ်းၼၼ်ႉယဝ်ႉ။ ပေႃႈမႄႈၵူၼ်း မိူင်းႁဝ်း ပဵၼ်ၵႂႃႇသွင်ၵိူင်းယဝ်ႉ ၵိူင်းႁွင်ႇ ၵိူင်းၸၢၼ်း၊ သင်ၶၸဝ်ႈၵေႃႈ ပဵၼ်ၵႂႃႇသွင်ၵိူင်း မိူၼ်ၵၼ်ယဝ်ႉ လွင်ႈၼႆႉ ဢမ်ႇထုၵ်ႇ လီပဵၼ်သေဢိတ်း။ ႁဝ်းၶႃႈ ၵူၼ်းမိူင်း လူဝ်ႇယူႇၵူႈၸဵင်ႇၸဵင်ႇ မေႃထတ်းသၢင်တူၺ်း။
ၵွပ်ႈၼႆလႄႈ ႁဝ်းထုၵ်ႇလီမီး ၵူၼ်းဢၼ်ယူႇၵၢင် မီးၼမ်ႉၸႂ် တဵမ်ထူၼ်ႈ ႁၵ်ႉတႆးၸႅတ်ႈၸၢင်ႇသေ မႃးသူၼ်းတုမ်ၶဝ် တင်း သွင်ၸုမ် ဢုပ်ႇဢူဝ်းၵၼ်။ တေႃႈၼင်ႇ ၽူႈၶဵၼ်ႁဝ်း ၶဝ်ယင်းၵႂႃႇဢုပ်ႇလႆႈ ၽႅဝ်တီႈၼေႇပျီႇတေႃႇပူၼ်ႉ ႁဵတ်းသင်လႄႈ ႁဝ်း တေႃႇႁဝ်း ဢမ်ႇဢုပ်ႇၵၼ်လႆႈ လွင်ႈၼႆႉ မၼ်းပဵၼ်ဢၼ်လီမႆႈၸႂ်လူင်လၢင်တႄႉတႄႉ တႃႇဝၼ်းမိူဝ်းၼႃႈ ၶွင်မိူင်းတႆးႁဝ်း။
တေႃႈလဵဝ် သိုၵ်းတႆး သွင်ၸုမ်းၼႆႉ ၶဝ်တူၵ်းၽႅၼ်ပိူၼ်ႈယဝ်ႉ ထုၵ်ႇႁႅဝ်ႉပိူၼ်ႈ ႁၢင်ႈလွၵ်းတေႃႇယဝ်ႉ ယွၼ်ႉၼၼ်လႄႈ သိုၵ်းႁဝ်း သွင်ၸုမ်းၼႆႉ ထုၵ်ႇလီမူၼ်ႉမႄးတူဝ် ၶဝ်ႈႁႃၵၼ်ယဝ်ႉ ႁႂ်းႁဝ်းပဵၼ်ၵွၼ်ႇလဵဝ် တုမ်းလဵဝ်ၵၼ်သေၵမ်း။
ယဝ်ႉၵေႃႈ ၶႂ်ႈတိုၵ်းသူၼ်းထႅင်ႈ ဢၼ်ၼိုင်ႈ ၵူႈပွၵ်ႈ ပၢၼ်ပေႃႈပၢၼ်ပူႇႁဝ်းၼၼ်ႉ ပိူၼ်ႈၵဵပ်းသိုၵ်းၼႆ ပိူၼ်ႈႁူၺ်းသူၼ်း ဢဝ် ၼမ်ႉၸႂ်မႃးႁဵတ်းသိုၵ်း။ ယၢမ်းလဵဝ် လမ်းတီႉဢဝ်သေ မႃးႁဵတ်းသိုၵ်း ထိုင်တီႈၵူၼ်းမိူင်း ပေႃးလႆႈပၢႆႈၶဝ်ႈမိူင်းထႆး၊ မိူင်းၶႄႇ ၸိူင်ႉ ၼႆၼႆႉ ဢမ်ႇထုၵ်ႇလီပဵၼ်။
ဢိင်ၼိူဝ် လွင်ႈသိုၵ်းတႆး ပွတ်းႁွင်ႇ – ပွတ်းၸၢၼ်း သွင်ၸုမ်း ပိုတ်ႇၼႃႈသိုၵ်းတေႃႇၵၼ် မႃးႁၢဝ်ႈႁႅင်း ၼႂ်းၸိုင်ႈတႆးပွတ်းႁွင်ႇ ပွတ်းၸၢၼ်း ၸိူဝ်းၼႆမႃး ၶၢဝ်းတၢင်း 2-3 ပီၼႆႉ ယူႇတီႈ ၵူၼ်းမိူင်းတႆး၊ သင်ၶၸဝ်ႈ တင်းၼမ်လႄႈ ၽူႈလဵပ်ႈ ႁဵၼ်းၵၢၼ်မိူင်း ၽူႈတူင်ႉၼိုင်ၵၢၼ်မိူင်းၶဝ် ဢွၼ်ၵၼ်ထတ်းသၢင် မႆႈၸႂ်ၵၼ်ဝႆႉဝႃႈ ၵူဝ်ပဵၼ်ၵႂႃႇ မိူၼ်မိူင်းၵူဝ်းရီးယႃးႁွင်ႇ – ၵူဝ်းရီးယႃးၸၢၼ်း ၼၼ်ႉၵူၺ်းယဝ်ႉ ဝႃႈၼႆ။


text:
ၶၢဝ်ႇ-SSPP/SSA
2019 Jun(2)
ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၵူၼ်းမိူင်း ၸိူဝ်းလႆႈထူပ်းၽေး သၽႃႇဝႃႉ တီႈဝၢၼ်ႈလွႆလႅင် ဢိူင်ႇဝၢၼ်ႈဝႃႉ ၸေႈဝဵင်းၵေးသီးလႄႈၸွႆႈထႅမ် တႃႇမႄးၵုမ်းလုမ်းလႃး ဝတ်ႉၵျွင်းမိူင်းၵွင် ၸေႈဝဵင်းမိူင်းယႆ။
ဝၼ်းထီႉ 30.5.2019 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈပွႆႇ ၽူႈတၢင်တူဝ် ၵႂႃႇၸွႆႈထႅမ်ၵူၼ်းမိူင်း ဝၢၼ်ႈလွႆလႅင် ဢိူင်ႇဝၢၼ်ႈဝႃႉ ဢၼ်ထုၵ်ႇလူမ်းလႅင်ႉပတ်ႉႁိူၼ်းလူႉ လႅဝ်ၵႂႃႇ(3)လင် မိူဝ်ႈဝၼ်းထီႉ 22.5.2019 ယၢမ်း 14:30 မူင်းၼၼ်ႉ လူမ်းႁႅင်းၼႃႇလႄႈ ႁိူၼ်းလုင်းၵျီႇ+ ပႃႈၵူႇ၊ ႁိူၼ်းလုင်းၶွင်ႇ+ပႃႈၼူႉ၊ ႁိူၼ်းလုင်းလူး+ပႃႈယူၺ်း ၶဝ်လႆႈလူႉလႅဝ် လဵၵ်းမုင်းပိဝ်၊ ၽႃႇႁိူၼ်း ၵၢၼ်ႉယၢတ်ႇ ၸိူဝ်းၼႆႉ လႆႈၸွႆႈထႅမ်ငိုၼ်း တႃႇၶိုၼ်းၵုမ်းႁႂ်ႈယူႇလႆႈၼၼ်ႉ 300,000 ပျႃးယူႇယဝ်ႉ။
ၸဝ်ႈႁိူၼ်းဢၼ်လႆႈႁပ်ႉတၢင်းၸွႆႈထႅမ်လၢတ်ႈဝႃႈ“ဢၼ်ငဝ်ႈငုၼ်းႁဝ်းၶႃႈ မႃးၸွႆႈထႅမ်ႁဝ်းၶႃႈ ၼႆႉ ပဵၼ်ဢၼ်ငိၼ်းၸူမ်းဢမ်ႇသုတ်းဢမ်ႇသဵင်ႈလႆႈယဝ်ႉၶႃႈ၊ ပေႃးဢမ်ႇၼၼ် တႃႇႁိူၼ်းႁဝ်းၶႃႈ ဢၼ် လူႉၵႂႃႇၼႆႉ ပေႃးတေလီယူႇၶိုၼ်းမိူၼ်ၵဝ်ႇၼၼ်ႉ သင်ဢမ်ႇလႆႈႁပ်ႉတၢင်းၸွႆႈထႅမ်တီႈၵူၼ်းလူင်ႁဝ်းၶႃႈ ၸိုင် ႁဝ်းၶႃႈတေလႆႈၸႂ်ႉၶၢဝ်းယၢမ်းႁိုင် ၼင်ႇႁိုဝ်ႁဝ်းၶႃႈပေႃးတေလႆႈယူႇႁိူၼ်းမိူၼ်ၵဝ်ႇၼၼ်ႉ ငိၼ်း ၸူမ်းၶွပ်ႈၸႂ်တေႉတေႉယဝ်ႉၶႃႈ”ဝႃႈၼႆ။
မိူဝ်ႈဝၼ်းထီႉ 1.6.2019 ၼၼ်ႉ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ လႆႈတၢင်တူဝ် ငဝ်ႈငုၼ်းပႃႇ တီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA သေ ၸွႆႈထႅမ်ငိုၼ်း 1,500,000(သိပ်းႁႃႈသႅၼ်) ပျႃး တႃႇၶိုၼ်းမေးၵုမ်းလုမ်းလႃး ဝတ်ႉပိတ်ႉၸေး 24 တီႈဝၢၼ်ႈမိူင်းၵွင် ၸေႈဝဵင်းမိူင်းယႆယူႇယဝ်ႉ။
ဢိင်ၼိူဝ်လွင်ႈလႆႈၸတ်းၽူႈတၢင်တူဝ် လူင်းၸွႆႈထႅမ်ၵူၼ်းမိူင်းသေ ၵူၼ်းလူင်ၼႂ်းၵေႃႇမတီႇ ငဝ်ႈငုၼ်း SSPP/SSA ၸဝ်ႈၼိုင်ႈလၢတ်ႈဝႃႈ“တႃႇၸွႆႈထႅမ်ပေႃႈမႄႈၵူၼ်းမိူင်း ၸိူဝ်းမီးတၢင်းယၢပ်ႇ ၼၼ်ႉ မုၵ်ႉၸုမ်းႁဝ်းၶႃႈ တိုၼ်းတမ်းဝၢင်းၽႅၼ်ၵၢၼ်သေ ၸွႆႈထႅမ်ပူၵ်းပွင်ပၼ် ၵႃႈၼင်ႇပွင်ပဵၼ်လႆႈ ယူႇ”ၼႆယဝ်ႉ။


text:
ၶၢဝ်ႇ-SSPP info
February 18, 2020
ၵႅမ်ၶုၼ်ႁၢၼ် ၸၢႆးၼေႃႇၶိူဝ်း ၽူႈၸတ်းၵၢၼ်ၸေႈဝဵင်းမၢႆ(4) SSPP/SSA တၢင်တူဝ်ၼႂ်းၵေႃႇမတီႇၸေႈ တွၼ်ႈမၢႆ(3)သေ ၵႂႃႇၶိုၼ်ႈႁွတ်ႈပၼ်ႁႅင်းပၢင်ပွႆး တွၼ်ႈသူးလုၵ်ႈႁဵၼ်း တီႈႁူင်းႁဵၼ်းၵဵင်ႇၽေၸၼ်ႉၵၢင် ဝၢၼ်ႈပဵင်း ဢိူင်ႇၶုမ်ပၢင် ၸေႈဝဵင်းၵေးသီး ၸိုင်ႈတႆးပွတ်းၸၢၼ်း။
ဝၼ်းထီႉ 17.2.2020 ယၢမ်း (10:00)မူင်းတေႃႇ(12:00)မူင်းၼၼ်ႉ ၵေႃႇမတီႇႁူင်းႁဵၼ်းလႄႈမေႃသွၼ် ႁူမ်ႈပႃးပေႃႈမႄႈလုၵ်ႈႁဵၼ်း ဢွၼ်ၵၼ်ၸတ်းႁဵတ်းပၢင်ပွႆးတွၼ်ႈသူးလုၵ်ႈႁဵၼ်း တီႈႁူင်းႁဵၼ်း ၵိင်ႇၽႄၸၼ်ႉၵၢင် ဝၢၼ်ႈပဵင်း ဢိူင်ႇၶုမ်ပၢင်ၼၼ်ႉသေ ဢၼ်ပဵၼ်ၽူႈၸတ်းၵၢၼ်ၸေႈဝဵင်းမၢႆ(4) ၵႅမ် ၶုၼ်ႁၢၼ် ၸၢႆးၼေႃႇၶိူဝ်း လႆႈၶိုၼ်ႈႁွတ်ႈပၼ်ႁႅင်းၵႂႃႇယူႇယဝ်ႉ။


text:
ထႆးၶဵင်ႈၶႅင် ၵၢၼ်ႁူမ်ႇလူမ်ႈ ၸွမ်းလႅၼ်လိၼ် မိူင်းႁူမ်ႈတုမ် – မိူင်းထႆး ႁၢဝ်ႈႁႅင်း ဝၢႆးလင်သိုၵ်းမၢၼ်ႈ တီႉၺွပ်းၵုမ်းၶင်ၸိၵ်းၸွမ်ၼႂ်း လူင်ပွင်ၸိုင်ႈ NLD ၵႂႃႇ ။
မိူဝ်ႈၼႆႉ ဝၼ်းတီႈ 1/2/2021 ယၢမ်းၵၢင်ၼႂ်ၸဝ်ႉ သိုၵ်းမၢၼ်ႈ တီႉၺွပ်း ၸွမ်ၸိုင်ႈ ဢူးဝိၼ်းမိၼ်ႉ တင်း ၽူႈၵိူဝ်းၵုမ် ၸိုင်ႈမိူင်း တေႃႇ ဢွင်ႇသၢၼ်းသူႉၵျီႇ ဢိၵ်ႇပႃး ထႅင်ႈလၢႆလၢႆၵေႃႉ၊ ထိုင်ယၢမ်းၵၢင်ၼႂ်မိူင်းလႅင်းမႃး ယူႇတီႈတပ်ႉသိုၵ်းထႆး ၶဵင်ႈၶႅင်ၵၢၼ်ႁူမ်ႇလူမ်ႈ ၸွမ်းလႅၼ်လိၼ် မိူင်းထႆး – မိူင်းႁူမ်ႈတုမ် ႁၢဝ်ႈ ႁႅင်း ။
သိုဝ်ႇၶၢဝ်ႇၵဵင်းမႆႇၼိဝ်ႊဢွၵ်ႇဝႆႉဝႃႈ – “ယူႇတီႈၽူႈၵွၼ်းသိုၵ်းသုင်သုတ်းမၢႆ 3 မိူင်းထႆး (แม่ทัพภาคที่ 3) ၸွမ်းလႅၼ်လိၼ် မိူင်း ႁူမ်ႈတုမ် – မိူင်းထႆးၼၼ်ႉတႄႉ လႆႈသူင်ႇႁႅင်းသိုၵ်း ဢဝ်ႁူမ်ႇလူမ်ႈဝႆႉ ၸဵမ်လႂ်ယဝ်ႉ သင်ဝႃႈ မီးၵူၼ်းတၢင်းပဵၼ် မိူင်းႁူမ်ႈ တုမ်လၵ်ႉၶဝ်ႈမႃး တေလႆႈထုၵ်ႇတီႉၺွပ်း ၸဵမ်မိူဝ်ႈၽွင်းတၢင်းပဵၼ်ၶူဝ်ႊဝိတ်ႉ 19 ၼၼ်ႉမႃး။ ယၢမ်းလဵဝ် ႁႂ်ႈၽူႈမီးပုၼ်ႈ ၽွၼ်း ဢဝ်ႁူမ်ႇလူမ်ႈၶဵင်ႈၶႅင်ၼႅၼ်ႈၼႃထႅင်ႈ ၸွမ်းလႅၼ်လိၼ်”- ဝႃႈၼႆ။
တီႈၶူဝ်မိုတ်ႈၵိုဝ်းမၢႆ 2 တႃႈၶီႈလဵၵ်း – မႄႈသၢႆၵေႃႈ ၺႃးပိၵ်ႉဢိုတ်းဝႆႉ ႁၢမ်ႈတေႃႉ သူင်ႇၶူဝ်းၶဝ်ႈဢွၵ်ႇၵႂႃႇမႃး ။
ထႅင်ႈၾၢႆႇၼိုင်ႈၵေႃႈ ယွၼ်ႉတၢင်းပဵၼ်ၶူဝ်ႊဝိတ်ႉ 19 ၽႄႈလၢမ်းႁၢဝ်ႈႁႅင်းသေ ယူႇတီႈလူင်ပွင်ၸိုင်ႈမိူင်းထႆး ၸီႉသင်ႇ ပိၵ်ႉ ဢိုတ်းၸွမ်းလႅၼ်လိၼ် မိူင်းႁူမ်ႈတုမ် – မိူင်းထႆး ၸဵမ်မိူဝ်ႈဝၼ်းတီႈ 23/3/2020 မႃး တေႃႇထိုင် ယၢမ်းလဵဝ် ပႆႇပိုတ်ႇ ပၼ်ၶိုင်း ၸမ်ထိုင် ၼိုင်ႈပီယဝ်ႉ ။


text:
March 30/2020
ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁဵတ်းၵၢၼ်ၵႅတ်ႇၶေတၢင်းပဵၼ် ၶူဝ်ႊဝိတ်ႉ- 19(covid-19)
Find us on
Latest articles
Related articles
ၶၢဝ်ႇ
ၵူၼ်းမိူင်းထုင်ႉၼမ်ႉပွင်ႈ ထူပ်းတၢင်းယၢပ်ႇ ယွၼ်ႉလႆႈတေႃႉၼမ်ႉသူင်ႇပၼ်သိုၵ်းမၢၼ်ႈၵူႈဝၼ်း
ၵူၼ်းဝၢၼ်ႈ ၼႂ်းဢိူင်ႇၶုမ်ႇၸူင် ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ ထူပ်းတၢင်းယၢပ်ႇၽိုတ်ႇ ယွၼ်ႉလႆႈတဵၵ်း ၼမ်ႉတေႃႉသူင်ႇပၼ်သိုၵ်းမၢၼ်ႈ ဢၼ်တူင်ႉၼိုင် ၼႂ်း ဢိူင်ႇၶုမ်ႇၸူင်ၼၼ်ႉၵူႈဝၼ်း ၼႆယူႇယဝ်ႉ။ သၢႆသိုၵ်းၶွင်ႇသီႇသိုၵ်းမၢၼ်ႈ တပ်ႉမ (33) ႁႅင်းၵူၼ်း (70) ၵေႃႉ...
ၶၢဝ်ႇ
ၽူႈၸၢႆး (5) ၵေႃႉၺႃးၶႃႈတၢႆ တီႈဝဵင်းသူၺ်ႇပူဝ်ႇ
မိူဝ်ႈဝၼ်းထီႉ 17-06-2023 မိူဝ်ႈယၢမ်းၵၢင်ဝၼ်း မီးၵူၼ်းပိုၼ်ႉတီႈ ထူပ်းႁၼ်တူဝ်တၢႆ ၽူႈၸၢႆး 5 ၵေႃႉ ဢၼ်တၢႆဝႆႉ တီႈၼႂ်းဝၢၼ်ႈ ၵိၼ်းပျႃး ဝဵင်းသူၺ်ႇပူဝ်ႇ တိူင်းၸၵႅင်း ၼၼ်ႉယူႇယဝ်ႉ ။ ၵူၼ်းပိုၼ်ႉတီႈ ၵေႃႉၼိုင်ႈလၢတ်ႈၼႄဝႃႈ-“မိူဝ်ႈပူၼ်ႉမႃး ဝၼ်းထီႉ...
ၶၢဝ်ႇ
ယွၼ်ႉၾူၼ်လူင်တူၵ်းႁႅင်း လႄႈ ၼႂ်းမိူင်းၼီႇပေႃး မီးၵူၼ်းလူႉတၢႆ (1)ၵေႃႉ၊ ႁၢႆဝႆႉ (25)ၵေႃႉ
မိူဝ်ႈဝၼ်းထီႉ 18 .06. 2023 ၼၼ်ႉ ယွၼ်ႉ ၾူၼ်လူင်တူၵ်းႁႅင်း ၼႂ်းမိူင်းၼီႇပေႃးပွတ်းဢွၵ်ႇသေ ႁဵတ်းႁႂ်ႈ ၵူၼ်းမိူင်းလႆႈလူႉတၢႆၸွမ်း (1)ၵေႃႉ ၊ ႁၢႆလၢႆဝႆႉမွၵ်ႈ 25 ၵေႃႉယူႇ ၼႆယဝ်ႉ။ ၽူႈမီးၸၼ်ႉ ၾၢႆႇလူင်ပွင်ၸိုင်ႈၵေႃႉၼိုင်ႈ...
ပၢႆးယူႇလီ
ၼႂ်းလုမ်ႈၾႃႉ မိူင်းယူးရူပ်ႉ ၵူၼ်းဢၼ်တိၵ်းၸပ်းၸိူဝ်ႉမႅင်း ၶူဝ်ႊဝိတ်ႉ-19 ၼမ်သေပိူၼ်ႈ
ၼႂ်းလုမ်ႈၾႃႇ ၵူၼ်းဢၼ်တိပ်းၸပ်းၶူဝ်ႊဝိတ်ႉ- 19 ၼမ်ထိုင်မႃး 250 လၢၼ်ႉပၢႆ ၵူၼ်းဢၼ်လႆႈလူႉတၢႆ မီးမွၵ်ႈ 5 လၢၼ်ႉပၢႆ ၼႂ်းၼၼ်ႉ မိူင်းယူးရူပ်ႉ ၼမ်သေပိူၼ်ႈ ဝႃႈၼႆ။ ၽၢႆႇပၢႆးယူႇလီၼႂ်းလုမ်ႈၾႃႉၼပ်ႉသၢင်ႈဝႃႈ ၵူၼ်းဢၼ်ၸပ်းၸိူဝ်ႉမႅင်း ၶူဝ်ႊဝိတ်ႉ-19 သေ...
ၶၢဝ်ႇ
သင်ႇၶႃႇၸဝ်ႈလႄႈၵူၼ်းမိူင်းၵမ်ႈၽွင်ႈ ႁဵတ်းသၢင်ႈပၢင်ၵုမ်တႃႇႁူမ်ႈၵၼ်သၢၼ်ၶတ်းSSPP/SSA
September 30,2021 ဝၼ်းထီႉ 30 ဝၼ်း လိူၼ် September ပီႊ 2021 ၼီႊ ယူႇတီႈမုၵ်ႉၸုမ်းသင်ႇၶႃႇၸဝ်ႈ ၼႂ်းမိူင်းတႆး ပွတ်းၸၢၼ်း လၢႆၸေႈဝဵင်း မိူၼ်ၼင်ႇ ၸႄႈဝဵင်းမိူင်းပၼ်ႇ၊ ၸႄႈဝဵင်းလၢႆးၶႃႈ၊ ၸႄႈဝဵင်းၼမ်ႉၸၢင်၊...
ပၢႆးယူႇလီ
ၵွပ်ႈတၢင်းပဵၼ် ၶူဝ်ႊဝိသ်ႉ-19 ၼႂ်းၶၢဝ်းတၢင်း ( 4)လိူၼ် ၵူၼ်းမိူင်းမၢၼ်ႈဢၼ်ႁဵတ်းၵၢၼ် ၼႂ်းမိူင်းမလေးသျႃး လူႉတၢႆ (100)...
SSPP/SSA 29.09.2021 ၼႂ်းၶၢဝ်းတၢင်း( 4 )လိူၼ် မိူင်းမလေးသျႃးၶဝ် ၵွပ်ႈၵူဝ်ႊဝိသ်ႉ-19 လႄႈ ၵူၼ်းမိူင်းမၢၼ်ႈ ဢၼ်ႁဵတ်းၵၢၼ် ယူႇတီႈမိူင်းမလေးသျႃးၼၼ်ႉ လႆႈလူႉတၢႆ ၵွပ်ႈတၢင်းပဵၼ် မီးၵႂႃႇ (100) ပၢႆယဝ်ႉၼႆ ၸုမ်းၸွႆႈထႅမ် ၵူၼ်းမိူင်း...


text:
ရိၶေႃတႃႇ၊ ဝဵင်း
ဝဵင်းရိၶေႃတႃႇ (မၢၼ်ႈ: ရိဒ်ခေါဒါရ်မြို့, ဢိင်းၵလဵတ်ႈ: Rikhawdar Town) ၼႆႉ မီးဝႆႉ တီႈၼိူဝ်ၼႃႈသုင် ပၢင်ႇလၢႆႇ 2,580 ထတ်း တီႈၼႂ်း ၸႄႈတွၼ်ႈၾလမ်း၊ ပွတ်းႁွင်ႇ မိူင်းၶျၢင်း ၼၼ်ႉယဝ်ႉ။ ဝဵင်းရိၶေႃတႃၼႆႉ မီးဝႆႉတီႈၼိူဝ် သဵၼ်ႈသၢႆတၢင်း လွင်ႈၵႃႉၶၢႆ မျၢၼ်ႇမႃႇ-ဢိၼ်းတီးယႃး မိူင်းသွင်မိူင်းသေတႃႉ ယွၼ်ႉ ၼိုင်ႈပီၼႆႉ ၸၢင်ႈၵႃႉၶၢႆလႆႈတႃႇ ႁူၵ်းလိူၼ်ၵူၺ်းၼႆလႄႈ မၼ်းၼႄဝႃႈ လွင်ႈၵပ်းသိုပ်ႇတေႃႉသူင်ႇ မီးတၢင်းယၢပ်ႇၽိုတ်ႇဝႆႉ ၼႆၼၼ်ႉယဝ်ႉ။ ပဵၼ်ဝဵင်းဢွၼ်ႇ ဢၼ်မီးဝႆႉတီႈသၢပ်ႇလႅၼ်လိၼ် ၸႄႈမိူင်းၶျၢင်း၊ မိူင်းမျၢၼ်ႇမႃႇ တင်း ၸႄႈမိူင်းမီႇၸူဝ်ႇရမ်ႇ မိူင်းဢိၼ်းီးယႃးသေ မီးဝႆႉ ၼွင်ရိ ႁၢင်ႈႁူဝ်ၸႂ်ၼၼ်ႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (May 2015) Census Report, The 2014 Myanmar Population and Housing Census 2. Naypyidaw: Ministry of Immigration and Population, 52.


text:
မိူင်းပဵင်း၊ ၸႄႈဝဵင်း
ၸႄႈဝဵင်းမိူင်းပဵင်း (IPA: [mɤ́ŋ péŋ] ; မၢၼ်ႈ: မိုင်းပြင်းမြို့နယ် ; ဢိင်းၵလဵတ်ႈ: Mဝngping Township ; သဵင်ဢွၵ်ႇ [zɛ᷆ wéŋ mɤ́ŋ péŋ]) ၼႆႉ မီးၼႂ်း ၸႄႈတွၼ်ႈၵဵင်းတုင်၊ ၸႄႈမိူင်းတႆး၊ မိူင်းမျၢၼ်ႇမႃႇသေ တီႈပၵ်းလုမ်းၸႄႈဝဵင်း တႄႉ ပဵၼ် ဝဵင်းမိူင်းပဵင်းယဝ်ႉ။[3]
ဝဵင်းဢၼ်ပႃးၼႂ်း ၸႄႈဝဵင်း မိူင်းပဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ GoogleEarth
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 65.
- ↑ ႁၢင်ႈၽႅၼ်ႇလိၼ် ၸႄႈတွၼ်ႈ - မိူင်းတႆး (ပွတ်းဢွၵ်ႇ). ယူႇၼိတ်ႉၸတ်းၵၢၼ် ၶေႃႈမုၼ်းမျၢၼ်ႇမႃႇ (2016 သႅပ်ႇထႅမ်ႇပႃႇ). Retrieved on 2017 မၢတ်ႉၶျ် 17။[permanent dead link]
- Pages with non-numeric formatnum arguments
- All articles with dead external links
- Articles with dead external links since August 2021
- ပွင်ႈၵႂၢမ်း ၸိူဝ်းဢၼ်မီးဝႆႉတီႈၼႂ်း ထႅမ်းပလဵၵ်ႉ ဢၼ်ပႃႇရႃႇမီႇတႃႇဝၼ်းၶၢဝ်း ဢမ်ႇမၢၼ်ႇမႅၼ်ႈး
- Coordinates on Wikidata
- လိၵ်ႈႁွမ်တွမ်ပွတ်းတင်းသဵင်ႈ
- ပွင်ႈလိၵ်ႈပွတ်း ပထဝီႇ ၸႄႈမိူင်းတႆး
- ၸႄႈတွၼ်ႈၵဵင်းတုင်
- ၸႄႈဝဵင်းၼႂ်းမိူင်းတႆး
- မိူင်းတႆး


text:
မုၵ်ႉၸုမ်းၸၢဝ်းၶိူဝ်းတႆး ၼႂ်းၸိုင်ႈထႆး ပိုၼ်ၽၢဝ်ႇ ယိုၼ်ႈယွၼ်းသၢႆမၢႆပီႈၼွင်ႉ ၸိူဝ်းထူပ်းတၢင်းယၢပ်ႇၽိုတ်ႇယွၼ်ႉၽေး Covid – 19။
ဝၼ်းတီႈ 11/4/2020 ယူႇတီႈမုၵ်ႉၸုမ်းၸၢဝ်းၶိူဝ်းတႆး ၼႂ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ယိုၼ်ႈယွၼ်းသၢႆမၢႆပီႈၼွင်ႉႁႅင်း ၵၢၼ်ယၢၼ်မိူင်း ၼႂ်းမိူင်းထႆး ၸိူဝ်းတူၵ်းၵၢၼ် တူၵ်းငၢၼ်း ယွၼ်ႉႁူင်းၵၢၼ်ပိၵ်ႉ လႄႈလႆႈႁူပ်ႉတၢင်းယၢပ်ႇၽိုတ်ႇဝႆႉ ၸိူဝ်း ၼၼ်ႉ ယူႇတီႈမုၵ်ႉၸုမ်းၸၢဝ်းၶိူဝ်းတႆး တေၶတ်းၸႂ်ပၼ်တၢင်းၸွႆႈထႅမ် ၸွမ်းၼင်ႇပွင်ပဵၼ်လႆႈ ဝႃႈၼႆ။
ၸၢႆးသၢႆဝၼ်း ႁူဝ်ၼႃႈမုၵ်ႉၸုမ်းၸၢဝ်းၶိူဝ်းတႆး ၵဵင်းမႆႇ လၢတ်ႈတီႈၽူႈတွႆႇႁွၵ်ႈဝႃႈ “ ယူႇတီႈမုၵ်ႉၸုမ်းၸၢဝ်းၶိူဝ်းတႆး ႁဝ်းၶႃႈ ၶႂ်ႈယွၼ်းၵဵပ်းသဵၼ်ႈသၢႆမၢႆ ပီႈၼွင်ႉႁႅင်းၵၢၼ် ၸိူဝ်းဢွၵ်ႇမိူဝ်းပႆႇထိုင်ႁိူၼ်းယေးသေ တူၵ်းဝႆႉၸွမ်းပွတ်းတႃႈပွတ်းတၢင်း ၸိူဝ်းၼၼ်ႉ။ ယဝ်ႉၵေႃႈ ႁႅင်းၵၢၼ်တႆး ဢၼ်ၵိုတ်းဝႆႉၼႂ်းမိူင်းထႆး ၵူႈတီႈတီႈ ၸိူဝ်းဢမ်ႇလႆႈႁဵတ်းၵၢၼ်သေႁူပ်ႉတၢင်း ယၢပ်ႇၽိုတ်ႇဝႆႉၼၼ်ႉ ၶႅၼ်းတေႃႈၵပ်းသိုပ်ႇမႃးတီႈမၢႆၾူၼ်း ဢၼ်လႆႈပိုၼ်ၽၢဝ်ႇဝႆႉ ၼၼ်ႉသေၵမ်း” ဝႃႈၼႆ။
ဢိင်ၼိူဝ်ငဝ်းလၢႆး တၢင်းပဵၼ်ၶူဝ်ႊဝိတ်ႉ 19 လၢမ်းၸွတ်ႇတူဝ်ႈလုမ်ႈၾႃႉသေ ၾၢႆႇလူင်ပွင်ၸိုင်ႈမိူင်းထႆး လႆႈပိုၼ်ၽၢဝ်ႇ ဢို တ်း/ ပိၵ်ႉႁူင်းၵၢၼ်၊ ႁၢၼ်ႉၶၢႆၶွင် လႄႈ ပိၵ်ႉဝၢၼ်ႈ/ မိူင်း ယဝ်ႉၵေႃႈ ပိၵ်ႉၽၵ်းတူၶဝ်ႈဢွၵ်ႇ ၸွမ်းလႅၼ်လိၼ်ၸိူဝ်းၼႆႉဝႆႉ။
ၼႂ်းလိၵ်ႈပိုၼ်ၽၢဝ်ႇ ၶွင်မုၵ်ႉၸုမ်းၸၢဝ်းၶိူဝ်းတႆး ၼႂ်းၸိုင်ႈထႆး ဢွၵ်ႇဝႆႉဝႃႈ “ ၵဵဝ်ႇၵပ်းလွင်ႈၼႆႉ ပီႈၼွင်ႉႁႅင်းၵၢၼ်ယၢၼ်မိူင်း ႁူပ်ႉထူပ်းပၼ်ႁႃ မိူဝ်းဢမ်ႇႁွတ်ႈ၊ မႃးဢမ်ႇထိုင်သေ ၶမ်ဝႆႉ ၸွမ်းတႃႈၸွမ်းတၢင်း မီးတင်းၼမ်။ ၼင်ႇႁိုဝ် ႁဝ်းႁႃး ၵူႈ ၵေႃႉၵူႈၵူၼ်း ပေႃးတေၶၢမ်ႈပူၼ်ႉ လႆႈလွင်ႈၽေးတၢင်းပဵၼ်ၼႆႉ ယူႇတီႈမုၵ်ႉၸုမ်းၸၢဝ်းၶိူဝ်းတႆး ၸိုင်ႈထႆး ယိၼ်းလီတႃႇၸွႆႈထႅမ် ပီႈၼွင်ႉႁႅင်းၵၢၼ်ယၢၼ်မိူင်း ၼင်ႇၵႃႈပွင်ႇပဵၼ်လႆႈ” ဝႃႈၼႆ။
ၸၢႆးသၢႆဝၼ်း လၢတ်ႈဝႃႈ “ ၸွမ်းၼင်ႇႁဝ်းၶႃႈပွင်ပဵၼ်လႆႈၼၼ်ႉ ႁဝ်းၶႃႈတေပၼ် တၢင်းၸွႆႈထႅမ် ။ ႁဝ်းၶႃႈၶႂ်ႈလႆႈၶေႃႈမုလ်း တီႈပီႈၼွင်ႉႁဝ်းၶႃႈ ၸိူဝ်းတူၵ်းတၢင်းယၢပ်ႇၽိုတ်ႇဝႆႉ မိူၼ်ၼင်ႇ ႁဵတ်းၵၢၼ်သင်သေလႄႈ တူၵ်းၵၢၼ်ဝႆႉ၊ ယဝ်ႉ ၵေႃႈတူၵ်းၵၢၼ်မႃးလၢႆဝၼ်း လၢႆလိူၼ်ယဝ်ႉ။ ပေႃႈလဵင်ႉၼၢႆးၸၢင်ႈ ၸွင်ႇၸၢႆႇပၼ်ငိုၼ်းႁႃႉ ၸိူဝ်းၼႆႉ ႁဝ်းၶႃႈၶႂ်ႈႁူႉၶႃႈဢေႃႈ” ဝႃႈၼႆ။
သင်ဝႃႈ ပီႈၼွင်ႉႁႅင်းၵၢၼ်ယၢၼ်မိူင်းၵေႃႉလႂ် တူၵ်းတၢင်းယၢပ်ႇၽိုတ်ႇ လွင်ႈၵိၼ်ယႅမ်ႉလႄႈ ငိုၼ်းတွင်းၼႆၸိုင် ၶႅၼ်းတေႃႈ ၵပ်းသိုပ်ႇပၼ်သၢႆမၢႆ၊ တီႈယူႇတၼ်းသဝ်းလႄႈမၢႆၾူၼ်းတီႈၵပ်းသိုပ်ႇပီႈၼွင်ႉ လႆႈတၢင်းမုၵ်ႉၸုမ်းၸၢဝ်းၶိူဝ်းတႆး မိူၼ်ၼင်ႇ တၢင်း မိူင်းၵွၵ်ႇ(ၵုင်းထဵပ်ႈ)၊ ၵဵင်းမႆႇ၊ ရယွင်း၊ ၿထုမ်းထႃးၼီး ၸိူဝ်းၼႆႉ သေၵမ်း ဝႃႈၼႆ။
ၼွၵ်ႈလိူဝ်ၼၼ်ႉ ယင်းမီးၸုမ်းတူင်ႉၼိုင်တူင်ႇဝူင်းတႆး ၼႂ်းၵဵင်းမႆႇ လၢႆလၢႆၸုမ်းၵေႃႈ ႁူမ်ႈၵၼ် သိုဝ်ႉၶဝ်ႈသၢၼ် တၢင်းၵိၼ်ႁႅင်ႈ ၸိူဝ်းၼႆႉသေ လူင်းပိုၼ်ႉတီႈ ၵႂႃႇၸွႆႈၵမ်ႉထႅမ်ၵၼ်ၵေႃႈမီးလၢႆၸုမ်းယူႇ ဝႃႈၼႆ။
တေႃႈလဵဝ် ၼႂ်းမိူင်းထႆး ၵူၼ်းၸပ်းတၢင်းပဵၼ်ၶူဝ်ႊဝိတ်ႉ 19 မီး 2,551 ၵေႃႉ။ တၢႆ 38 ၵေႃႉ၊ ယႃၶႅၼ်း 1,218 ၵေႃႉ လူင်ပွင် ၸိုင်ႈမိူင်းထႆး ပိုၼ်ၽၢဝ်ႇဢွၵ်ႇဝႆႉ။


text:
တပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ပၢတ်ႇၶဝ်ႈ လုင်းသၢင်ႇလၢၼ်း+ပႃႈၼူႉ ဝၢၼ်ႈၵွင်းဝဵင်းထုင်ႉၸလၢၼ်း ၼႃႈတီႈ 999 တပ်ႉၸုမ်း 153
Find us on
Latest articles
Related articlesSee more
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉတူႈ
SSPPInfo27-09-2023ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၼမ်ႉတူႈၼၼ်ႉၸွႆႈထႅမ်ၵၢၼ် ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈၼႆႉဝၼ်းထီႉ 27-09-2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(16)ၵေႃႉ...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၸုမ်းၵေႃႊပူၵ်းပွင်ၸိုင်ႈတႆး SSYCBC ၸွႆႈထႅမ်ၵူၼ်းပၢႆႈၽေး ပွၵ်ႈၶိုၼ်းႁိူၼ်း ၼႂ်းၸေႈဝဵင်းၵျွၵ်ႉမႄး
SSPPInfo27/09/2023 ၸုမ်းၵူၼ်းၼုမ်ႇ ၵေႃႊပူၵ်းပွင်ၸိုင်ႈတႆး SSYCBC လူင်းပိုၼ်ႉတီႈ ၸွႆႈထႅမ်ၶူဝ်းၸႂ်ႉတိုဝ်းလႄႈ ငိုၼ်း တႃႇၵူၼ်း ပၢႆႈၽေး ပွၵ်ႈၶိုၼ်းႁိူၼ်း ၼႂ်းၸေႈဝဵင်းၵျွၵ်ႉမႄးၼၼ်ႉယူႇယဝ်ႉ။ မိူဝ်ႈဝၼ်းထီႉ 23/09/2023 ၼၼ်ႉ ၸုမ်းၵူၼ်းၼုမ်ႇ ၵေႃႊပူၵ်းပွင်ၸိုင်ႈတႆး SSYCBC လႆႈဢွၼ် ၵၼ်လူင်း...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၽူႈမီးပုၼ်ႈၽွၼ်းၼႂ်းပိုၼ်ႉတီႈ ၾၢႆႇSSPP/SSA ဢွၼ် ႁူဝ် ပေႃႈမႄႈၵူၼ်းမိူင်းမႄးသိူဝ်ႇတၢင်းၼႂ်းပိုၼ်ႉတီႈ ၸေႈဝဵင်းမိူင်းသူႈ
SSPPInfo26-09-2023 ၽူႈမီးပုၼ်ႈၽွၼ်း ၼႂ်းပိုၼ်ႉတီႈ ၾၢႆႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းမိူင်းသူႈၼၼ်ႉ ၸွႆႈထႅမ် မႄးသဵၼ်ႈတႃႈသၢႆတၢင်းပၼ် ပေႃႈမႄႈၵူၼ်းမိူင်း ၼႂ်းပိုၼ်ႉတီႈ။ ယွၼ်ႉဝႃႈ ပဵၼ်ၶၢဝ်းႁိုဝ်ႉၶၢဝ်းၾူၼ် သဵၼ်ႈတႃႈသၢႆတၢင်း ပဵၼ်ၵူမ်ႇပဵၼ်ဢုင် ၵူၼ်းမိူင်းၼႂ်းပိုၼ်ႉတီႈ ၵႂႃႇမႃးယၢပ်ႇ ၼႃႇၼႆလႄႈ...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသီႇပေႃႉ
SSPPInfo25/09/2023 ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ဢႇပၼ်ပၵ်းသဝ်းဝႆႉ တီႈၸေႈဝဵင်းသီႇပေႃႉၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 23/09/2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (8)...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ
SSPPInfo25-09-2023ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ် ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်း ဝဵင်းမႂ်ႇဝၢၼ်ႈႁႆး ၼၼ်ႉၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ24-09-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (8)ၵေႃႉၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈတေႃႉသၢႆးသိူဝ်ႇၼိူဝ်သဵၼ်ႈတၢင်း...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသီႇပေႃႉ
SSPPInfo24-09-2023 ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းသီႇပေႃႉ ၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ 23-09-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(7)ၵေႃႉထေႃႈ(1) လမ်း ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈတၢင်ႇသၢႆးသိူဝ်ႇသၢႆး...


text:
ဝီႇၶီႇၽီးတီးယႃး:ၼႃႈလိၵ်ႈၽူႈၸႂ်ႉတိုဝ်း
ၵူႈမိုဝ်းတသၢႆး ၼႃႈလိၵ်ႈ ၽူႈၸႂ်ႉတိုဝ်း၊ ပိူင်ၵၢၼ် ၸိုဝ်ႈၽူႈၸႂ်ႉတိုဝ်း ႁဝ်းၶႃႈ လႄႈ ၽူႈၸႂ်ႉတိုဝ်း ဝီႇၶီႇၽီးတီးယႃးၼၼ်ႉလႄႈ။
ၼႃႈလိၵ်ႈၽူႈၸႂ်ႉတိုဝ်း ၼႆႉ ပဵၼ် ၼႃႈလိၵ်ႈ လွင်ႈၸတ်းၵၢၼ် တီႈ ၽူႈၸႂ်ႉတိုဝ်းလႄႈ တွၼ်ႈဢုပ်ႇ ၽူႈၸႂ်ႉတိုဝ်း ၸိုဝ်ႈဢိင်ၼၼ်ႉသေ ၶဝ်ႈတၢင်းတိုဝ်း တွၼ်ႈတႃႇ လွင်ႈၸုတုမ် ၽူႈၸႂ်ႉတိုဝ်း လႄႈ လွင်ႈႁဵတ်းသၢင်ႈ ၵၢၼ်ၸွႆႈထႅမ်၊ တွၼ်ႈတႃႇ လွင်ႈၵပ်းသိုပ်ႇ ၼႂ်းၵႄႈ ၽူႈၸႂ်ႉတိုဝ်း လႄႈ တွၼ်ႈတႃႇၽႄၸႂ်ႉ ၵႃႈတီႈၼိူဝ် ဝီႇၶီႇၽီးတီးယႃးၼၼ်ႉယဝ်ႉ။ ၼႃႈလိၵ်ႈၽူႈၸႂ်ႉတိုဝ်းၼႆႉ ပိူင်လူင်မၼ်း တွၼ်ႈတႃႇ ၵူၼ်းတေႃႇၵူၼ်း ၵပ်းသိုပ်ႇဢုပ်ႇဢူဝ်းၵၼ်၊ ပၼ်ၶေႃႈၽၢင်ႉၸူးၵၼ်၊ လွင်ႈၵူတ်ႇၸၢမ်း လႄႈ တွၼ်ႈတႃႇပိူင်လိူင်း (Sandboxes) ၸိူဝ်းၼၼ်ႉသေ ပေႃးဝႃႈလူဝ်ႇမႃးၼႆ ပဵၼ်ပႃး တွၼ်ႈတႃႇ လွင်ႈတၢင်း ပိုၼ်းသုၼ်ႇတူဝ်ၸဝ်ႈၵဝ်ႇ လႄႈ ၵဵဝ်ႇလူၺ်ႈလွင်ႈၽူႈၸဝ်ႈၼၼ်ႉယဝ်ႉ။
ပေႃးဝႃး ငမ်ႇမႅၼ်ႈသၢင်ႇထုၵ်ႇတင်း ၵၢၼ်ပရေႃးၵျႅတ်ႉ ဝီႇၶီႇၽီးတီးယႃးလႄႈ ပေႃးဝႃႈ ယိူင်းဢၢၼ်းႁႂ်ႈ ၸုမ်းတူင်ႇဝူင်းၵူၼ်းႁပ်ႉလႆႈသေၼႆ ၸိူဝ်းပဵၼ် ၽူႈၸႂ်ႉတိုဝ်းဝီႇၶီႇၽီးတီးယႃးၶဝ် ၸၢင်ႈလႆႈ ၼႃႈလိၵ်ႈၽူႈၸႂ်ႉတိုဝ်းယူႇယဝ်ႉ။ ဝီႇၶီႇၽီးတီးယႃးၼႆႉ ဢမ်ႇၸႂ်ႈ ပလွၵ်ႉၼိုင်ႈဢၼ်၊ ဢမ်ႇၸႂ်ႈ ၽူႈပိုတ်ႇတၢင်ႇပၼ် ၼႃႈလိၵ်ႈဝႅပ်ႉသၢႆႉ ဢမ်ႇၼၼ် ဢမ်ႇၸႂ်ႈဝႅပ်ႉသၢႆႉတူင်ႇဝူင်းၵူၼ်းၼိုင်ႈဢၼ်။ ၸိူဝ်းပဵၼ် ပိူင်ၵၢၼ် ဢၼ်ၵဵဝ်ႇလူၺ်ႈ လွင်ႈတၢင်းၼႃႈလိၵ်ႈဝီႇၶီႇၽီးတီးယႃးၼႆႉ မၼ်းမီးလွင်ႈတိူဝ်ႉယမ်ၼိူဝ် ၼႃႈလိၵ်ႈ ၽူႈၸႂ်ႉတိုဝ်းၶဝ်သေ ၽူႈၸႂ်ႉတိုဝ်းၶဝ်ၵေႃႈ တေလႆႈယွမ်းႁပ်ႉၸွမ်းၽဵၼ်ႈ ပိူင်ၵၢၼ်ၼၼ်ႉယဝ်ႉ။ သင်ၸိူဝ်ႉဝႃႈ ပဵၼ်ၽူႈၸႂ်ႉတိုဝ်း ဢၼ်ယုမ်ႇယမ်ဝႆႉဝႃႈ မီးလွင်ႈပူၼ်ႉပႅၼ် ပိူင်ၵၢၼ်ၼၼ်ႉသေ ပေႃးဝႃႈပဵၼ်ဢၼ် ပႆႇလူဝ်ႇဢဝ်လိူင်ႈၵမ်းလဵဝ်ၼႆ ၵႂႃႇပၼ်တၢင်းႁၼ်ထိုင်တီႈ
{{subst:uw-userpage}} ၼႃႈလိၵ်ႈတွၼ်ႈဢုပ်ႇၶဝ်ၼၼ်ႉလႄႈ။
လိၵ်ႈမၢႆတွင်း ထတ်း
ၸိူဝ်းပဵၼ်ထႅမ်းပလဵၵ်ႉ ထတ်း
- တွၼ်ႈတႃႇၼႃႈလိၵ်ႈၽူႈၸႂ်ႉတိုဝ်း
- {{User info}}
- {{User page}}
- {{Userpage blue border}}
- {{Userpage Blue}}
- {{User page rounded}}
- {{Userpageblue%26round}}, i.e., Userpageblue&round
- {{User page mini}}
- {{Userpage (no table)}}
- {{Userpage otheruse}} for a cross-reference to an article
- {{Userpage bar}} for not mentioning a mirror
- တွၼ်ႈတႃႇ ၼႃႈလိၵ်ႈ တွၼ်ႈဢုပ်ႇၽူႈၸႂ်ႉတိုဝ်း
- {{User info talk}}
- {{Usertalkpage}}
- {{Usertalkpage blue border}}
- {{Usertalkpage2}}
- {{Usertalk bar}} for not mentioning a mirror
- တွၼ်ႈတႃႇ ပိူင်လိူင်းၵႃႈတီႈ ၸိုဝ်ႈဢိင် ၽူႈၸႂ်ႉတိုဝ်း
- {{Userspace draft}}


text:
ၶၢဝ်ႇ-SSPP info
August 31, 2019
ၵူၼ်းမိူင်း ဝၢၼ်ႈၵုင်းမူင်ႈ ဢိူင်ႇမိူင်းၶိူဝ်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ဢမ်ႇၸၢင်ႈသွမ်ႈၼႃး ယွၼ်ႉၽူၼ်ဢမ်ႇတူၵ်း ၼမ်ႉႁႅင်ႈလႄႈ ၵႃႈဢၼ်ဝၢၼ်ႇဝႆႉၵေႃႈ ဢႃႇယုပူၼ်ႉ ဝႃႈၼႆ။
ဝၼ်းထီႉ 30.8.2019 ၼႆႉ လႅင်ႇၶၢဝ်ႇပိုၼ်ႉတီႈပွင်ႇၶၢဝ်ႇထိုင် ၸုမ်းၶၢဝ်ႇ SSPP info ဝႃႈ“ၵူၼ်းဝၢၼ်ႈၵုင်း မူင်ႈ ဢိူင်ႇမိူင်းၶိူဝ်း တႃႇၼႃး(9)တူင်ႈ၊ ၽၼ်းၶဝ်ႈဝၢၼ်ႇ (11)တၢင် ဢမ်ႇလႆႈသွမ်ႈ၊ ၸိူဝ်းဢၼ်သွမ်ႈယဝ်ႉ ၵမ်ႈၽွင်ႈၼၼ်ႉ ဢမ်ႇမီးၼမ်ႉလဵင်ႉၼႃးလႄႈ ၼႂ်းလွၵ်းၼႃး လိၼ်တႅၵ်ႇၶၢပ်ႇ ပဵၼ်လွင်ႈယၢပ်ႇၸႂ်ၵူၼ်း ဝၢၼ်ႈၵူၼ်းမိူင်း တႃႇႁဵတ်းၼႃးၼႂ်းပီႊၼႆႉတႄႉတႄႉ”ဝႃႈၼႆ။
ၸဝ်ႈၼႃးဝၢၼ်ႈၵုင်းမူင်ႈ ၸိူဝ်းဢမ်ႇၸၢင်ႈသွမ်ႈၼၼ်ႉ 1-လုင်းလူႇ ၽၼ်းၶၢဝ်ႈဝၢၼ်ႇ(3)တၢင်ၶႂၢႆး ဢႃႇ ယုၵႃႈလႆႈ(50)ဝၼ်း၊ 2-လုင်းၵေႇဢုတ်ႉ ၾၼ်းၶဝ်ႈဝၢၼ်ႇ(1)တၢင် ဢႃႇယုၵႃႈလႆႈ(60)ဝၼ်း၊ 3-လုင်း သူၺ်ႇထုၼ်း ၾၼ်းၶဝ်ႈဝၢၼ်ႇ(1)တၢင် ဢႃႇယုၵႃႈလႆႈ(73)ဝၼ်း၊ 4- ၸၢႆးမွင်ႇ ၾၼ်းၶဝ်ႈဝၢၼ်ႇ(1)ၶႂၢႆး ဢႃႇယုၵႃႈလႆႈ(74)ဝၼ်း၊ 5- လုင်းဢွင်ႇၶမ်း ၾၼ်းၶဝ်ႈဝၢၼ်ႇ(3)ၶႂၢႆး ဢႃႇယုၵႃႈလႆႈ(76)ဝၼ်း၊ ႖-ၸၢႆး လွတ်ႈ ၾၼ်းၶဝ်ႈဝၢၼ်ႇ(1)တၢင် ဢႃႇယုၵႃႈလႆႈ(70)ဝၼ်း၊ 7- လုင်းထုၼ်း ၾၼ်းၶဝ်ႈဝၢၼ်ႇ(1)တၢင် ဢႃႇယုၵႃႈလႆႈ(68)ဝၼ်း၊ 8-ၼၢႆးမျႃႉ ၾၼ်းၶဝ်ႈဝၢၼ်ႇ(1)တၢင်ႇ ဢႃႇယုၵႃႈလႆႈ(64)ဝၼ်း၊ 9- ၸၢႆးမူၼ်း ၾၼ်းၶဝ်ႈဝၢၼ်ႇ(1)တၢင် ဢႃႇယုၵႃႈလႆႈ(58)ဝၼ်း ၸိူဝ်းၼႆႉဢမ်ႇၸၢင်ႈသွမ်ႈယဝ်ႉ ဝႃႈၼႆ။
ဝၢၼ်ႈၵုင်းမူင်ႈ ဢိူင်ႇမိူင်းၶိူဝ်း ၸေႈဝဵင်းသီႇပေႃႉၼႆႉ မီးၼႂ်းၼႃႈတီႈဢုပ်ႉပိူင်ႇ ၸေႈဝဵင်းမၢႆ(26) ၸေႈတွၼ်ႈမၢႆ(5)SSPP/SSAယူႇယဝ်ႉ။


text:
ၶၢဝ်ႇ-SSPP info
24 October 2019
ၽူႈၵွၼ်းတပ်ႉလႄႈလုၵ်ႈတပ်ႉ ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်း ပၢင်ပွႆးဝၼ်းၵိူတ်ႇ မႄႈထဝ်ႈလူင် သႅင်ၶမ်းလီ တီႈလုမ်း မုၵ်ႉၸုမ်းၼၢင်းယိင်း ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး တီႈဝၢၼ်ႈႁႆး တူင်ႇဝဵင်းၵေႇသီႇ ၸိုင်ႈတႆးၵႂႃႇယူႇယဝ်ႉ။
ဝၼ်းထီႉ 23.10.2019 ယၢမ်းၵၢင်ၼႂ် 05:30 မူင်းတေႃႇယၢမ်း 11:30မူင်းၼၼ်ႉ ပၢင်းသင်ၶႃႉၸဝ်ႈ တၢင်ႇဢၼေႇၵၸႃႇၽြႃးပဵၼ်ၸဝ်ႈလႄႈ သိုပ်ႇၸတ်ႊတႃႇ ပေႃႈထဝ်ႈမႄႈၵေႇ(100) ၵေႃႉ၊ ယၢမ်းတၢမ်းၶမ်ႈ17:35 မူင်းၼၼ်ႉ ယူႇတီႈမုၵ်ႉၸုမ်းၼၢင်းယိင်း ငဝ်ႈငုၼ်းပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁွင်ႉၵႂၢမ်းပိုတ်ႇပၢင်ပွႆး၊ ယၢမ်း 19:30 မူင်းၼၼ်ႉ မႄႈထဝ်ႈလူင် လႄႈလုၵ်ႈလၢၼ် ၸပ်းတဵၼ်းဝၼ်းၵိူတ်ႇသေ ၸုမ်းပၢႆးမွၼ်းလႄႈၽူႈၵွၼ်းတပ်ႉ လုၵ်ႈတပ်ႉၼႂ်းပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ၵၼ်ႁွင်ႉၵႂၢမ်းႁူမ်ၸူမ်းဝၼ်းၵိူတ်ႇယဝ်ႉ ဢွၼ်ၵၼ်ယွၼ်း သူးပၼ် မႄႈထဝ်ႈလူင် သႅင်ၶမ်းလီ “ႁႂ်ႈယူႇလီၵိၼ်ဝၢၼ် ယူႇၸွမ်းလုၵ်ႈလၢၼ် လိၼ် ၵႂႃႇႁိုင်ၶၢဝ်းယၢဝ်း သေၵမ်း”ၼႆယူႇယဝ်ႉ။
တီႈၼႂ်းပၢင်ပွႆးဝၼ်းၵိူတ်ႇမႄႈထဝ်ႈလူင် သႅင်ၶမ်းလီၼႆႉ မီးၽူႈႁွင်ႉၵႂၢမ်းၸိုဝ်ႈသဵင်ယႂ်ႇ မိူၼ် ၼင်ႇ ၼၢင်းၶမ်းၶိၼ်ႇ၊ ၼၢင်းၼၢင်း၊ ဢူးလၢႆး၊ ၸၢႆးထႅၼ်ႈလႅဝ်း၊ ၸၢႆးသႃႇဢွင်ႇ ဢိၵ်ႇထႅင်ႈလၢႆလၢႆၵေႃႉ သေ ၸုမ်းတွႆႇတိုင်ႈ ႁႅင်းသၢမ်ႁႅင်းလႄႈ ၸုမ်းတိုၵ်ႉႁႅင်းၶဝ် ဢဝ်ပုၼ်ႈၽွၼ်းတွႆႇတိုင်ႈ လဝ်ႇမူၼ်ႈတူၼ်ႈ ၸႂ်ပၼ်ၵူၺ်းဢမ်ႇၵႃး ယူႇတီႈၵေႃလိၵ်ႈလၢႆးလႄႈၾိင်ႈငႄႈတႆး ဢိူင်ႇႁၢင်ၼႃး တူင်ႇဝဵင်းလႃႈသဵဝ်ႈၵေႃႈ လႆႈဢဝ်တၢင်းၵႃႈ ၸၢႆးယိင်းပၢၼ်မႂ်ႇ မႃးၼႄၵႂႃႇယူႇယဝ်ႉ။


text:
ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ထုင်ႉမိူင်းပႃး ၸေႈဝဵင်းသႅၼ်ဝီၼၼ်ႉ ၸွႆႈ ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ။
မိူဝ်ႈဝၼ်းထီႉ 27/28/29-07-2023 ၶၢဝ်းတၢင်း (3) ဝၼ်း ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်း ၵူၼ်းသိုၵ်း (26) ၵေႃႉ ၸႅၵ်ႇၵၼ်သေ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ၸွႆႈႁေႈၼႃး ၊ ထူၺ်ႈၵႃႈ ၊ ႁၢပ်ႇၵႃႈ သွမ်ႈ ၼႃးပၼ် လုင်းဢုင်း + ပႃႈၼၢင်း ၊ လုင်းၵျေႃႇလီႇ + ပႃႈ ၼေႇ ၊ လုင်းသၢင်ႇယုင်း +ပႃႈပေႉ ၊ လုင်းသၢင်ႇ ၺုၼ်ႉ + ပႃႈၶမ်းဢိင်ႇ ဝၢၼ်ႈၵျွင်း လႄႈ လုင်းႁၢၼ်ႇ ၊ပႃႈ ၼၢင်းမူဝ် ဝၢၼ်ႈပၢင်မိူတ်ႇ ဢိူင်ႇမိူင်းပႃး ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ ၼႆယူႇယဝ်ႉ။
မိူဝ်ႈဝၼ်းထီႉ 31-07-2023 ၼၼ်ႉၵေႃႈ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်း (7) ၵေႃႉ လႆႈၸွႆႈထႅမ်ထူၺ်ႈၵႃႈပၼ် လုင်းထီးၼေႇ + ပႃႈထူၺ်း ဝၢၼ်ႈၵျွင်း ဢိူင်ႇမိူင်းပႃး ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ ၼႆယူႇယဝ်ႉ ။
လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈပႃႈတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ။#shanstateprogressparty
#shanstatearmy
#ၸွႆႈထႅမ်
#ၸေႈဝဵင်းသီႇပေႃႉ


text:
ၶႅပ်းႁၢင်ႈမၢႆတွင်း ၶၢဝ်းတၢင်းႁူဝ်ပဝ်ႈလူင်(SSPP/SSA) လူင်းလဵပ်ႈႁဵၼ်းတူၺ်း တီႈၵၢၼ်ၵေႃႇသၢင်ႈယွင်ၼမ်ႉလႄႈ တိုတ်ႉၼမ်ႉပၼ်ပေႃႈမႄႈၵူၼ်းမိူင်းၼႂ်းဢိူင်ႇၼမ်ႉလပ်ႉ ၸေႈဝဵင်းမၢႆ(7) မိူင်းၵၢဝ်လူင် တူင်ႇဝဵင်းတၢင်ႉယၢၼ်း
Find us on
Latest articles
Related articlesSee more
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉတူႈ
SSPPInfo27-09-2023ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၼမ်ႉတူႈၼၼ်ႉၸွႆႈထႅမ်ၵၢၼ် ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈၼႆႉဝၼ်းထီႉ 27-09-2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(16)ၵေႃႉ...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၸုမ်းၵေႃႊပူၵ်းပွင်ၸိုင်ႈတႆး SSYCBC ၸွႆႈထႅမ်ၵူၼ်းပၢႆႈၽေး ပွၵ်ႈၶိုၼ်းႁိူၼ်း ၼႂ်းၸေႈဝဵင်းၵျွၵ်ႉမႄး
SSPPInfo27/09/2023 ၸုမ်းၵူၼ်းၼုမ်ႇ ၵေႃႊပူၵ်းပွင်ၸိုင်ႈတႆး SSYCBC လူင်းပိုၼ်ႉတီႈ ၸွႆႈထႅမ်ၶူဝ်းၸႂ်ႉတိုဝ်းလႄႈ ငိုၼ်း တႃႇၵူၼ်း ပၢႆႈၽေး ပွၵ်ႈၶိုၼ်းႁိူၼ်း ၼႂ်းၸေႈဝဵင်းၵျွၵ်ႉမႄးၼၼ်ႉယူႇယဝ်ႉ။ မိူဝ်ႈဝၼ်းထီႉ 23/09/2023 ၼၼ်ႉ ၸုမ်းၵူၼ်းၼုမ်ႇ ၵေႃႊပူၵ်းပွင်ၸိုင်ႈတႆး SSYCBC လႆႈဢွၼ် ၵၼ်လူင်း...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၽူႈမီးပုၼ်ႈၽွၼ်းၼႂ်းပိုၼ်ႉတီႈ ၾၢႆႇSSPP/SSA ဢွၼ် ႁူဝ် ပေႃႈမႄႈၵူၼ်းမိူင်းမႄးသိူဝ်ႇတၢင်းၼႂ်းပိုၼ်ႉတီႈ ၸေႈဝဵင်းမိူင်းသူႈ
SSPPInfo26-09-2023 ၽူႈမီးပုၼ်ႈၽွၼ်း ၼႂ်းပိုၼ်ႉတီႈ ၾၢႆႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းမိူင်းသူႈၼၼ်ႉ ၸွႆႈထႅမ် မႄးသဵၼ်ႈတႃႈသၢႆတၢင်းပၼ် ပေႃႈမႄႈၵူၼ်းမိူင်း ၼႂ်းပိုၼ်ႉတီႈ။ ယွၼ်ႉဝႃႈ ပဵၼ်ၶၢဝ်းႁိုဝ်ႉၶၢဝ်းၾူၼ် သဵၼ်ႈတႃႈသၢႆတၢင်း ပဵၼ်ၵူမ်ႇပဵၼ်ဢုင် ၵူၼ်းမိူင်းၼႂ်းပိုၼ်ႉတီႈ ၵႂႃႇမႃးယၢပ်ႇ ၼႃႇၼႆလႄႈ...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသီႇပေႃႉ
SSPPInfo25/09/2023 ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ဢႇပၼ်ပၵ်းသဝ်းဝႆႉ တီႈၸေႈဝဵင်းသီႇပေႃႉၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 23/09/2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (8)...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ
SSPPInfo25-09-2023ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ် ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်း ဝဵင်းမႂ်ႇဝၢၼ်ႈႁႆး ၼၼ်ႉၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ24-09-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (8)ၵေႃႉၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈတေႃႉသၢႆးသိူဝ်ႇၼိူဝ်သဵၼ်ႈတၢင်း...
ၵၢၼ်ၸွႆႈထႅမ်ပေႃႈမႄႈၵူၼ်းမိူင်း
ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသီႇပေႃႉ
SSPPInfo24-09-2023 ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းသီႇပေႃႉ ၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ 23-09-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(7)ၵေႃႉထေႃႈ(1) လမ်း ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈတၢင်ႇသၢႆးသိူဝ်ႇသၢႆး...


text:
ၸုမ်းၼၢင်းယိင်းမိူင်းႁူမ်ႈတုမ်လႄႈၼၢင်းယိင်းၵူႈမိူင်းမိူင်းႁူမ်ႈၵၼ်ၼႄဢဵၼ်ႁႅင်းဢွၵ်ႇၼႄၵၢင်ၸႂ် ၼႂ်းတိုဝ်ႉတၢင်းဝၼ်းၼၢင်းယိင်းလုမ်ႈၾႃႉ မိူဝ်ႈဝႃးဝၼ်းတီႈ 8/3/2023 တီႈၶူင်ႇၽၵ်းတူတႃႈပႄး ဝဵင်းၵဵင်းမႆႇၸိုင်ႈထႆး။
ၼၢင်းဢႄႇလီႇၼႃႇ ၼုမ်ႇယိင်းမိူင်းႁူမ်ႈတုမ်ၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ- “ မိူဝ်ႈသိုၵ်းမၢၼ်ႈတႄႇယိုတ်းမိူင်း မိူဝ်ႈ 2021 ၼၼ်ႉၵေႃႈ ၸုမ်းၼၢင်းယိင်းႁဝ်း ဢွၵ်ႇၼႄၵၢင်ၸႂ်သၢၼ်ၶတ်း ၶႃႈဢေႃႈ။ ၽိူဝ်ႇပီ 2022 တႄႉ ႁဝ်းၵေႃႈ ဢမ်ႇလႆႈဢွၵ်ႇၼႃႈဢွၵ်ႇတႃ။ ထိုင်မႃး 2023 ၵေႃႈ ယွၼ်ႉလွင်ႈႁူမ်ႇလူမ်ႈသေလႄႈ မႃးမီးဝႆႉ ၼႂ်းၸိုင်ႈမိူင်းပိူၼ်ႈၼႆႉ။ ၵွပ်ႈၼၼ် ယူႇလႂ်ၵေႃႈ ပေႃးမီးတိုဝ်ႉတၢင်းလႆႈၶဝ်ႈႁူမ်ႈ တႃႇသုၼ်ႇလႆႈသုၼ်ႇပဵၼ်တႄႉ ႁဝ်းၵေႃႈ ၶဝ်ႈတူင်ႉၼိုင် ၸွမ်း ၶႃႈဢေႃႈ။ မိူဝ်ႈၼႆႉၵေႃႈ ႁဝ်းမႃးတူင်ႉတိုၼ်ႇ တႃႇသုၼ်ႇလႆႈၼၢင်းယိင်းႁဝ်းၼၼ်ႉၶႃႈၼႃႇၼေႃ။ ၵွပ်ႈဝႃႈ ၼၢင်းယိင်း ယၢၼ်မိူင်းႁဝ်း ၸိူဝ်းယူႇမိူင်းပိူၼ်ႈ ဢၼ်ၺႃးပိူၼ်ႈလူလၢႆပေႉၵိၼ်ၵေႃႈ မီးမႃးၼမ်။ ၵွပ်ႈႁဝ်း ဢမ်ႇမီးလၵ်းထၢၼ် သင် ဝႆႉ လႄႈ မၢင်ၵေႃႉၵေႃႈ သုမ်းသုၼ်ႇလႆႈသေ ၶၢမ်ႇႁႂ်ႈပိူၼ်ႈပေႉၵိၼ်လၢႆလၢႆၵူၺ်းၵေႃႈ မီးဢေႃႈ။ ၵွပ်ႈၼၼ်လႄႈ မိူဝ်ႈလဵဝ် ႁဝ်းမႃး သႅၼ်ႇႁွင်ႉတႃႇၼၢင်းယိင်း ႁႂ်ႈၵူႈၸိုင်ႈမိူင်း မီးၸႂ်ႁပ်ႉတွၼ်ႈၼၢင်းယိင်းလီလီၶႃႈဢေႃႈ” – ဝႃႈၼႆ။
ပၢင်ၼႄဢဵၼ်ႁႅင်းဢွၵ်ႇသဵင်ၵၢင်ၸႂ်ၼၢင်းယိင်းၼႆႉ တႄႇၶၢဝ်းယၢမ်းႁူဝ်ၶမ်ႈ 5 မူင်း( ယၢမ်းထႆး ) ထိုင် 8 မူင်းၶိုင်ႈ ႁုပ်ႈသိမ်းပၢင်။ ၶၢဝ်းယၢမ်း 5 မူင်းၶိုင်ႈၼၼ်ႉ ၽူႈၶဝ်ႈႁူမ်ႈတင်းသဵင်ႈၽွမ်ႉၵၼ် ပႆတၢင်းၼႄဢဵၼ်ႁႅင်းဢွၵ်ႇသဵင် ၸွမ်းသဵၼ်ႈတႃႈသၢႆတၢင်း ယဝ်ႉၸင်ႇၶိုၼ်းၸူႉတုမ်ၵၼ်တီႈ ၶူင်ႇၽၵ်းတူတႃႈပႄးသေ ၸတ်းပၢင်ဢုပ်ႇၶႆႈလွင်ႈၼၢင်းယိင်း လႄႈ ၼႄလၢႆးၵႃႈလၢႆးဝႅၼ်ၵမ်ႈၽွင်ႈ။
ၸၢႆးတွင်း တႆးယၢၼ်မိူင်း ၽူႈၶဝ်ႈႁူမ်ႈပၢင်ၼႄၵၢင်ၸႂ်လၢတ်ႈတီႈၽူႈတွႆႇႁွၵ်ႈဝႃႈ- “ ႁဝ်းၶႃႈတႄႉ ပဵၼ်ၵူၼ်းၸၢႆးၼိုင်ႈဝႃႈၼႆသေတႃႉ ႁၼ်ထိုင်ဝႃႈ ၼၢင်းယိင်းၵေႃႈ ထုၵ်ႇလီလႆႈသုၼ်ႇၽဵင်ႇပဵင်းၵၼ်တင်းၵူၼ်းၸၢႆးယူႇၶႃႈ။ပေႃးႁဝ်းမႃးတူၺ်း ၼႂ်းၵၢၼ်ၽုၵ်ႇသွမ်ႈလႂ် ၵၢၼ်ၵေႃႇသၢင်ႈလႂ်ၸိူဝ်းၼႆႉၼႆ ပိူၼ်ႈပၼ်ၵႃႈၸၢင်ႈၵူၼ်းၸၢႆးၼမ်လိူဝ်သေ ၼၢင်းယိင်းႁဵတ်းၼႆဢေႃႈ။တီႈတႄႉမၼ်း ၶၢဝ်းယၢမ်းၼၢင်းယိင်းႁဵတ်းၵၢၼ်ၵေႃႈ ပဵင်းၵၼ်တင်းၵူၼ်းၸၢႆးၵူၺ်းၼင်ႇၵဝ်ႇ မၢင်မဵဝ်းၼၢင်းယိင်းႁဵတ်းလႆႈမိူၼ်ၵူၼ်းၸၢႆးၵေႃႈမီးယူႇ ယွၼ်ႉၼၼ် ၶႂ်ႈႁႂ်ႈၽူႈမီးပုၼ်ႈၽွၼ်းၶဝ် တူၺ်းထိုင်ၼၢင်းယိင်း ႁႂ်ႈလီလိူဝ်ၼႆႉၶႃႈဢေႃႈ ” – ဝႃႈၼႆ။
ပၢင်ၼႄဢဵၼ်ႁႅင်းၼၢင်းယိင်းၼႆႉ မီးၸုမ်းလၢႆလၢႆၸုမ်း မႃးၶဝ်ႈႁူမ်ႈ မိူၼ်ၼင်ႇ ၸုမ်း MAP Foundation , Empower , Asia Pacific Forum on Women Law & Development , Shan Women’s Action Network , HDRF, BEAM education Foundation ၸဵမ်ၸိူဝ်းၼႆႉသေ မီးထႅင်ႈလၢႆလၢႆၸုမ်း။
ၾၢႆႇႁွင်ႈၵၢၼ်လူလွမ်ႁႅင်းၵၢၼ်ယၢၼ်မိူင်းၵေႃႉၼိုင်ႈလၢတ်ႈတီႈၽူႈတွႆႇႁွၵ်ႈဝႃႈ -“ ၼၢင်းယိင်းၸိူဝ်းမႃးတူၵ်းယူႇ မိူင်းပိူၼ်ႈၼႆႉ မီးလၢႆလွင်ႈလၢႆလၢႆးၼႃႇၶႃႈ ဢၼ်ၶဝ်ဢမ်ႇလႆႈလွင်ႈၽဵင်ႇပဵင်းၼႆႉ မၢင်ၵေႃႉၵေႃႈ ဢမ်ႇမေႃ ၵႂၢမ်းပိူၼ်ႈ လႄႈသင် ဝတ်းဝႂ်ဢမ်ႇတဵမ်ထူၼ်ႈလႄႈသင်ၸိူဝ်းၼႆႉသေ ဢမ်ႇမီးသုၼ်ႇလႆႈလၢတ်ႈၼႄလွင်ႈပိူင်ပဵၼ်ၶဝ် ယဝ်ႉၵေႃႈ ဢမ်ႇမီးၽႂ်ၸွမ်းႁူႉထိုင်ၶဝ်လႆႈသေ ထုၵ်ႇပေႉၵိၼ်ယူႇဝၼ်းဝၼ်းၶိုၼ်းၶိုၼ်းၸိူဝ်းၼၼ်ႉၵေႃႈ မီးဢေႃႈ။ ၶၢဝ်းတၢင်း သိုၵ်းမၢၼ်ႈယိုတ်းမိူင်းမႃးၼႆႉၵူၺ်း လွင်ႈၼၢင်းယိင်းထုၵ်ႇပေႉၵိၼ် ၼႂ်းၸိုင်ႈထႆးၼႆႉ မီးမႃး 4 ၵေႃႉယဝ်ႉ ဢၼ်ႁဝ်းလႆႈၸွႆႈထႅမ်” – ဝႃႈၼႆ။
ၼႂ်းပၢင်ၼႄၵၢင်ၸႂ်ၼႆႉ မီးၸုမ်းလူလွမ်ၵူၼ်းတုၵ်ႉၶိတ ၊ ၸုမ်းလူလွမ်ၵူၼ်းဢႃယုသုင်လႄႈ ၸုမ်းလူလွမ်လုၵ်ႈဢွၼ်ႇ ၸိူဝ်းၼႆႉၵေႃႈ မႃးၶဝ်ႈႁူမ်ႈၸွမ်း။
လွင်ႈၸၢႆးယိင်း ၊ လွင်ႈတူဝ်ပဵၼ်ယိင်းၸႂ်ပဵၼ်ၸၢႆး၊ လွင်ႈတူဝ်ပဵၼ်ၸၢႆးၸႂ်ပဵၼ်ယိင်း လွင်ႈတူၼ်ႈၸႂ်ပႅၵ်ႇပိူင်ႈလၢၵ်ႇလၢႆၸဵမ်ၸိူဝ်းၼႆႉလႄႈ လွင်ႈမႄႈမွၵ်ႇယႃႈ(ဢဝ်တူဝ်လႅၵ်ႈငိုၼ်း)ၸိူဝ်းၼႆႉ တၢင်ႇၸိုင်ႈမိူင်းတႄႉ ဝႆႉပဵၼ်ၵၢၼ်လမ်ႇလွင်ႈမႃးသေတႃႉ မိူင်းႁူမ်ႈတုမ်တႄႉ ပႆႇမီးလွင်ႈၶိုပ်ႈၼႃႇသင်ၼႆ ၼၢင်းယိင်းမိူင်းႁူမ်ႈတုမ်ၵေႃႉၼိုင်ႈလၢတ်ႈၼင်ႇၼႆ။


text:
မိူဝ်ႈဝၼ်းထီႉ 28.06.2023 ယၢမ်းဝၢႆးဝၼ်း မွၵ်ႈ 1:00 မူင်းၼၼ်ႉ မီးၸုမ်းၵူၼ်းၸူၼ် ၶဝ်ႈၸူၼ် လၢၼ်ႉၶမ်း တမႃႇတီႉ ဢၼ်မီးၼႂ်းပွၵ်ႉ ၼႃးၶႃႇႁွင်ႇ ၸေႈဝဵင်းမိူင်းယွင်း ၸိုင်ႈမိူင်းၶၢင် ၸူၼ်လႆႈၵႂႃႇ ၶမ်းၵူႈသႅၼ်းသႅၼ်း ၼမ်ႉၼၵ်းတေမီးမွၵ်ႈ 50 ၵျႃပ်ႈ ပေႃးသွၼ်ႇသၢင်ႉငိုၼ်း တေတူၵ်းမႅၼ်ႈ 1500 သႅၼ် ယူႇၼႆယဝ်ႉ။
ၵူၼ်းမိူင်းပိုၼ်ႉတီႈၵေႃႈၼိုင်ႈလၢတ်ႈၼႄ ၸုမ်းၶၢဝ်ႇ DVB ဝႃႈ – “ မိူဝ်ႈၼႆႉ မွၵ်ႈယၢမ်း ဝၢႆးဝၼ်း 1 :00 မူင်း ၼၼ်ႉ မီးၽူႈၸၢႆး (6) ၵေႃႉ ၶီႈလူတ်ႉၶိူင်ႈ မႃး (3)လမ်း ဢွၼ်ၵၼ်ၵိုတ်းလူတ်ႉသေ ၶဝ်ႈမႃးၼႂ်းလၢၼ်ႉၶမ်း ဢဝ် ၵွင်ႈမႃးငႃၵူၼ်းႁဵတ်းၵၢၼ် ၼႂ်းလၢၼ်ႉသေ ဢဝ်ၶမ်းၵႂႃႇ ဢေႃႈ။ မိူဝ်ႈၼၼ်ႉ ၸဝ်ႈလၢၼ်ႉၵေႃႈ မီးဝႆႉယူႇၶႃႈ။လွင်ႈပိုတ်းယိုဝ်း ၵၼ်တႄႉ ဢမ်ႇမီးၶႃႈ။ ၶဝ်ပူတ်းဢဝ်ၶမ်း ၼႂ်းလၢၼ်ႉၼႆႉ သေ ဢွၵ်ႇၵႂႃႇပႅတ်ႈဢေႃႈ” လၢတ်ႈ ၼင်ႇၼႆ။
ဝၢႆးသေ ၽူႈၸၢႆး (6) ၵေႃႉ ၸူၼ်လႆႈၶူဝ်းၶမ်းတီႈလၢၼ်ႉၼၼ်ႉယဝ်ႉ ဢွၼ်ၵၼ်ၶီႇလူတ်ႉၶိူင်ႈ ပၢႆႈ ဢွၵ်ႇၵႂႃႇတၢင်း ပွၵ်ႉ (ၼၢင်းမႃး) ၼႆလႄႈ ၶွင်ႇသီႇသိုၵ်း မၢၼ်ႈတင်းၾၢႆႇပလိၵ်ႈၶဝ် တိုၵ်ႉဢွၼ်ၵၼ်လမ်းၵႂႃႇသေ မိူၼ်ၼင်ႇတီႈၵိၵ်ႉလၢၼ်ႇ (ၼင်ႉသီးဢွင်ႇ) လႄႈ တီႈ ၵိၵ်ႉလၢၼ်ႇ ဢၼ်လုၵ်ႉ ၼၢင်းမႃး ၵႂႃႇတၢင်း ႁူဝ်ပၢင်ႇ ၸိူဝ်းၼၼ်ႉၵေႃႈ ၽူႈမီးပုၼ်ႈၽွၼ်း ၼႂ်းၶွင်ႇသီႇမၢၼ်ႈၶဝ် ဢွၼ်ၵၼ်ပႂ်ႉၵူတ်ႇထတ်း ၸႅတ်ႈထၢမ် ၵူၼ်း ၵႂႃႇမႃးယူႇ ဝႃႈၼႆ။
Photo -Credit
#shanstateprogressparty
#shanstatearmy
#ၸူၼ်
#ၸေႈဝဵင်းမိူင်းယွင်း


text:
Erste Shan Kalender
• Anzeige über 100 Jahre Englisch und Shan Kalender (1910-2030)
• Finden Sie Ihren Geburtstag in Englisch oder Shan Shan Datum oder Datum im englischen
• Speichern Sie Ihre Familie und Freunde Geburtstag zusammen mit Kalender
• einige Hinweise für Ihren Speicher Notieren Sie
• Arbeiten ohne Installation Schrift noch Internet
• Anpassen app Hintergrund & Schriftgröße anpassen Ihr Auge anpassen
Finden Sie heraus, • die Details Kalender: Pyat-tha-dar? Yat-Yar-zar? Opote?
• Öffentliches Urlaub in Myanmar
• Calendar Widget auf dem Startbildschirm
မႂ ် ႇ သုင် ပီႈ ၼွင်ႉ တႆး ႁဝ်း ၶဝ် တင်း သဵင်ႈ, ပၵ်း ယဵမ်ႈ ဝၼ်း တႆး ဢၼ် ၼႆႉ
ယုမ်ႇ ယမ် ဝႃႈ တေ ၶဝ် တၢင်း တိုဝ်း တွၼ်ႈ တႃႇ ပီႈ ၼွင်ႉ ႁဝ်း ၶဝ် ယူႇ.
ၼႂ ် း ပၵ်း ယဵမ်ႈ ဝၼ်း တႆး ၼႆႉ ၶဝ်ႈ ပႃး ဝႆႉ -
* တႄႇ ဢဝ် ပီ 1910 တေႃႇ ထိုင် ပီ 2030 ပႃး ဝႆႉ ဝၼ်း တႆး လႄႈ ဝၼ်း ဢင်း ၵိတ်ႉ.
* ဢမ်ႇ မီး ၽွၼ်ႉ တႆး, ဢမ်ႇ မီး ဢိၼ်ႇ ထိူဝ်ႇ ၼႅတ်ႉ ၵေႃႈ ၸႂ ် ႉ လႆႈ.
* ၶႂ ် ႈ ႁႃ ဝၼ်း တႆး ႁႃႉ? ဢမ်ႇ ၼၼ် ဝၼ်း ဢင်း ၵိတ်ႉ ႁႃ လႆႈ ငၢႆႈ ꧦ ယူႇ ယဝ်ႉ.
* သႂ ် ႇ ႁၢင်ႈ ၽၢႆႇ လင် ၵေႃႈ လႆႈ, ၶဵင်ႇ သႅၼ်း ၽွၼ်ႉ တူဝ် လိၵ်ႈ လဵၵ်ႉ / ယႂ ် ႇ ၸွမ်း ၼင်ႇ ၸဝ်ႈ ၵဝ်ႇ လႆႈ ၸႂ ် ၵေႃႈ လႆႈ.
* တူၺ်း လႆႈ ဝၼ်း ယွႆႈ ယႅမ်း မိူၼ် ၼင်ႇ - ဝၼ်း ထုၼ်း, ဝၼ်း ပျၢတ်ႈ, ဝၼ်း သိၼ် တႄႇ ၵႂႃႇ.
* ၶႂ ် ႈ တႅမ်ႈ မၢႆ ဝႆႉ ဝၼ်း ၵိူတ်ႇ ဢူၺ်း ၵေႃႉ ၵေႃႈ လႆႈ.
* ၶႂ ် ႈ တႅမ်ႈ ဝႆႉ လွင်ႈ ၼႃႈ ၵၢၼ် ၸဝ်ႈ ၵဝ်ႇ ၵေႃႈ လႆႈ, သင် ၵူဝ် လိုမ်း တႅမ်ႈ မၢႆ တွင်း ဝႆႉ သေ ဢၼ် ဢၼ် ၵေႃႈ လႆႈ.
* တူၺ်း လႆႈ ပႃး ဝၼ်း ပိၵ်ႉ လုမ်း မိူင်း ႁူမ်ႈ တုမ် လႄႈ ဝၼ်း ပွႆး တႆး.
* တႃႇ ၸႂ ် ႉ Widget တီႈ ၼိူဝ် Home Screen ၵေႃႈ ပႃး ဝႆႉ လႄႈ တေ လႆႈ ဝႃႈ ပဵၼ် ဢၼ် သၢင်ႇ ထုၵ်ႇ တေႉ.
သင် လႆႈ ၸႂ ် ပၵ်း ယဵမ်ႈ ဝၼ်း တႆး ၼႆႉ ၸိုင် ၶႅၼ်း တေႃႈ သိုပ်ႇ ပိုၼ် ၽႄ တီႈ ၼႂ ် း Facebook, Twitter သေ ၵမ်း,
ဢမ်ႇ ၼၼ် လၢတ် ၼႄ ပၼ် ႁႂ ် ႈ ဢူၺ်း ၵေႃႉ ၸဝ်ႈ ၵဝ်ႇ လႆႈ ၸႂ ် ႉ ၵေႃႈ ၸိူဝ်း ႁဝ်း ၽူႈ ၶူင် သၢင်ႈ ႁၢၼ်ႉ ၸႂ ် ယဝ်ႉ.


text:
ၼင်ႇႁိုဝ် တေလူတ်းယွမ်းလႆႈ ၽုၼ်ႇၵႂၼ်းလူတ်ႉၵႃး ဢၼ်တုမ်ႉတိူဝ်ႉပၢႆးယူႇလီၵူၼ်းမိူင်း သိင်ႇဝႅတ်ႉလွမ်ႉၼႆသေ ၵျူဝ်း ပၢႆႇတႅၼ်ႇ သင်ႇႁႂ်ႈလႅၵ်ႈလၢႆႈၸႂ်ႉတိုဝ်း လူတ်ႉၵႃး ဢၼ်ၸႂ်ႉႁႅင်းၾႆးၾႃႉ။
မိူဝ်ႈဝၼ်းထီႉ 25 January 2021 (လိူၼ်ၵမ်လွင်ႈ 13 ၶမ်ႈ ပီႊတႆး 2115 ၼီႈ) ၸွမ်ၸိုင်ႈ မိူင်းဢမေႇရိၵၢၼ်ႇၵေႃႉမႂ်ႇ ၵျူဝ်း ပၢႆႇတႅၼ်ႇ ဢၼ်တိုၵ်ႉၶိုၼ်ႈႁပ်ႉတၼ်းႁဵင်းၸွမ်ၸိုင်ႈ မိူဝ်ႈဝၼ်းထီႉ 20 January 2021 ပူၼ်ႉမႃးၼႆႉ၊ လၢတ်ႈဝႃႈ လူတ်ႉၵႃးဢၼ်ၸႂ်ႉတိုဝ်း ၼႂ်းၸုမ်းၵူၼ်းႁၢပ်ႇၵၢၼ် လူင်ပွင်ႈၸိုင်ႈတင်းၼမ် တႃႇ 650,000 လမ်း တေလႅၵ်ႈလၢႆႈပဵၼ် လူတ်ႉၵႃးၾႆးၾႃႉ ဢၼ်ႁဵတ်းဢွၵ်ႇ ၼႂ်းမိူင်းဢမေႇရိၵၢၼ်ႇတင်းမူတ်း ႁႂ်ႈပေႃးထုၵ်ႇမႅၼ်ႈၸွမ်း ပေႃႇလသီႇ Buy America လႄႈ ပေႃႇလသီႇ ႁႅင်းၾႆးၾႃႉမူတ်းသႂ် ၼၼ်ႉၼႆယဝ်ႉ။
ၵျူဝ်း ပၢႆႇတႅၼ်ႇ ၸွမ်ၸိုင်ႈမိူင်းဢမေႇရိၵၢၼ်ႇ လၢတ်ႈထႅင်ႈဝႃႈ လူင်ပွင်ၸိုင်ႈၵၢင် ၸႂ်ႉတိုဝ်းလူတ်ႉၵႃး ဢမ်ႇၸႂ်ႈဢေႇဢေႇ လူတ်ႉၵႃးတင်းမူတ်းၼႆႉၵေႃႈ တေဢဝ်လူတ်ႉၵႃး ဢၼ်ၸႂ်ႉတိုဝ်းႁႅင်းၾႆးၾႃႉ မႃးတႅၼ်းတၢင်တင်းမူတ်း ဢၼ်ႁဵတ်းဢွၵ်ႇ တီႈၼႂ်းမိူင်းဢမေႇရိၵၢၼ်ႇ ၵူၼ်းႁႅင်းၵၢၼ် ဢၼ်ႁဵတ်းဢွၵ်ႇမၼ်းၵေႃႈ ပဵၼ်ၵူၼ်းဢမေႇရိၵၢၼ်ႇတင်းမူတ်း ၼႆယဝ်ႉ။
ၽူႈၵဵပ်းၶေႃႈမုၼ်း ၽၢႆႇၸတ်းပွင်ၵၢၼ်ၵူႈလွင်ႈလွင်ႈ မိူင်းဢမေႇရိၵၢၼ်ႇ (General Services Administration-BSA) လၢတ်ႈဝႃႈ လူတ်ႉၵႃး ဢၼ်ၸႂ်ႉတိုဝ်း ၼႂ်းၵူၼ်းႁၢပ်ႇၵၢၼ်လူင်ပွင်ၸိုင်ႈ တင်းမူတ်းမီးယူႇ 645,000 လမ်း လႆႈထုၵ်ႇၸႂ်ႉတိုဝ်း ႁေႃႈဢွၵ်ႇၶၢဝ်းတၢင်းၵႆ 7,000 လၢၼ်ႉ ၵီႇလူဝ်ႇမီႇတိူဝ်ႇ၊ ၸႂ်ႉတိုဝ်းၼမ်ႉမၼ်းမူတ်းၵႂႃႇယဝ်ႉ 375 လၢၼ်ႉတဝ်ႈ လႄႈ ၸႂ်ႉတိုဝ်းငိုၼ်း မူတ်းသဵင်ႈၵႂႃႇ ၼႂ်းလူတ်းၵႃးၸိူဝ်းၼႆႉတင်းမူတ်း 4,400 လၢၼ်ႉ တေႃႇလႃႇဢမေႇရိၵၢၼ်ႇ ၼႆယဝ်ႉ။
လူတ်ႉၵႃး ဢၼ်ၸႂ်ႉႁႅင်းၾႆးၾႃႉသေ ၸႂ်ႉတိုဝ်းၼႂ်းၸုမ်းႁၢပ်ႇၵၢၼ်လူင်ပွင်ၸိုင်ႈ မိူင်းဢမေႇရိၵၢၼ်ႇ တေႃႇပေႃးထိုင် မိူဝ်ႈၼႂ်းလိူၼ်ထူၼ်ႈၸဵတ်း (July 2020) ပီႊပူၼ်ႉမႃးၼႆႉ တင်းမူတ်းတိုၵ်ႉမီး 3,215 လမ်းၵူၺ်းလႄႈ ယူႇတီႈ လူင်ပွင်ၸိုင်ႈႁိူၼ်းႁေႃၶၢဝ်ၵေႃႈ ဢမ်ႇလႆႈလၢတ်ႈပႃးဝႃႈ လူတ်ႉၵႃးႁႅင်းၾႆးၾႃႉ ဢၼ်တေလႅၵ်ႈလၢႆႈ ၸႂ်ႉတိုဝ်းပဵၼ်တၢင်းၵၢၼ်ၼၼ်ႉ တေပဵၼ်မိူဝ်ႈလႂ် လႄႈ တေႁဵတ်းယဝ်ႉမိူဝ်ႈလႂ် ၸဵမ်ၸိူဝ်းၼႆႉ ၼႆယဝ်ႉ။
ၸွမ်းၼင်ႇ လၢႆလၢႆၸိုင်ႈမိူင်း ၼႂ်းလုမ်ႈၾႃႉ မီးယိူင်းဢၢၼ်း ႁႂ်ႈလူတ်းယွမ်းလႆႈ ႁႅင်းမႆႈၼႂ်းလုမ်ႈၾႃႉ လႄႈ ၽုၼ်ႇၵႂၼ်း PM 2.5 ၼႂ်းလုမ်ႈၾႃႉၼၼ်ႉသေ သင်တိုၵ်ႉၸႂ်ႉတိုဝ်းလူတ်ႉၵႃး ၶိူင်ႈၸၢၵ်ႈ ဢၼ်ၸႂ်ႉတိုဝ်းၼမ်ႉမၼ်းယူႇၼႆ တေဢမ်ႇၸၢင်ႈလူတ်းယွမ်းလႆႈလႄႈ ယူႇတီႈလၢႆလၢႆၸိုင်ႈမိူင်း ၸင်ႇလႆႈတိုၵ်းသူၼ်းပၼ်ႁႅင်း တႃႇတေႁဵတ်းဢွၵ်ႇ လူတ်ႉၵႃးဢၼ်ၸႂ်ႉတိုဝ်းႁႅင်းၾႆးၾႃႉ ၼင်ႇႁိုဝ် တေဢမ်ႇတုမ်ႉတိူဝ်ႉ သၽႃႇဝ သိင်ႇဝႅတ်ႉလွမ်ႉ ဢိၵ်ႇတင်း ပၢႆးယူႇလီ ၵူၼ်းႁဝ်းၼၼ်ႉ ၼႆယဝ်ႉ။
တႆးလွတ်ႈလႅဝ်း


text:
ပဵၼ်ၵူၼ်းမႃးၼိုင်ႈၸၢတ်ႈ
ပဵၼ်ၵူၼ်းမႃးၼိုင်ႈၸၢတ်ႈ
ၵွပ်ႈဝႃႈ မိူဝ်ႈၼႆ့ၶူးသွၼ်တေမႃးတူၵ်းလိုၼ်းဢိတ်းၼိုင်ႈၼႆလႄႈ ၵူႈၵေႃႉၵေႃႈ တိုၵ့်ၼင်ႈပႂ်ႉၶူးသွၼ်သေ ယဵၼ်ယူႇႁင်းၽႂ်ႁင်းမၼ်း။ ယူႇၵမ်းၼိုင်ႈ လုၵ်ႈႁဵၼ်းၵေႃႉၼိုင်ႈ ၶဝ်ႈမႃးသေ ဝႃႈယူႇႁင်းမၼ်းဝႃႈ "ပဵၼ်ၵူၼ်းမႃးၼိုင်ႈၸၢတ်ႈ ဢမ်ႇမျၢတ်ႈယႃႇႁႂ်ႈလႆႈသုမ်း" ၼႆ။ တင်းလၢတ်ႈ တင်းဢဝ်ထူင်ပပ်ႉလိၵ်ႈမၼ်း ဝၢင်းၼိူဝ်ၽိူၼ် ဢၼ်တေႃႇၼႃႈၶႃႈၼၼ့်ယဝ်ႈ။ မၼ်းဢဝ်တီႈလႂ် ဢဝ်ၵႂၢမ်းၽႂ်မႃးလၢတ်ႈတႄ့ၵဝ်ၶႃႈဢမ်ႇႁူႉ။ ၽႂ်ၵေႃႈ တူၺ်းလိၵ်ႈႁင်းၽႂ်ႁင်းမၼ်းသေ ဢမ်ႇတၵ့်သဵင်တၵ့်ပၢၵ်ႇၸွမ်း။
ယူႇၵမ်းၼိုင်ႈ လုၵ်ႈႁဵၼ်းဢၼ်ၼင်ႈႁိမ်းၶၢင်ႈၵဝ်ၶႃႈၼၼ့် ဝၢင်းပပ့်လိၵ်ႈမၼ်းသေ ထၢမ်ဝႃႈ "ပဵၼ်ၵူၼ်း ဢၼ်ဝႃႈၼႆ့ ပွင်ႇဝႃႈသင်? ၼိုင်ႈၸၢတ်ႈဢၼ်ဝႃႈၼႆ့ ပွင်ႇဝႃႈသင်? မျၢတ်ႈဢၼ်ဝႃႈၼႆ့ မၼ်းၶႂ်ႈဝႃႈသင်? သုမ်းဢၼ်ဝႃႈၼႆ့လူး မၼ်းသမ့်ပွင်ႇသင်တႄ့တႄ့? ယဝ့်ၵေႃႈ ပဵၼ်ၵူၼ်းမႃးသေယဝ်ႉ ၵွပ်ႈပိူဝ်ႈသင်လႄႈ သမ့်လူဝ်ႇလႆႈမျၢတ်ႈ? ၵွပ်ႈသင်လႄႈ သမ့်ဝႃႈႁဝ်းသုမ်း? ၵူၼ်းၵူႈၵေႃႉၵေႃႈ ၵိၼ်ၵိၼ်ၼွၼ်းၼွၼ်းသေယဝ်ႉ ၵမ်းသုတ်းၵေႃႈ တၢႆၵႂႃႇႁင်းၽႂ်ႁင်းမၼ်းၵူၺ်း ဢမ်ႇၸႂ်ႈၼႄႇ? သုမ်းဢၼ်လႂ် လႄႈ မျၢတ်ႈဢၼ်လႂ်? ၼႆယဝ့်။
ၵေႃႉၼိုင်ႈတႄ့တွပ်ႇဝႃႈ "ဢႃႉ ၵႂၢမ်တႆးႁဝ်းဝႃႈ 'ၵူၼ်းႁူဝ်မူၼ်းၵိၼ်ၶဝ်ႈ'ၼႆၼႃႇ မႂ်းၵေႃႈ၊ ပေႃးမီးၵွၵ်းႁူဝ်မူၼ်းမူၼ်းသေ ၵိၼ်ၶဝ်ႈၵေႃႈ ပဵၼ်ၵူၼ်းမူတ်းယဝ်ႈဝႃႈ" ၼႆ။
ၵေႃႉၼိုင်ႈသမ့်ၶိုၼ်းထၢမ်ဝႃႈ "ဢၼ်ပိူၼ်ႈဢမ်ႇၵိၼ်ၶဝ်ႈၼၼ့်လူး ဢမ်ႇၸႂ်ႈၵူၼ်းယဝ့်ႁႃႉပေႃးၼႆ၊ မၢင်မိူင်းၼႆ့ ပိူၼ်ႈၵိၼ်ဢႃႇလူးၵူၺ်းလူး။ မၢင်မိူင်းသမ့်ၵိၼ်ၵျုင်ႇၵူၺ်းလူး။ ပေႃးဢဝ်ၵၢင်ၸႂ်ၵဝ်ၶႃႈဝႃႈတႄ့ ၵူၼ်းဢၼ်ဝႃႈၼႆ့ 'ပဵၼ်တူဝ်သတ်းဢၼ်မီးတၢင်းဝူၼ့်၊ ဢၼ်ႁူႉလွင်ႈလီလွင်ႈၸႃႉဢိူဝ်ႈ'" ၼႆယဝ့်။
ၵေႃႉမိူဝ်ႈၵႆႈ ၶိုၼ်းထၢမ်ဝႃႈ "မိူဝ်ႈသိုၵ်းၵမ်ႇၽႃႇပွၵ်ႈသွင် ၵူၼ်းတၢႆပဵၼ်ႁိမ်းႁွမ်းၵဝ်ႈလၢၼ့်။ သိုၵ်းၶေႇလႄႈၵျႃႇပၢၼ်ႇတိုၵ်းၵၼ် ၵူၼ်းတၢႆႁိမ်းႁွမ်းသၢမ်လၢၼ့်၊ သိုၵ်းမိူင်းၵူဝ်းလီးယႃးႁွင်ႇလႄႈၸၢၼ်းတိုၵ်းၵၼ် ၵူၼ်းတၢႆႁိမ်းႁွမ်းသွင်လၢၼ့်၊ သိုၵ်းမိူင်းဢီႇရၢၼ်ႇဢီႇရၢၵ်ႈၶဝ်တိုၵ်းၵၼ် ၵူၼ်းတၢႆပဵၼ်လၢၼ့်ပၢႆ။ ၸိူဝ်းၼႆ့ ပဵၼ်တၢင်းႁဵတ်းသၢင်ႈၵူၼ်းတင်းမူတ်း၊ ပေႃးၸိူင့်ၼၼ် ၵူၼ်းၼႆ့ တိုၵ့်ဝႃႈလႆယူႇႁႃႉဝႃႈ ပဵၼ်သတ်းဢၼ်မီးတၢင်းဝူၼ့် လႄႈ ပဵၼ်သတ်းဢၼ်ႁူႉလွင်ႈလီလွင်ႈၸႃႉ?" ၼႆယဝ့်။ ၵမ်းၼႆ့ လုၵ်ႈႁဵၼ်းၵေႃႉၼိုင်ႈသမ့်ပၼ်တၢင်းၶႆႈၸႂ်ထႅင်ႈဝႃႈ "ဢႃႉ ၵူၼ်းၼႆ့ ပဵၼ်သတ်းဢၼ်မေႃတူၺ်းပုၼ်ႈသုၼ်ႇတူဝ်ၵူၺ်းဢိူဝ်ႈ" ၼႆယဝ့်။ ၵမ်းၼႆ့ ၵဝ်ၶႃႈသမ့်ထၢမ်ဝႃႈ "ၽြႃးလွင်းၶဝ်ၸဝ်ႈလႄႈ ၽြႃးပဵၼ်ၸဝ်ႈၶဝ်လူး ၶဝ်ၸဝ်ႈၵူၺ်းမေႃတူၺ်းပုၼ်ႈသုၼ်ႇတူဝ်ၶဝ်ၵူၺ်းႁႃႉ?" ၼႆလႄႈ မၼ်းၵေႃႈဝႃႈ "ဢိူဝ်း ဢၼ်ၼႆ့ၵေႃႈပႆႇၸႂ်ႈၵွၼ်ႇလူးၼႆ့" ၼႆယဝ့်။ ၵမ်းၼၼ့် ၵေႃႈၼိုင်ႈသမ့်ၶိုၼ်းပၼ်တၢင်းႁၼ်ထိုင်မၼ်းဝႃႈ "ပေႃးတေဝႃႈ ၵူၼ်းၼႆ့ ပဵၼ်သတ်းဢၼ်မီးရုပ်ႈလႄႈၼၢမ်ႇ တူဝ်လႄႈၸႂ် ပေႃးၼႆ တူဝ်သတ်းတင်းလၢႆၵေႃႈ မီးတူဝ်လႄႈၸႂ်ယူႇလူးၼေႃႈ။ ဢၼ်ၼႆ့ၵေႃႈ ပႆႇၸႂ်ႈၵွၼ်ႇလူးၼႆ့" ၼႆယဝ့်။ ၵူႈၵေႃႉၶိုၼ်းမေးဝူၼ့်တူၺ်း ၶေႃႈတွပ်ႇဢၼ်လီမၼ်းထႅင်ႈသေ ယဵၼ်ၵႂႃႇၵမ်းၼိုင်ႈ။ တွၼ်ႈတႃႇမိူဝ်ႈၼႆ့တႄ့ ၶဝ်ပႆႇလႅပ်ႈႁႃၶေႃႈတွပ်ႇမၼ်းလႆႈၵွၼ်ႇ။
တိုၵ့်ဢုပ်ႇၵၼ် လႅၵ်ႈလၢႆႈတၢင်းႁၼ်ထိုင်ၵၼ်လီယူႇ ၶူးသွၼ်ၵေႃႈ ၶဝ်ႈမႃးၼႂ်းႁွင်ႈႁဵၼ်းယဝ့်။ မၼ်းတၼ်းလႆႈငိၼ်း ပၢႆၵႂၢမ်းႁဝ်းၵႂႃႇဢိတ်းၼိုင်ႈလႄႈ မၼ်းၵေႃႈထၢမ်ဝႃႈ ဢုပ်ႇၵုမ်လွင်ႈသင်ၵၼ်ယူႇ ၼႆယဝ့်။ ႁဝ်းၶႃႈၵေႃႈ သပ်းလႅင်းၼမႄၼ်း လွင်ႈႁဝ်းဢုပ်ႇၵုမ်ၵၼ်ယူႇၼၼ့်ယဝ့်။ မၼ်းဢဝ်ထူင်ပပ့်လိၵ်မၼ်းဝၢင်းၼိူဝ်ၽိူၼ်သေ ယဵၼ်ၵႂႃႇၵမ်းၼိုင်ႈ။ ယဝ့်ၵေႃႈဝႃႈ "လွင်ႈၼႆ့ ၵဝ်ယၢမ်ႈငိၼ်းဢပုမ်ႇႁူဝ်ၼိုင်ႈဢိူဝ်ႈ" ၼႆသေ တေႇၶႆႈပုမ်ႇမၼ်းၼႄႁဝ်း။
ၵူႈပွၵ်ႈပွၵ်ႈၼၼ့် မီးသထေးၶီႈထီႇၶီႈၼဵဝ်လူင်ၵေႃႉၼိုင်ႈ။ သထေးၶီႈထီႇၵေႃႉၼႆ့ မၼ်းမီးလုၵ်ႈၸၢႆးသၢမ်ၵေႃႉ။ ဢတႃႇဝၼ်းၼိုင်ႈၼၼ့် မၼ်းႁွင့်ဢဝ်လုၵ်ႈၸၢႆးမၼ်းသၢမ်ၵေႃႉမႃးသေ ပၼ်ငိုၼ်းတႅင်းၵႃးၶဝ် ၼိုင်ႈၵေႃႉသွင်ၶႅပ်းယဝ့်။
ယူႇႁိုင်တၢၼ်ႇတၢၼ်ႇ မွၵ်ႈႁႃႈႁူၵ်းလိူၼ် သထေးလူင်ၶိုၼ်းႁွင့်ဢဝ်လုၵ်ႈၸၢႆးမၼ်း တင်းသၢမ်ၵေႃႉမႃးထႅင်ႈယဝ့်။ ပေႃးလုၵ်ႈၸၢႆးမၼ်းမႃးထိုင်မူတ်းယဝ့်ၵေႃႈ ထၢမ်ႁႃလွင်ႈငိုၼ်းတႅင်းၵႃး ဢၼ်မၼ်းပၼ်ဝႆ့မိူဝ်ႈပူၼ့်မႃးၼၼ့်ၵမ်းလဵဝ်ယဝ့်။ လုၵ်ႈၸၢႆးလူင်မၼ်းတႄ့ဝႃႈ "ပေႃႈႁဝ်း ႁိုင်ႁိုင် ၸင်ႇတေပၼ်ၼိုင်ႈပွၵ်ႈၶႃႈလူး။ ဢၼ်လုၵ်ႈၸၢႆးလူဝ်ႇသိုဝ့်လူဝ်ႇၸၢႆႇၼၼ့်မီးၼမ်ၼႃႇ။ လုၵ်ႈၸၢႆးဢဝ်ၵႂႃႇၸၢႆႇပႅတ်ႈမူတ်းယဝ့်ဢိူဝ်ႈ" ၼႆယဝ့်။ ၵမ်းၼႆ့သမ့် ဝၢႆႇမႃးထၢမ်လုၵ်ႈၸၢႆးၵေႃႉၵၢင်ယဝ့်။ လုၵ်ႈၸၢႆးၵေႃႉၵၢင်ၵေႃႈ လႅၼ်ႈလူင်းႁိူၼ်း ၶဝ်ႈၵႂႃႇၼႂ်းသူၼ်သေ ၵႂႃႇၶုတ့်ဢဝ်ငိုၼ်းတႅင်းၵႃးဢၼ်မၼ်းၽင်ဝႆ့ၼၼ့် မႃးၼႄပေႃႈၶဝ်ယဝ့်။ ပေႃႈၶဝ်ထီႇၼႃႇလူး၊ ယႃႇဢမ်ႇယႃႇ ဝၼ်းၼိုင်ႈမၼ်းတေၶိုၼ်းယွၼ်းၶိုၼ်းၼႆ လုၵ်ႈၸၢႆးၵေႃႉၵၢင် ပေႃးလၢမ်းႁူႉဝႆ့ ၸဵမ်မိူဝ်ႈတေႇမၼ်းယဝ့်လူးၼေႃႈ။ သထေးၵေႃႈဢမ်ႇတၵ့်သဵင်၊ ၵမ်းၼႆ့ ဝၢႆႇၼႃႈမႃးထၢမ်လုၵ်ႈၸၢႆးၵေႃႉထိသၢမ်ယဝ့်။ လုၵ်ႈၸၢႆးၵေႃႉထိသၢမ်ၵေႃႈ ၶဝ်ႈၵႂႃႇၼႂ်းလုၵ်းၼွၼ်းမၼ်းသေ ႁွပ်ႇဢဝ်ထူင်ငိုၼ်းတႅင်းၵႃးလူင်မႃး ဝၢင်းသႂ်ႇပၢၵ်ႇၼႃႈပေႃႈမၼ်းယဝ့်။ ဢႃးလူဝ့်! ငိုၼ်းပေႃးတဵမ်လူင်ဝႆ့တင်းထူင်။ မၼ်းၵေႃႈဝႃႈ "ငိုၼ်းၸိူဝ်းၼႆ့ လုၵ်ႈၸၢႆးဢဝ်ငိုၼ်းတႅင်းၵႃးသွင်မဵတ့် ဢၼ်ပေႃႈႁဝ်းပၼ်ၼၼ့် ႁဵတ်းတိုၼ်းလၢင်းသေ ႁႃလႆႈမႃးၶႃႈဢေႃႈ။" ၼႆယဝ့်။ ပေႃႈၶဝ်ၵေႃႈ တင်းၸူမ်းတင်းယွင်ႈ လုၵ်ႈၸၢႆးဢွၼ်ႇမၼ်းယူႇယဝ့်။
ဝၢႆးသေဢပုမ်ႇသုတ်းၵႂႃႇယဝ့် ၵူႈၵေႃႉၵေႃႈ ဢမ်ႇသိုပ်ႇထၢမ်သင်ထႅင်ႈ။ လႅပ်ႈပွင်ႇၸႂ်ၵႂႃႇႁင်းၽႂ်ႁင်းမၼ်းလႄႈ ၶူးသွၼ်ၵေႃႈ ၶိုၼ်းသိုပ်ႇဢုပ်ႇၵုမ်လွင်ႈ ပၢႆးဝူၼ့်ဝသုၿၼ်ႇတု(4th-5th C. CE) တီႈမိူင်းဢိၼ်းတီးယႃး မိူဝ်ႈၵူႈပွၵ်ႈၼၼ့်ယဝ့်။
ၸၢတ်ႈပၢၼ်ၵူၼ်းႁဝ်းၼႆ့ၵေႃႈ ငၢႆးမိူၼ်ၵၼ်တင်းဢပုမ်ႇမိူဝ်ႈၵႆႈၼၼ့်ယဝ့်။ ပေႃးဢဝ်တင်းတၢင်းႁၼ်ထိုင်ၸၢဝ်းပုတ့်ထဝႃႈၸိုင် ၵုသူဝ်ႇၵၢမ်ႇလီလႄႈ ၸင်ႇလႆႈၵိူတ်ႇပဵၼ်ၵူၼ်းမႃး ၼႆယဝ့်။ သင်ဝႃႈ ၵုသူဝ်ႇၵၢမ်ႇႁဝ်းမူတ်းသဵင်ႈၵႂႃႇၸိုင် ၸၢင်ႈတၢႆပဵၼ်လႆႈ တူဝ်သတ်းၵူႈမဵဝ်းယဝ့် ဢမ်ႇဝႃႈၼူၵ့်ၼူ မူမႃ ပဵတ်းၵႆႇ ၸၢင်ႈပဵၼ်လႆႈၵႂႃႇၵူႈမဵဝ်းယဝ့်။ ၵွပ်ႈပိူဝ်ႈၼႆ ၵုသူဝ်ႇႁဝ်း ဢၼ်လႆႈမႃးၵိူတ်ႇပဵၼ်ၵူၼ်းၼႆ့ လႆႈယၢပ်ႇမီးယၢပ်ႇတႄ့တႄ့လႄႈ ၵိူတ်ႇပဵၼ်ၵူၼ်းမႃးၼိုင်ႈၸၢတ်ႈသေယဝ်ႉ သမ့်တေယူႇပဝ်ႇႁၢမ်းလၢႆ ပွႆႇသုမ်းၵုသူဝ်ႇပႅတ်ႈလၢႆလၢႆၵူၺ်းၼႄႇ၊ ဢမ်ႇၼၼ်ၵေႃႈ တေႁႂ်ႈလႆႈၶိုၼ်းတိုၼ်းလၢင်းၵုသူဝ်ႇဢွၼ်ႇဢိတ်းဢီႈ မိူၼ်လုၵ်ႈၸၢႆးၵေႃႉၵၢင်ၼႄႇ? ဢမ်ႇၼၼ်ၵေႃႈ တေဢဝ်လွင်ႈၸဝ်ႈၵဝ်ႇလႆႈမႃးၵိူတ်ႇပဵၼ်ၵူၼ်းၼႆ့ ႁဵတ်းပဵၼ်တိုၼ်းလၢင်းမၼ်းသေ ၶတ်းၸႂ်ႁႂ်ႈထိုင်တီႈၸၼ့်သုင်၊ တီႈၵတ်းယဵၼ်သိူဝ်းသႃႇၼႄႇ ဢၼ်ဝႃႈၼၼ့် မီးတီႈၵၢင်ၸႂ်ၸဝ်ႈၵဝ်ႇတႅပ်းတတ်းဢဝ် တင်းပုတ်းတင်းတႅင်ႈယဝ်ႈ။
ယၢမ်ႈလႆႈငိုၼ်းၽူႈမီးပၺႃႇၶဝ်သင်ႇသွၼ်ဝႃႈ ဝၼ်းဢၼ်ၸဝ်ႈၵဝ်ႇဢမ်ႇႁႃႁွမ်ၵဵပ်းတွမ်လႆႈ ၵုသူဝ်ႇ၊ ပၺႃႇ၊ ဢုၵ့်ၸႃႇၶူဝ်းၶွင် လႄႈဢၢမ်းၼၢတ်ႈ သီႇဢၼ်ၼႆ့သေဢၼ်ဢၼ်ၼၼ့် ပဵၼ်ဝၼ်းသုမ်းလၢႆယဝ့် ၼႆဝႃႇ။ ၵွပ်ႈပိူဝ်ႈၼႆလႄႈ ပေႃးသဵင်ႈၵႂႃႇၼိုင်ႈဝၼ်းဝၼ်းၸိုင် ၸဝ်ႈၵဝ်ႇလူဝ်ႇလႆႈမေႃထတ်းသၢင်တူၺ်းၶိုၼ်းဝႃႈ ဝၼ်းၼႆ့ ၸွင်ႇၸႂ်ႈဝၼ်းဢၼ်မီးၽွၼ်းလီတွၼ်ႈတႃႇၸဝ်ႈၵဝ်ႇၼႄႇၼႆၼၼ့်ယဝ်ႈ။ ပေႃးဝၼ်းသုမ်းလၢႆၼမ်ၸိုင် တေၸၢင်ႈပဵၼ်လိူၼ်သုမ်းလၢႆယဝ့်၊ ပေႃးလိူၼ်သုမ်းလၢႆၼမ်ၸိုင် ၸၢင်ႈပဵၼ်ပီသုမ်းလၢႆယဝ့်။ မိူၼ်ၼၼ်ၼင်ႇၵဝ်ႇ ပေႃးပီသုမ်းလၢႆၼမ်ၸိုင် ၸၢတ်ႈပၢၼ်ၸဝ်ႈၵဝ်ႇၵေႃႈ ၸၢင်ႈပဵၼ်ၸၢတ်ႈပၢၼ်သုမ်းလၢႆၼၼ့်ယဝ်ႈ။
ၵၢင်ၸႂ်ၼႂ်းၶေႃးၵဝ်ၶႃႈတႄ့ ဢမ်ႇၶႂ်ႈႁႂ်ႈၸၢတ်ႈပၢၼ်ပီႈၼွင့်တႆး သုမ်းလၢႆပႅတ်ႈသေၵေႃႉ။ ၵူၺ်းၵႃႈ လွင်ႈဝႃႈၵၢင်ၸႂ်ၶႃႈတေတဵမ်ထူၼ်ႈႁိုဝ်ဢမ်ႇတဵမ်ထူၼ်ႈဢၼ်ဝႃႈၼၼ့်တႄ့ ဢိင်ၼိူဝ်တၢင်းၶတ်းၸႂ်ၽႂ်မၼ်းၶႃႈယဝ့်ၼေႃႈ။ ၵွပ်ႈပိူဝ်ႈၼႆလႄႈ ဢဝ်တူဝ်လႄႈၸႂ်ၸဝ်ႈၵဝ်ႇ ႁဵတ်းတိုၼ်းလၢင်းသေ ႁႂ်ႈမေႃၶတ်းၸႂ် ၶိုင်ပွင်ႁဵတ်းသၢင်ႈ တႃႇပုၼ်ႈပၢင်ႈတူဝ်ၵဝ်ႇလႄႈ ၵူၼ်းတင်းၼမ် ႁင်းၽႂ်ႁင်းမၼ်းသေၵမ်းၶႃႈ ...
ပီႈၸၢႆးလူင်


text:
ၶေႃႇလႅတ်ႉသ်ထရေႃး
ၶေႃႇလႅတ်ႉသ်ထရေႃး
ၵႂၢမ်းၼမ်း
ၶေႃႇလႅတ်ႉသ်ထရေႃးဢၼ်ဝႃႈၼႆႉ ပဵၼ်ၶႆမၼ်းၼႂ်းလိူတ်ႈမဵဝ်းၼိုင်ႈ ဢၼ်ႁွင်ႉဝႃႈထၢတ်ႈၶႆ (lipid) ၼၼ်ႉယဝ်ႉ။ တွၼ်ႈတႃႇဢင်ႇၵႃႇတူဝ်ၶိင်းၵူၼ်း တေတူင်ႉၼိုင်ႁဵတ်းၵၢၼ်လႆႈပုင်ႇမၢၼ်ႇၼၼ်ႉ လူဝ်ႇလႆႈမီးထၢတ်ႈၶႆယဝ်ႉ။ ထၢတ်ႈၶႆၼႆႉ ပိူင်လူင်မၼ်းတႄႉ ဢွၵ်ႇမႃးတီႈတပ်းၵူၼ်းယဝ်ႉ။ ၵူၺ်းၵႃႈ ၼႂ်းတၢင်းၵိၼ်တၢင်းငၢၼ်ႈတၢင်ႇၸိူဝ်ႉတၢင်ႇပိူင်ၵေႃႈ မီးပႃးထၢတ်ႈၶႆယူႇယဝ်ႉ။
သင်ၸိူဝ်ႉဝႃႈ ၼႂ်းလိူတ်ႈၵူၼ်းႁဝ်း မီးထၢတ်ႈၶႆၼမ်ပူၼ်ႉတီႈၸိုင် ၸၢင်ႈတုမ်ႉတိူဝ်ႉပၢႆးယူႇလီယဝ်ႉ။ လွင်ႈၶေႃႇလႅတ်ႉသ်ထရေႃးၼမ်ပူၼ်ႉတီႈၼႆႉ ဢမ်ႇမီးလၵ်ႈၶၼႃႇတၢင်းပဵၼ်သင်သေတႃႉ ၸၢင်ႈႁဵတ်းႁႂ်ႈပဵၼ်မႃးတၢင်းပဵၼ်တၢင်ႇမဵဝ်းလႆႈယဝ်ႉ။
လွင်ႈၶေႃႇလႅတ်ႉသ်ထရေႃး
ၼင်ႇႁိုဝ်ၶေႃႇလႅတ်ႉသ်ထရေႃး တေထိုင်ၵႂႃႇလႆႈၼႂ်းလိူတ်ႈၼၼ်ႉ ထၢတ်ႈပရူဝ်ႇထဵၼ်း ပဵၼ်ၽူႈတေႃႉသူင်ႇပၼ်ယဝ်ႉ။ မိူဝ်ႈဢၼ်ၶေႃႇလႅတ်ႉသ်ထရေႃးလႄႈ ပရူဝ်ႇထဵၼ်းမႃးလေႃးၵၼ်ၼၼ်ႉ ပဵၼ်မႃးထၢတ်ႈၶႆမၼ်းပရူဝ်ႇထဵၼ်းမဵဝ်းၼိုင်ႈ ဢၼ်ႁွင်ႉဝႃႈ lipoproteins ၼၼ်ႉယဝ်ႉ။ ထၢတ်ႈၶႆမၼ်းၼႆႉ မီးသွင်မဵဝ်းယဝ်ႉ။ မဵဝ်းၼိုင်ႈႁွင်ႉဝႃႈ LDL (ၶႆမၼ်းႁၢႆႉ)၊ မဵဝ်းၼိုင်ႈသမ်ႉႁွင်ႉဝႃႈ HDL (ၶႆမၼ်းလီ) ၼႆယဝ်ႉ။
Low-density lipoprotein (LDL) ဢၼ်ဝႃႈၼႆႉ ပဵၼ်ၶႆမၼ်းဢၼ်တေႃႉ ၶေႃႇလႅတ်ႉသ်ထရေႃးတီႈတပ်းသေ သူင်ႇပၼ်ၸွမ်းသဵၼ်ႈၽိတ်ႇၼိူဝ်ႉၽိတ်ႇဢဵၼ် ဢၼ်လူဝ်ႇၸႂ်ႉတိုဝ်းၶႆမၼ်းၼၼ်ႉယဝ်ႉ။ သင်ၸိူဝ်ႉဝႃႈ ၶေႃႇလႅတ်ႉသ်ထရေႃးၼမ်ပူၼ်ႉ လိူဝ်သေဢၼ်လူဝ်ႇၸႂ်ႉၵႂႃႇၸိုင် ၶေႃႇလႅတ်ႉသ်ထရေႃးၸိူဝ်းၼႆႉ တေၵႂႃႇၶေႃႇၸပ်းဝႆႉၸွမ်းသဵၼ်ႈလိူတ်ႈလႅင်ယဝ်ႉ။ လွင်ႈၼႆႉ ၸၢင်ႈႁဵတ်းႁႂ်ႈပဵၼ်မႃးလႆႈတၢင်းပဵၼ် ဢၼ်ၵဵဝ်ႇၵပ်းသဵၼ်ႈလိူတ်ႈလႅင်ယဝ်ႉ။ ၵွပ်ႈပိူဝ်ႈၸိူင်ႉၼႆလႄႈ LDL ၼႆႉ ၸင်ႇလႆႈဝႃႈ ၶႆမၼ်းႁၢႆႉယဝ်ႉ။
High-density lipoprotein (HDL) ၼႆႉ ပဵၼ်ၶႆမၼ်းဢၼ်တေႃႉၶေႃႇလႅတ်ႉသ်ထရေႃး ဢၼ်မီးၸွမ်းၽိတ်ႇၼိူဝ်ႉၽိတ်ႇဢဵၼ် ပွၵ်ႈၵႂႃႇၸူးတပ်းယဝ်ႉ။ ၵမ်းၼၼ်ႉ တပ်းၸင်ႇၶိုၼ်း ဢဝ်ၶေႃႇလႅတ်ႉသ်ထရေႃးၸိူဝ်ႉၼႆႉ ယၢႆႈလႅဝ်ပႅတ်ႈ ဢမ်ႇၼၼ်ၵေႃႈ ႁဵတ်းပဵၼ်ၶွင်ဝူၺ်ႇသေ သူင်ႇဢွၵ်ႇၼွၵ်ႈတူဝ်ၵူၼ်းယဝ်ႉ။ ၵွပ်ႈပိူဝ်ႈၸိူင်ႉၼႆလႄႈ HDL ၼႆႉ ၸင်ႇလႆႈဝႃႈ ၶႆမၼ်းလီ ၼႆယဝ်ႉ။ ၶႆမၼ်းလီၼႆႉ ယိုင်ႈမီးၼမ်ယိုင်ႈလီယဝ်ႉ။
ၼႂ်းလိူတ်ႈႁဝ်း မီးၶေႃႇလႅတ်ႉသ်ထရေႃး (ၸဵမ် LDL တင်း HDL) ၼမ်ၵႃႈႁိုဝ်ၼႆၼၼ်ႉ ၵူတ်ႇထႆးလႆႈယူႇယဝ်ႉ။ ၵဵဝ်ႇၵပ်းလွင်ႈဝႃႈ ၼႂ်းလိူတ်ႈၵူၼ်းၼိုင်ႈၵေႃႉၼႆႉ တေလႆႈမီးၶေႃႇလႅတ်ႉသ်ထရေႃးၼမ်ၵႃႈႁိုဝ် ဢၼ်ဝႃႈၼၼ်ႉတႄႉ ဢိင်ၼိူဝ်လွင်ႈႁဵတ်းသၢင်ႈတူဝ်ၶိင်းၽႂ်မၼ်း လႄႈ ဢိင်ၼိူဝ်လွင်ႈဝႃႈ ၸွင်ႇၸဝ်ႈၵဝ်ႇမီးတၢင်းပဵၼ် ဢၼ်ၵဵဝ်ႇၵပ်းသဵၼ်ႈလိူတ်ႈလႅင်ႁိုဝ် ၸိူဝ်းၼႆႉၼၼ်ႉယဝ်ႉ။
ၵွပ်ႈပိူဝ်ႈသင် ထုၵ်ႇလီႁႂ်ႈၶေႃႇလႅတ်ႉသ်ထရေႃးယွမ်းလူင်း?
ပေႃးတူၺ်းသၢၵ်ႇသေႇၼႂ်းၵၢၼ်ၶူၼ်ႉၶႂႃႉပၢႆးယူႇလီၸိုင် လွင်ႈၶေႃႇလႅတ်ႉသ်ထရေႃးၼမ်ပူၼ်ႉတီႈၼႆႉ ၸၢင်ႈႁဵတ်းႁႂ်ႈပဵၼ်မႃးလႆႈ
- တၢင်းပဵၼ်လွတ်ႇလိူတ်ႈလႅင်ၵႅပ်ႈ (atherosclerosis)
- တၢင်းပဵၼ်ႁူဝ်ၸႂ်
- တၢင်းပဵၼ်လွတ်ႇလိူတ်ႈဢွၵ်းဢေႃတၼ်
- တၢင်းပဵၼ်လွတ်ႇလိူတ်ႈဢွၵ်းဢေႃတၼ်ၸူဝ်ႈၶၢဝ်း (TIA) ၸိူဝ်းၼႆႉယဝ်ႉ။
လွင်ႈတၢင်းမၼ်းၸိုင် ၵွပ်ႈပိူဝ်ႈဝႃႈ ၶေႃႇလႅတ်ႉသ်ထရေႃးဢၼ်ၼမ်ပူၼ်ႉတီႈၼၼ်ႉ ၸၢင်ႈၵႂႃႇၸပ်းၵႂႃႇၶေႃႇဝႆႉ ၸွမ်းသဵၼ်ႈလိူတ်ႈလႅင်သေ ႁဵတ်းႁႂ်ႈလိူတ်ႈဢၼ်တေလႆဝဵၼ်းၵႂႃႇၸူးမၢၵ်ႇႁူဝ်ၸႂ်၊ ဢွၵ်းဢေႃလႄႈ ဢင်ႇၵႃႇတူဝ်ၶိင်းတၢင်ႇတီႈၸိူဝ်းၼၼ်ႉ ဢမ်ႇၸၢင်ႈလႆဝဵၼ်းလႆႈလီၼၼ်ႉယဝ်ႉ။ လိူဝ်သေၼႆႉ ယင်းၸၢင်ႈႁဵတ်းႁႂ်ႈပဵၼ်တၢင်းပဵၼ် သဵၼ်ႈလိူတ်ႈတၼ် ၸွမ်းဢင်ႇၵႃႇတူဝ်ၶိင်းတၢင်ႇတီႈလူးၵွၼ်ႇယဝ်ႉ။
မိူဝ်ႈဢၼ်ၶေႃႇလႅတ်ႉသ်ထရေႃးၼႂ်းလွတ်ႇလိူတ်ႈၼမ်ပူၼ်ႉတီႈသေ ႁဵတ်းႁႂ်ႈလိူတ်ႈ ဢၼ်တေလႆဝဵၼ်းၵႂႃႇၸူးမၢၵ်ႇႁူဝ်ၸႂ် ဢမ်ႇၸၢင်ႈၵႂႃႇလႆႈလီၼၼ်ႉ ၸၢင်ႈႁဵတ်းႁႂ်ႈပဵၼ်မႃးလႆႈ တၢင်းပဵၼ်မၢၵ်ႇႁူဝ်ၸႂ်ယဝ်ႉ။ လွင်ႈၼႆႉ မိူဝ်ႈဢၼ်ႁဵတ်းၵၢၼ်ႁိူဝ်ႉလႄႈသင်၊ မိူဝ်ႈဢၼ်ၸႂ်သုၵ်ႉသၢၵ်ႉလႄႈသင် တေႁဵတ်းႁႂ်ႈၼႃႈဢူၵ်း လႄႈၶႅၼ် ၸဵပ်းၵႅၼ်းယဝ်ႉ။
ဢီႈသင် ႁဵတ်းႁႂ်ႈၶေႃႇလႅတ်ႉသ်ထရေႃးသုင်ပူၼ်ႉ?
ဢၼ်ႁဵတ်းႁႂ်ႈၶေႃႇလႅတ်ႉသ်ထရေႃးသုင်ၼႆႉ ၶဝ်ႈပႃးတၢင်းတႂ်ႈၸိူဝ်းၼႆႉယဝ်ႉ -
- တၢင်းၵိၼ် - တၢင်းၵိၼ်မၢင်ၸိူဝ်ႉမၢင်လွင်ႈၼႆႉ ပႃးဝႆႉၶေႃႇလႅတ်ႉသ်ထရေႃးၵမ်းလဵဝ်ယဝ်ႉ။ ပိူင်လူင်မၼ်းတႄႉ တၢင်းၵိၼ်ဢၼ်မီးၶႆမၼ်းဢိမ်ႇတူဝ် (saturated fat = ပြည့်ဝဆီ) ၼမ်ပူၼ်ႉတီႈ ၼၼ်ႉယဝ်ႉ။
- လႅၼ်းယႃႈ - ထၢတ်ႈမဵဝ်းၼိုင်ႈ ဢၼ်ၸိုဝ်ႈဝႃႈ acrolein ဢၼ်ပႃးၼႂ်းၵႂၼ်းလႅၼ်းယႃႈၼၼ်ႉ ၸၢင်ႈၵႂႃႇႁႄႉႁၢမ်ႈလွင်ႈႁဵတ်းသၢင်ႈၵၢၼ် ၶွင် HDL ယဝ်ႉ။ ပေႃးဝႃႈ HDL ဢမ်ႇႁဵတ်းၵၢၼ်လႆႈတဵမ်ထူၼ်ႈၸိုင် ၸၢင်ႈႁဵတ်းႁႂ်ႈသဵၼ်ႈလိူတ်ႈလႅင်ၵႅမ်ႈလူင်းယဝ်ႉ။
- မီးတၢင်းပဵၼ်ယဵဝ်ႈဝၢၼ် ဢမ်ႇၼၼ် တၢင်းပဵၼ်လိူတ်ႈသုင် (hypertension)
- ၼႂ်းပီႈၼွင်ႉၸိူဝ်ႉၶိူဝ်း ယၢမ်ႈမီးပိုၼ်းတၢင်းပဵၼ်လွတ်ႇလိူတ်ႈဢွၵ်းဢေႃတၼ် ဢမ်ႇၼၼ် တၢင်းပဵၼ်ႁူဝ်ၸႂ် ၸိူဝ်းၼႆႉယဝ်ႉ။
လိူဝ်သေၼႆႉ ယင်းမီးဢၼ်ဝႃႈ ၶေႃႇလႅတ်ႉသ်ထရေႃး ဢၼ်ၸပ်းမႃးၸွမ်းၸိူဝ်ႉၸွမ်းၶိူဝ်း (FH) ၼႆလူးၵွၼ်ႇယဝ်ႉ။ သင်ပဵၼ်ၸိူင်ႉၼၼ်ၸိုင် ၸဝ်ႈၵဝ်ႇၵိၼ်တၢင်းၵိၼ် ဢၼ်သၢင်ႇထုၵ်ႇတွၼ်ႈတႃႇပၢႆးယူႇလီသေတႃႉၵေႃႈ ၸၢင်ႈႁဵတ်းႁႂ်ႈၶေႃႇလႅတ်ႉသ်ထရေႃးၸဝ်ႈၵဝ်ႇသုင်ၶိုၼ်ႈလႆႈယူႇယဝ်ႉ။
မိူဝ်ႈလႂ် ၸဝ်ႈၵဝ်ႇထုၵ်ႇလီၵူတ်ႇထတ်းတူၺ်းၶေႃႇလႅတ်ႉသ်ထရေႃး?
- သင်ၸိူဝ်ႉၸဝ်ႈၵဝ်ႇမီးတၢင်းပဵၼ်ႁူဝ်ၸႂ် ဢမ်ႇၼၼ်တၢင်းပဵၼ်လွတ်ႇလိူတ်ႈဢွၵ်းဢေႃတၼ်
- သင်ၸိူဝ်ႉမီးပိုၼ်းၵူၼ်းပဵၼ်တၢင်းပဵၼ်ႁူဝ်ၸႂ် လႄႈတၢင်းပဵၼ်ဢၼ်ၵဵဝ်ႇၵပ်းၶေႃႇလႅတ်ႉသ်ထရေႃးဝႆႉ ၼႂ်းၸိူဝ်ႉၶိူဝ်း
- သင်ၸိူဝ်ႉၸဝ်ႈၵဝ်ႇပီးပူၼ်ႉ
- သင်ၸိူဝ်ႉၸဝ်ႈၵဝ်ႇမီးတၢင်းပဵၼ်လိူတ်ႈသုင်၊ ယဵဝ်ႈဝၢၼ် ၸိူဝ်းၼႆႉၸိုင် ၸဝ်ႈၵဝ်ႇထုၵ်ႇလီၵူတ်ႇထတ်းၶေႃႇလႅတ်ႉသ်ထရေႃးယူႇယဝ်ႉ။
တေႁဵတ်းႁိုဝ်ႁဵတ်းႁႂ်ႈၶေႃႇလႅတ်ႉသ်ထရေႃးယွမ်းလူင်း?
တႃႇႁဵတ်းႁႂ်ႈၶေႃႇလႅတ်ႉသ်ထရေႃးယွမ်းလူင်းၼႆႉ ယၢင်ႈဢွၼ်တၢင်းသုတ်းတႄႉ လူဝ်ႇလႆႈၵိၼ်တၢင်းၵိၼ် ဢၼ်ဢမ်ႇမီးၶႆမၼ်းၼမ်ၼၼ်ႉယဝ်ႉ။ ၵိၼ်ပၼ်မၢၵ်ႇမႆႉလႄႈ ၽၵ်းယိူဝ်ႈၼၢင်းၶဵဝ်ၸိူဝ်းၼႆႉ ၼမ်ၼမ်ၼၼ်ႉယဝ်ႉ။
လၢႆးယူႇလၢႆးသဝ်းမၢင်မဵဝ်း မိူၼ်ၼင်ႇ
- လဵၼ်ႈပၼ်ဢဵၼ်ႁႅင်းပုင်ႇမၢၼ်ႇ
- တိုတ်းပႅတ်ႈလွင်ႈလုတ်ႇလႅၼ်းယႃႈ ၸိူဝ်းၼႆႉၵေႃႈ ၸၢင်ႈႁဵတ်းႁႂ်ႈၶေႃႇလႅတ်ႉသ်ထရေႃႈယွမ်းလူင်းယူႇယဝ်ႉ။
တၢင်းၵိၼ်ဢၼ်မီးၶႆမၼ်းႁၢႆႉ (LDL) ၼမ်
- ၼိူဝ်ႉယဵတ်ႈသႆႈ (သႆႈၵွၵ်ႇ)
- ၼိူဝ်ႉမူသၢမ်ၸၼ်ႉ
- ၼင်သတ်း (မိူၼ်ၼင်ႇ ၼင်ႇမူ၊ ၼင်ၵႆႇၸိူဝ်းၼႆႉ)
- ထေႃးပၢတ်ႈ
- ၼမ်ႉမၼ်းမူ
- ၼိူၺ်းၶႅင်
- ၶဝ်ႈမုၼ်းၶဵၵ်ႉ လႄႈ ၶဝ်ႈမုၼ်းပီႇသၵိတ်ႉႁႅင်ႈ
- တၢင်းၵိၼ်ဢၼ်ပႃးၼမ်ႉမၼ်းမၢၵ်ႇဢုၼ် လႄႈ ၼမ်ႉမၼ်းထၢၼ် ၸိူဝ်းၼႆႉယဝ်ႉ။
တၢင်းၵိၼ်ဢၼ်မီးၶႆမၼ်းလီ (HDL) ၼမ်
- ၼမ်ႉမၼ်းပႃ
- မၢၵ်ႇထေႃးပၢတ်ႈ
- ထူဝ်ႇလႄႈမဵတ်ႉမၢၵ်ႇ (မိူၼ်ၼင်ႇမဵတ်ႉမၢၵ်ႇဢိတ်ႇ ၸိူဝ်းၼႆႉ)
- မဵတ်ႉမွၵ်ႇဝၼ်းၸိူၼ်း
- ၼမ်ႉမၼ်းမၢၵ်ႇၵွၵ်ႇ (olive oil) ၸိူဝ်းၼႆႉယဝ်ႉ။
ပီႈၸၢႆးလူင်
2015/April/30


text:
SMALLROCKMAN
I m quiet small man but still wanna rock with you "All ROCKER"
Tuesday, November 1, 2011
လွင်ႈၶမ်ၸႂ် ............................... ၶမ်ၸႂ်လၢႆလွင်ႈၼႃႈ ၵူၺ်းမိူဝ်ႈၼႆႉတေ ယွၼ်ႉမၼ်းမႃးၶမ်တီႈႁူဝ်ၸႂ် လႄႈ ယွၼ်းလၢတ်ႈလွင်ႈ ႁူဝ်ၸႂ်ဢွၼ်တၢင်းၵႂႃႈ။ ဢၼ်ၶမ်ၸႂ်ၼၼ်ႉၵေႃႈ ပဵၼ်လွင်ႈ Felling (ယွၼ်ႉပိူဝ်ႈဢမ်ႇႁူႉ ၵႂၢမ်းတႆးႁဝ်းတေတႅမ်ႈဝႃႈၸိူင်ႉႁိုဝ် ႁႂ်ႈမၼ်းလီထွမ်ႇၼႂ်းႁူ လႄႈယွၼ်းတႅမ်ႈ ပဵၼ် English)။ Felling ဢၼ်ၼႆႉ ၶႃႈဢမ်ႇယၢမ်ႈလႆႈ ပဵၼ်မႃး လၢႆပီၼႃႈယဝ်ႉ။ ၼၼ်ႉတေႉ မိူၼ်ႁဝ်းလၵ်ႉ ႁၵ်ႉၽႂ်မၢင်ၵေႃႉ သေဢမ်ႇၸၢင်ႈလၢတ်ႈ (ႁိုမ်း ယႃႇလၢတ်ႈၼႃႉဝႃႈပီႈၼွင်ႉ ၽူႈဢၢၼ်ၵေႃႈပဵၼ်)။ ဢဝ်ၶႃႈလႃႈ ပေႃးမႃးလၢတ်ႈလွင်ႈၼႆႉၵေႃႈ တိုၼ်းတေမီး သိူဝ်းၸႂ်လႄႈ ၶၢၼ်ၸႂ်ၼႆႉ ၸွင်ႈတေ ထဵင်ၶႃႈႁႃႉ?။ သိူဝ်းၸႂ်မိူဝ်ႈႁဝ်းႁၼ် ၵူၼ်ႈၵေႃႉၼၼ်ႉ သိူဝ်းၸႂ် ၸွမ်းႁဝ်း ၵူၺ်းၼႃႇၶၢၼ်ၸႂ် မိူဝ်ႈႁဝ်း ႁၼ်ၶဝ် သိူဝ်းၸႂ် ၸွမ်းၵေႃႉၶဝ် ႁၵ်ႉ (ဢမ်ႇၼၼ်ၵေႃႈ လႆႈၸႂ်)။ မၼ်းလီတီႈႁဝ်း လႆႈသိူဝ်း ၸႂ်သေတႃႉ မၢင်ပွၵ်ႈမႃးဝူၼ်ႉ ယဝ်ႉၵေႃႈ ဝူၼ်ႉထႅင်ႈယဝ်ႉၵေႃႈ ဝူၼ်ႉထႅင်ႈ ဝႃႈ ၸွင်ႈၸႂ်ႈ လွင်ႈသိူဝ်းၸႂ် တေႉတေႉႁႃႉ ၼႆၼၼ်ႉၼႃႇ။ မၢင်ပွၵ်ႈတိုၵ်ႉႁႃတေ ႁၼ်ၶဝ်သိူဝ်းၸႂ် ႁၵ်းၶဝ်ယူႇ ပေႃးမီး သဵင် Phone ၶဝ်လင်သေ ႁၼ် ၶဝ်ၼႃႈပိူင်ႈ ၵေႃႈ လႆႈၸဵပ်းၸႂ်ထႅင်ႈယဝ်ႉဝႃႈ။ မၢင်ပွၵ်ႈတိုၵ်ႉလၢတ်ႈတေႃႇလီလီယူႇ ပေႃးၵေႃႉဢၼ် ၶဝ်ႁၵ်ႉ မႃးၵေႃႈ ပေႃးလႆႈႁူႉတူဝ်သေ လႆႈၵိုတ်းၵႂၢမ်းလၢတ်ႈ ဢၼ်ၶႆႈလၢတ်ႈၼၼ်ႉယဝ်ႉဝႃႈ။ ဢၼ်ၸဵပ်းလိူဝ်ၸႂ် ၼၼ်ႉတေ ပေႃးၶဝ်ႁၢႆၵႂႃႇ ၸွမ်းၵၼ် ၼိုင်ႈၵမ်းၼၼ်ႉယဝ်ႉဝႃႈ။ မၼ်းမိူၼ် မီးလဵၵ်းလႅမ်လႅင် (ယွၼ်ႉတၢမ်ၾႆးမႆႈမႆႈ) ၼၼ်ႉ ၸီးသႂ်ႇဢူၵ်းၸဝ်ႈၵဝ်ႇသေ ၼၵ်းမိူၼ်မၵ်ႇႁိၼ်ၵွၼ်ႈၼိုင်ႈ မႃးၶမ်ယူႇတီႈ လွတ်ႇလူမ်းႁၢႆၸႂ် လႄႈ မိူၼ်ႁၢႆၸႂ်ယၢပ်ႇဝႆႉ။ သမ်ႉထႅင်ႈ ဢၼ်ၼို်င်ႈ ႁူဝ်ၶဝ်ႇဢွၼ်ႇ မိုဝ်ႈဢူၼ်ႈသေဢမ်ႇၶႆႈ လၢတ်ႈသင် ႁဵတ်းသင် သေ ၼင်ႈလူင်းၵႂႃႇႁဵတ်းၼၼ်ၵူၺ်းယဝ်ႉ။ ပေႃးလၢတ်ႈလွင်ႈၼႆႉတေႉ လၢတ်ႈ သိပ်းဝၼ်းၵေႃႈ ဢမ်ႇယဝ်ႉသေပွၵ်ႈ။
ပေႃးၸဵပ်းမႃးၼမ်ၼႃႇၵေႃႈ ၸၢင်ႈတေႁဵတ်းႁိုဝ် လိူဝ်သေ ၵႂႃႇႁႃဢူပ်ႇ ၵူၼ်းၵေႃႉဢၼ်ၸၢင်ႈပၼ် တၢင်းႁၼ်ထိုင် လႆႈ။ တၢင်းႁၼ်ထိုင်ၸိူဝ်းလႆႈမႃးၼၼ်ႉၵေႃႈ မၢင်ပွၵ်ႈလီ မၢင်ႇပွၵ်ႈႁၢႆႉ ၵူၺ်းၵႃႈ မီးပွၵ်ႈၼိုင်ႈ တၢင်းႁၼ်ထိုင်ဢၼ်ၼိုင်ႈ ႁဵတ်းႁႂ်ႈၶႃႈမီးႁႅင်းၸႂ်သေ လိုမ်းမၼ်းလႆႈ ပဵၼ်ပွၵ်ႈ ပဵၼ်ပွၵ်ႈၼၼ်ႉတေႉ ယိူင်းမၢႆဢၼ်ၶႆႈပဵၼ် လႄႈ ယိူင်းမၢႆႇ တွၼ်ႈတႃႇ ၸိူဝ်ႉၶိူဝ်းၵူၺ်း။ (ဢိုမ်း........ယိူင်းမၢႆၶႃႈတေႉၵေႃႈ ၶႆႈပဵၼ်ၽူႈလဵၼ်ႇ Guitar ၶႅၼ်ႇၶႅၼ်ႇ ယိူင်းမၢႆတွၼ်ႈတႃႇၸိူဝ်ႉၶိူဝ်းၵေႃႈ တႃႇႁႂ်ႈပီႈၼွင်ႉၸိူဝ်ႉၶိူဝ်းႁဝ်း မီးတၢင်းႁူႉလႄႈပၺႃႇ တဵမ်ႈထူၼ်ႈ တွၼ်ႈတႃႇတေ မီးသုၼ်ႇလႆႈလွတ်ႈလႅဝ်း)။ မၼ်းလၢတ်ႈထႅင်ႈဝႃႈ ပေႃးႁဝ်းႁၼ်ယိူင်းမၢႆႇဢၼ်ႁဝ်းၶႆႈၵႂႃႇ ၼႆ လွင်ႈတၢင်းယၢပ်ႇၽိုတ်ႇ လႄႈ Felling ဢၼ်လႆႈႁူပ်ႉၺႃႇၼၼ်ႉ တေပဵၼ်လွင်ႈလဵၵ်ႉလဵၵ်ႉ ၵႂႃႇယဝ်ႉ ၼႆဝႃႇ။ မၼ်းၵေႃႈမႅၼ်ႈတေႉမႅၼ်ႈဝႃႈ ဢဝ်မႃးဝူၼ်ႉမိူဝ်ႈလႂ်ႇၵေႃႈ မီးႁႅင်းၸႂ်မႃးတိၵ်းတိၵ်း။ မိူၼ်ၼင်ႇၵူႈဝၼ်းၼႆႈၵေႃႈ ၵမ်ႉၼမ်ႉထူမ်ႈ ၵမ်ႉၾၢႆးမႆႈ ၵမ်ႉလိၼ်လူမ်ႇ ၵမ်ႉဢိင်ႇသၼ်ႇ ၵမ်ႉၽိတ်းၵၼ် ၼႂ်းမိူင်းတႆးၵေႃႈ ၺႃႇတၢင်းယၢပ်ႇၽိုတ်ႇပေႃးဢမ်ႇၼပ်ႉလႆႈ။ ၵူၺ်း Felling လႄႈတၢင်းယၢပ်ႇၽိုတ်ႇ ဢၼ်ၶႃႈၺႃးၼၼ်ႉ ပဵၼ်မႅင်းလႅင်ၵႂႃႇယဝ်ႉဝႃႈ။ ၵူၺ်းၵႃႈ Felling ဢၼ်လႆႈၺႃးၼၼ်ႉၵေႃႈ မၼ်းတေဢမ်ႇႁၢႆလႆႈၼင်ႇၵဝ်ႇ ယွၼ်ႉပိူဝ်ႈဝႃႈ လၵ်ႉႁၵ်ႉၼႆႇၶႃႈလႄႈ မၢင်ဝၼ်းၵေႃႈသိူဝ်း မၢင်ဝၼ်းၵေႃႈ တုၵ်ႉ သေတႃႇ တုၵ်ႉၼၼ်ႉၵေႃႈဢမ်ႇပဵင်းလႆႈ တၢင်းယၢပ်ႇၽိုတ်ႇ ၸိူဝ်းပီႈၼွင်ႉတႆး ႁဝ်းထူပ်းယူႇၼၼ်ႉ ၼေႃႈ။ ဢေႃႈမီးၵၢၼ်ဢိတ်းၼိုင်ႈ တေၵႂႃႇယဝ်ႉၶႃႈ။
ယိၼ်းၸူမ်းတီႈမႃးဢၢၼ်ႇ ( ဝႃႈလႃးၵေႃႈ ဢမ်ႇမီးၽႂ်ဢၢၼ်ႇႁႃႉတေႃႈဝႃႈ)
Friday, January 9, 2009
ပီမႂ်ႇ လႄႈ ပၢႆးဝူၼ်ႉမႂ်ႇ
မႂ်ႇသုင်ပီမႂ်ႇၶႃႈပီႈၼွင်ႉႁဝ်းၶဝ်၊ ဝႃႈလႃးၵေႃႈဢမ်ႇမီးၽႂ်မႃးဢၢၼ်ႇယဝ်ႉႁႃႉတေႃႈ။ ၵူၺ်းပဵၼ်သင်ၵေႃႈယဝ်ႉၶႃႈတေသိုပ်ႇတဵမ်ႈ ပလွၵ်ႉၶႃႈၶိုၼ်း (ယွၼ်ႉၶႃႈလႆႈလိုဝ်ႈမၼ်း ၵႂႃႇပဵၼ် ပီပၢႆယဝ်ႉ)။ ဝၼ်းၼႆႉတေႉဢမ်ႇမီးသင်လၢၵ်ႇလၢႆးၼင်ႇၵဝ်ႇ ၵေႃႈမီးၶၢဝ်းယၢမ်းလိူဝ်ဢိတ်းၼိုင်ႈလႄႈ မႃးတဵမ်ႈပဵၼ်ပွၵ်ႈၵမ်းဢွၼ်တၢင်း။ ပူၼ်ႉမႃးၶၢဝ်းတၢင်း ၼိုင်ႈပီၼႆႉ မၼ်းဝႆးတွၼ်ႈတႃႇၶႃႈတေႉယဝ်ႉဝႃႈ ဢမ်ႇတၼ်းႁူႉသင်သေမူတ်းၵႂႃႇလၢႆလၢႆၼၼ်ႉယဝ်ႉ။ ပေႃးၶုပ်းၸႂ်လႆႈၵေႃႈပေႃးမူတ်း ႒႐႐႘ ၵႂႃႇယဝ်ႉၼႃႇ။ ပီ ႒႐႐႙ ၼႆႉ တေပဵၼ်သင်ထႅင်ႈၵေႃႈဢမ်ႇႁူႉ ။ ႁူႉၵေႃႈဢမ်ႇၶႆႈႁူႉၼင်ႇၵဝ်ႇ ၊ (ၶႆႈႁူႉဢမ်ႇလႆႈၼင်ႇၵဝ်) ယွၼ်ႉပိူဝ်ႈဝႃႈပေႃးႁဝ်းႁူႉၼႆၸႂ်တေသုၵ်ႉသၵ်ႉၸွမ်းမၼ်း။ ပေႃးပဵၼ်လွင်ႈလီ တေႉဢမ်ႇၵႃႈႁိုဝ် ပေႃးပဵၼ်လွင်ႈႁၢႆႈၼႆတေႉ ၼၼ်ႉယဝ်ႉတေဝူၼ်ႉၸွမ်းမၼ်းသေ သုၵ်ႉသၵ်ႉၸႂ်ဝႆႉတိၵ်းတိၵ်းၼၼ်ႉ ႉ။ ၵူၼ်းႁဝ်းၵမ်ႉၼမ်ၼႆႉ တေဝူၼ်ႉၸွမ်းလွင်ႈ ဢၼ်ပႆႇပဵၼ်သေ သုၵ်ႉသၵ်ႉၸႂ်ဝႆႉထႃႈ (ၵူၼ်းၵမ်ႉၼမ်ၼၼ်ႉၵေႃႈပႃးၶႃႈၵေႃႈၼိုင်ႈ)။ ဝူၼ်ႉတႃႇတၢင်းၼႃႈၼႆႉၵေႃႈလီ ၵူၺ်းၵႃႈယႃႇပေဝူၼ်ႉပႃးလွင်ႈယၢပ်ႇၽိုတ်ႇ (ဢမ်ႇပွင်ႇၸႂ်ယဝ်ႉၶႃႈယူဝ်ႉ) ပေႃးသပ်းလႅင်းၼႆၵေႃႈ မိူၼ်ၼႆႁဝ်းတေၵႂႃႇၵၢတ်ႇမိူဝ်ႈၽုၵ်ႈၼႆႇၵွၼ်ႇ ႁဝ်းဝူၼ်ႉဝႃႈႁဝ်းတေဢဝ်သင်ၵႂႃႇၶၢႆတီႈၵၢတ်ႇ ႁဝ်းတေ ႁၢင်ႈႁႅၼ်း လေႃႈႁဝ်းဝႆႉၸိူင်ႉႁိုဝ် လႄႈ ႁဝ်းတေသိုဝ်ႉသင်မႃးၶိုၼ်းၼႆတေႉ ပဵၼ်တၢင်းဝူၼ်ႉဢၼ်လီယူႇ ၵူၺ်းၵေႃႈပေႃးဝူၼ်ႉဝႃႈ ပေႃးၵဝ်ၵႂႃႇၵၢတ်ႇယဝ်ႉ ပေႃးၶွင်ဢၼ်တေၵႂႃႇၶၢႆႇ ၼၼ်ႉဢမ်ႇၶၢတ်ႇတေႁဵတ်းႁိုဝ် ၵမ်ႉမႃးပေႃးၵႂႃႇသမ်ႉၵူဝ်ၶွင်ဢၼ်ဢဝ်ၵႂႃႇၼႆႉဢမ်ႇပေႃးယူဝ်ႉ ဢမ်ႇၼၼ်ၵေႃႈ ၵမ်ႉၶူဝ်းၶွင်ဢၼ်ႁဝ်းတေသိုဝ်ႉမႃးၼၼ်ႉမၼ်းၵႃႈၼႃႇ ၼႆတေႁဵတ်းႁိုဝ် ၸႃႉၵႂႃႇၸိူဝ်းၼႆႉ တေႉဢမ်ႇပေႃးလီဝူၼ်ႉယဝ်ႉၶႃႈ။ ဝူၼ်ႉဢမ်ႇဝူၼ်ႉၵေႃႈမၼ်းမိူၼ်ၵၼ်ၵူၺ်း။ ႁဝ်းဝူၼ်ႉၵေႃႈမၼ်းတိုၼ်းတေပဵၼ်ယူႇယဝ်ႉဝႃႈ။ ဢမ်ႇဝူၼ်ႉၵေႃႈမၼ်းတိုၼ်းတေပဵၼ်ယူႇယဝ်ႉဝႃႈ (ပဵၼ်ဢၼ်ဝႃႈၼႆႉပဵၼ်ဢၼ်တီႈမၼ်းၶႆႈပဵၼ် ၽႂ်ႇဢမ်ႇႁူႉလႆႈဝႃႈမၼ်းတေပဵၼ်ဢီႈသင်)။
ယွၼ်ႉၼၼ် ၽႂ်မႃးဢၢၼ်ႇၺႃးၵေႃႈ မိူဝ်းဢဝ်မိုဝ်းတၢင်းႁူဝ်သေဝူၼ်ႉတူၺ်းဝႃႈ ႁဝ်းထုၵ်ႇလီဝူၼ်ႉဢီႈသင် လႄႈ ႁဝ်းထုၵ်ႇလီလၢတ်ႈဢီသင်ၼႆႇဢွၼ်တၢင်း ၵွၼ်ႇႁဝ်း တေလၢတ်ႈ တေႁတဵတ်း လႄႈ တေဝူၼ်ႉ ယွၼ်ႉပိူဝ်ႈဝႃႈ မၢင်လွင်ႈၼႆႉ ႁဝ်း လၢတ်ႈ ႁဝ်းႁဵတ်း ႁဝ်းဝူၼ်ႉၵႂႃႇၵေႃႈ မၼ်းတေဢမ်ႇမီးၽွၼ်းလီသင် တွၼ်ႈတႃႇတူဝ်ၸဝ်ႈ ၵဝ်ႇလႄႈ ၵူၼ်းတၢင်းၼမ်။ ယွၼ်ႉၼၼ်ပၼ်ႁႅင်းႁႂ်ႈၵူႈၵေႃႈ လၢတ်ႈ ႁဵတ်း ဝူၼ်ႉ လွင်ႈဢၼ်တေမီးၽွၼ်းလီတွၼ်ႈတႃႇတူဝ်ၸဝ်ႈၵဝ်ၼၼ်ႉၵူၺ်း။ ပေႃးႁဵတ်းၼၼ်ၵူႈဝၼ်းၼႆတေႉ ပီ ႒႐႐႙ ၼႆႉၵေႃႈတေပဵၼ် ပီ ဢၼ်မီးၵႃႈၶၼ်တွၼ်ႈတႃႇတူဝ်ၸဝ်ႈၵဝ်ႇလႄႈ ၵူၼ်းတၢင်းၼမ်ၼၼ်ႉၵူၺ်းယဝ်ႉ။ ဢေႃႈၶႃႈပေႃးၼႆ ၶႃႈႁဝ်းတေ ယွၼ်းပေႃးတီႈၼႆႉသေ ယွၼ်းၵႂႃႇႁႃၼမ်ႉၵိၼ် (ယႃႇဝူၼ်ႉၼမ်ႉၶႃႈၼႃႉ ဢမ်ႇၸႂ်ႈၼမ်ႉလဝ်ႈ) ဢိတ်းၼိုင်ႈသေ ပေႃးၶႃႈမီးၶၢဝ်းယၢမ်းၶႃႈတေမႃးတဵမ်ႈထႅင်ႈ ၶႃႈၵႂႃႈ။ ဢေႃႈလိုမ်းလၢတ်ႈ ၵမ်းၼႆႉၶႃႈတေမႃးတဵမ်ႈၼိုင်ႈဝူင်ႈၼိုင်ႈပွၵ်ႈၶႃႈၵႂႃႈ။ မႂ်ႇသုင်ပီမႂ်ႇၶႃႈ။
Wednesday, December 5, 2007
⅄ₘⅉₒ⅄⍚ℾ⅄⍚ℾ℻⅊⍚ℾ ⅇⅎₒ⅌ₔⅉₒₙ⅁ₑⅎₒ℻
Sunday, November 18, 2007
ၼွၼ်းဢမ်ႇလပ်းသေ ပႂ်ႉၶေႃႈတွပ်ႇ မိူၼ်ၼင်ႇ ဢမ်ႇလႆႈၵိၼ်ၶဝ်ႈသေ ပႂ်ႉဝၼ်းတၢႆ
*****ၸွမ်းတၢင်းမၢင်တီႈ*****
မိူဝ်ႈၶႃႈလႄႈတင်းၶဝ် ထိုင်ၼိူဝ်သႅၼ်ႈတၢင်းၵူၼ်းဢမ်ႇပေႃးပႆ မီးမႂ်ႇမႆႉၶဵဝ်ဢွၼ်ႇၸွမ်းပၼ်ႁူမ်ႈ လႄႈ
တၢင်းဢၼ်ငွၵ်းၶိုၼ်ႈငွၵ်းလူင်းၸွမ်းလွႆၼၼ်ႉ ၶႃႈထၢမ်ၶဝ်ဝႃႈ ၸွင်ႇသူႁၵ်ႉၶဝ် ( ၵေႃႈဢၼ်ပဵၼ်ၵေႃႈႁၵ်ႉ ၶဝ်ၵေႃႉၼၼ်ႉ) ႁႃႉ။ ၵေႃႈတွပ်ႇၶႃႈၶိုၼ်းဝႃႈ ႉႉ ႁဝ်းဢမ်ႇႁူႉတေလၢတ်ႈၸိူင်ႉႁိုဝ်ႁဝ်းၵေႃႈယၢမ်ႈထၢမ်ႇတူဝ်ႁဝ်း ယူႇဝႃႈ -ၸွင်ႇႁဝ်းႁၵ်ႉၶဝ်ႁႃႉၼႆယူႇဢိူဝ်ႈ-။ ၵူၺ်းႁဝ်းၵေႃႈဢမ်ႇႁူႉ တေတွပ်ႇၸိူင်ႉႁိုဝ်။ ၶႃႈၵေႃႈထၢမ်ႇ ၶေႃႈထၢမ် ဢၼ်ၶဝ်ႈတင်းၶၢင်ႈၸဝ်ၵဝ်သေ ထၢမ်ႇထႅင်ႈၵမ်းၼိုင်ႈဝႃႈ ၸွင်ႇသူႁၵ်ႉႁဝ်းတေႉတေႉႁႃႉၼႆလႄႈ ၵေႃႈတွပ်ႇၶႃႈၶိုၼ်းဝႃႈ ႁၵ်ႉ ႉႉႉ ၼႆဝႃႇ။ သိုပ်ႇလၢတ်ႈထႅင်ႈဝႃႈ-သူႇႁႂ်ႈႁဝ်းလိုမ်းသူၵေႃႈ ႁဝ်းလိုမ်းဢမ်ႇလႆႈလေႃႇ - ၼႆဝႃႇ။ ၶႃႈၵေႃႈမိုင်ၵႂႃႇၵမ်းၼိုင်ႈ ယဝ်ႉၶႃႈလိုမ်းတူဝ်သေယဵပ်ႇလူင်း GEAR လူတ်ႉၶႃႈ လႄႈ လူတ်ႉၶႃႈပေႃး
ဝင်ႇဝိူဝ်ႈၵႂႃႇၼၼ်ႉၼႃႇ။ ဢမ်ႇၸႂ်ႈလႄႈ ၶႃႈၸူမ်းၼႃး ၶႃႈၵူၺ်းဝူၼ်ႉဝႃႈ -ၸွင်ႇမၼ်းသိုပ်ႇလႅၼ်ၶႃႈယူႇႁႃႉ
ဢမ်ႇၼၼ်ဝႃႈတေႉႁႃႉ-ၼႆၵူၺ်းၼင်ႇၵဝ်။ ၵူၺ်းၸိူင်ႉႁိုဝ်ၵေႃႈယဝ်ႉ ၼႂ်းၸႂ်ၶႃႈတေႉ ၶႃႈၶႂ်ႈႁႂ်ႈၶဝ်လိူၵ်ႈႁၵ်ႉ ၵေႃႉလႂ်ၵေႃႉၼိုင်ႈသေ ဢမ်ႇႁႂ်ႈလႆႈဝူၼ်ႉၼမ် ၼၼ်ႉၶႃႈၼႃႇ။ ၵူၺ်းၶႃႈၵေႃႈဢမ်ႇလႆႈၶေႃႈတွပ်ႇမၼ်းၼင်ႇၵဝ်။ ယွၼ်ႉၼၼ်လႄႈ လွမ်ဝူၼ်ႉၵႂမ်းဢူၺ်းၵေႃႉၶႃႈၵေႃႉၼိုင်ႈလၢတ်ႈၶႃႈဝႃႈ- ပီႈပၼ်ၶၢဝ်းယၢမ်းၶဝ် တတ်းသႅၼ်ႈၸႂ် ဢႄႇၼႃႇလႄႈ ပီႈၵေႃႈ ပၼ်ၶၢဝ်းယၢမ်းတူဝ်ၸႂ်ႇၵဝ် လိုမ်းၶဝ်ဢႄႇၼႃႇလူင်-ၼႆဝႃႈ။ ၵေႃႈၶေးတေမႅၼ်ႈယူႇၵူၺ်း။ ၶႃႈၵေႃႈတႅပ်းတတ်းသဵၼ်ႈၸႂ်ဝႃႈ ၶႃႈယူႇၵႂႃႇၸိူင်ႉၼႆတူၺ်းသေ တေလၢတ်ႈၶဝ်ႈဝၼ်းဢိတ်းဢိတ်းဝႃႈ - သူႇလိူၵ်ႉၵေႃႉလႂ်ၵေႃႉၼိုင်ႈလႄႈ - ၼႆသေ ၽၢႆႇၶႃႈတေႉတေပဵၼ်ၵူၼ်းၵေႃႉ ပႂ်ႉထွမ်ႇၶေႃႈတွပ်ႇၶဝ် (ဢၼ်မုင်ႇမွင်းဝႆႉ ႁိုဝ် ဢမ်ႇမုင်ႇမွင်းဝႆႉၵေႃႈယဝ်ႉ) ၵႂႃႇလွႆးလွႆး ၼၼ်ႉၵူၺ်းယဝ်ႉဝႃႈ။ ၼႆႉတေႉမၼ်းဢမ်ႇၸႂ်ႈ သဵၼ်ႈတၢင်းဢၼ်လီလိူဝ်ပိူၼ်ႈၵေႃႈယဝ်ႉ ၵူၺ်းမၼ်းပဵၼ်သဵၼ်ႈတၢင်းဢၼ်လဵဝ် ဢၼ်ၶႃႈႁဵတ်းလႆႈတေႃႈလဵဝ် ၼၼ်ႉၼႃႇ။ ၶႃႈၵေႃႈလၵ်ႉလွမ်ထင်ႇ ဝႃႈ - ၼႂ်းၸႂ်ၶႃႈ ၶေႃႈထၢမ်ဢၼ်ၶွင်ႈၸႂ်မီးၼမ်လိူဝ် သဵၼ်ႈလိူတ်ႈၶႃႈ ဢၼ်လႅၼ်ႈယူႇ ၸွမ်းတူဝ်ၶႃႈၼႆႉလႄႈ ႁဵတ်းႁႂ်ႈၶႃႈၼွၼ်းဢမ်ႇလပ်းၵူၺ်းယူဝ်ႉ ၼႆယူႇ။ ယွၼ်ႉၼၼ် ၶႃႈၵေႃႉတေ ၼွၼ်းဢမ်ႇလပ်းသေ ပႂ်ႉၶၢဝ်းယၢမ်းၶဝ်တေပၼ် ၶေႃႈတွပ်ႇ(ဢၼ်ၶႃႈ ၶႆႈငိၼ်းမၼ်းၽွင်ႈ ဢမ်ႇၶႆႈငိၼ်းမၼ်းၽွင်ႈ )
ဢၼ်တေတွပ်ႇၶႃႈဝၼ်းၼိုင်ႈၵူၺ်းယဝ်ႉ။
************************ႁူဝ်ၶမ်ႈ မိူဝ်ႈတေထိုင်တီႈသဝ်း ***************************
ဢေႃႈ ၶႃႈလိုမ်းလၢတ်ႈလွင်ႈၼိုင်ႈ မိူဝ်ႈၼႆႉၶႃႈၵေႃႈသိူဝ်းၸႂ်ႇယူႇ ၵူၺ်း ယွၼ်ႉပိူဝ်ႈဝႃႈၶႃႈၵေႃႈလႆႈၵႂႃႇလႄႈၸွမ်းၶဝ် လႄႈ လႆႈဢူပ်ႇၵၼ်။ လွင်ႈၸိူဝ်းၼႆႉ ၶႃႈဢမ်ႇပႆယၢမ်ႈထူပ်းသေပွၵ်ႈလႄႈ ၶႃႈဝူၼ်ႉဝႃႈ သင်ႇၶႃႈဢမ်ႇႁူႉဝႃႈ ၶဝ်မီး ၵူၼ်းၵေႃႉၼိုင်ႈဝႆႉယဝ်ႉၼႆ ၶႃႈ ၶႅၼ်းတေသိူဝ်းၸႂ်လိူဝ်ၼႆႉ ယူႇႁိုဝ်ၵေႃႈဢမ်ႇႁူႉ(ၵူၺ်းၵေႃႈဢမ်ႇလီတေႃႈဝႃႈ ယွၼ်ႉဝႃႈၶႃႈၺႃးလႅၼ်)။ ဢၼ်ၶႃႈလႆႈၵႂႃႇသူင်ႇမိူဝ်ႈၼႆႉၵေႃႈ ဢမ်ႇၸႂ်ႈဝႃႈ ၶႃႈ ဢမ်ႇလိုမ်းၶဝ်လႆႈလႃးလႃးလႄႈ တိုၵ်ႉၸွမ်းၸႂ်ႇၶဝ်ယူႇတေႉဢမ်ႇၸႂ်ႈ ပေႃႈၶႃႈၶႆႈလိုမ်းပဵတ်ႈတႉၵေႃႈ ၸၢင်ႈလႆႈယူႇ (ယွၼ်ႉဝႃႈၶႃႈၵေႃႈတေဢၢၼ်း ႁဵတ်းႁႂ်ႈလိုမ်းႁႂ်ႈလႆႈ ဢမ်ႇဝႃႈပဵၼ်လွၵ်းလၢႆးလႂ်ႇၵေႃႈယဝ်ႉ) ။ ၵူၺ်းၵႃႈၶႃႈၵေႃႈ ႁဵတ်းၼႃႇတီႈၵေႃႈယၢမ်ႈႁၵ်ႉၶဝ် တီႈလီ (မိူၼ်ၼင်ႇၶူးၶႃႈ ပၼ်တၢင်းႁၼ်ထိုင်)ၼၼ်ႉၵူၺ်းၼင်ႇၵဝ်။
Friday, November 9, 2007
ဢမ်ႇၸင်းၵေႃႈလႆႈလိုမ်း
ၶႃႈႁၵ်ႉၺႃးသၢဝ် ၵေႃႉၼိုင်ႈ ႁိုင်မႃး သၢမ်ႇသီပီယဝ်ႉဝႃႈ ။ ၸဵမ်ႇမိူဝ်ႈၶႃႈၶဝ်ႈမႃးမိူင်းထၢႆးၼၼ်ႉယဝ်ႉ။
ၶႃႈၵေႃႈလႆႈဢူပ်ႇမႃးပေႃးမီးၶၢဝ်းတၢင်း သွင်သၢမ် ပီယဝ်ႉ။ ၶႃႈၵေႃႈလႆႈမီးၶၢဝ်း ဢၼ်ၶႃႈမူၼ်သိူဝ်း
ဢၼ်ႇၶႃႈငဝ် ဢၼ်ၶႃႈၸႂ်ထိုင် သေဢၼ်ၶႃႈဢမ်ႇလိုမ်းလႆႈ မႃးၶၢဝ်းတၢင်း ႁိုင်ယဝ်ႉ။ သေ မိူဝ်ႈဝၼ်းထဵႉ 3
NOVEMBER ၼႆႉမီးၵူၼ်းၸၢႆးၵေႃႉၼိုင်ႈ ထူဝ်းမႃးႁႃၶႃႈ သေ ႁဵတ်းသဵင်မိူၼ်မီးဢီႈသင်ၶႆႈလၢတ်ႈ။
ၽိူဝ်ၶႃႈထၢမ်ႇၵႂႃႇ မၼ်းၵေႃလၢတ်ႇဢမ်ႇပေႃးၶႆႈႁူႉလွင်ႈသေ လၢတ်ႈဝႃ -ၶႃႈထူဝ်းႁႃ ႉႉႉႉႉႉႉ
ၼၼ်ႉၵူၺ်းဢေႃႈ ႁဵတ်းသင်မၼ်းထူဝ်းၺႃး မၢႆ သူတိၵ်းတိၵ်းဢိူဝ်ႈ- ၼႆဝႃႇ ။ ၽိူဝ်ႈၶႃႈထၢမ် ၶဝ် ၶဝ်
(ၵေႃႉႁၵ်ႉ) ၵေႃလၢတ်ႈဝႃႈ -ယႃႇထူဝ်းႁႃ ၵေႃႉၼၼ်ႉၶိုၼ်းၼႃႉ ယဝ်ႉယႃႇႁပ်ႉၼႃႉ ပေႃးၶဝ်ထူဝ်မႃး- ၼႆဝႃႇ။
ၽိူဝ်ၼၼ််ၶႃႈၵေႃႈ ၸွင်ႇႁူႉဝႃႈ ၶဝ်မီးၵေႃႉႁၵ်ႉဝႆႉႇ။ ပေႃးပိူၼ်ႈဢမ်ႇလႅၼ်ၶႃႈတေႉ ၶဝ်သွင်ၵေႃႉၼႆႉ
ႁၵ်ႉၵၼ်ၸႅမ်ႇမိူဝ်ႈလဵၵ်ႉလႄႈ တေႃႇမိူဝ်ႈလဵဝ်ၼႆ။ ယွၼ်ႉၼၼ်ၶႃႈၵေႃ လႆႈ ၸဵပ်းၸ်(ပေႃးလၢတ်ႈ
တၢင်းၵႂၢမ်းထႆးတေႉၵေႃႈ อกหัก ဢူၵ်းႁၵ်းၼၼ်ၼႃႇမေႃႉ) ၵေႃႈၶႃႈဢမ်ႇႁူႉ တေႁဵတ်းသင်ႇ မၢင်ၶမ်ႈၵေႃႈ
ၼွၼ်းဢမ်ႇလပ်း မၢင်ၶမ်ႈၵေႃႈၼွၼ်းလပ်း မၢင်ၶမ်ႈၵေႃႈဝူၼ်ႉ ၵႂႃႇၵႃႈပဵၼ်ၼၼ်ႉၼႃႇ။ ၵမ်းလိုၼ်းသုတ်းၵေႃႈ
ၶႃႈတေယွမ်းပွႆႇ ႁႂ်ႈၶဝ်ၵႂႃႇႁၵ်ႉ ၵေႃႉဢၼ်ၶဝ်ၶႂ်ႈႁၵ်ႉၼၼ်ႉသေ ယဝ်ႉ။ ၶႃႈၵေႃဝူၼ်ႉဝႆႉဝႃႈ ပေႃးႁဝ်းပဵၼ်
ပၢၼ်ဢွၼ်ၵၼ်ယူႇတေႉ ဝၼ်းၼိုင်ႈတေၶိုၼ်းၺႃးၵၼ်ယူႇၵူၺ်း ၼႆသေ ၶႃႈၵေႃႈတေၶတ်းၸႂ်ႇ
ဢမ်ႇလၢတ်ႈတေႃႇတူၺ်း(ၶၢဝ်းယၢမ်းႁိုင်) ၶတ်းၸႂ်လိုမ်းတူၺ်းလွႆးလွႆး ၼၼ်ႉၼႃႇ။ ၵူၺ်းၵႃႈသင်ဝႃႈ
မၼ်းသမ်ႉမႃးလၢတ်ႈတေႃႇႁဝ်းၶိုၼ်းၼႆၵေႃႈ ၼိုင်ႈၶႅၼ်းလီၼၼ်ႉၼႃႇ ။ ၵူၺ်းၵႃႈ ၽိူဝ်ႈၶႃႈလၢတ်ႈၼေၶဝ်
လွင်ႈတၢင်းဢၼ်ပဵၼ်မႃးၸိူဝ်းၼႆႉသေ ၵႂပ်ႈသင်လႄႈ ႁဝ်းႁဵတ်းၼႆ မၼ်းၵေႃႈလၢတ်ႈၶႃႈဝႃႈ
-သူၵေႃႈၸၢမ်းဝူၼ်ႉဝႃႈႁဝ်းၽိတ်းၼႆလေႃႇ ယူဝ်ၶေးၸႂ်သူတေဢမ်ႇပေႃးသုၵ်ႉသၵ်ႉထႅင်ႈ သူၵေႃႈတေ
ၼွၼ်းလပ်း- ၼႆဝႃႇပေႃသူလၢတ်ႈဝႃႈႁႂ်ႈႁဝ်းၼေးသူ ၵူၺ်း ႁဝ်းၼေးဢမ်ႇၼေးၵေႃႈ ပေႃးၸဵပ်းၸႂ်ႇယဝ်ႉ
ဢၼ်ႁဵတ်းလႆႈတေႃႈလဵဝ်ႈၵေႃႈ လူဝ်ႇယူႇပႂ်ႉၶၢဝ်းယၢမ်း တေယူတ်းယႃႇၵႂႃႇလွႆးလွႆးၵူၺ်းၼၼ်ႉၼႃ။
ပေႃးႁဝ်းၼေးသူဝႃႈ သူၸၢင်ႈလႅၼ် ၼႆ ပေႃးသူၼေးႁဝ်းၶိုၼ်းဝႃ ၽႂ်ႇၸႂ်ႉမႂ်းမႃးႁၵ်ႉၵဝ်ၼႆလူး ႁဝ်းၵေႃႈ
ဢမ်ႇလွတ်ႈတၢင်းၼေးထႅင်ႈယဝ်ႉဢိူဝ်ႈ။ ၸိူင်ႉႁိုဝ်ၵေႃႈယဝ်ႉ ၶႃႈႁဝ်း မိူဝ်ႈလဵဝ်ၼႆႉတေႉ ပႂ်ႉၶၢဝ်းယၢမ်း
ဢမ်ႇၼၼ် ဝၼ်း ဢၼ်ၶဝ်တေမႃးလၢတ်ႈဝႃႈ -ႁဝ်းႁၵ်ႉသူ ၵေႃႉလဵဝ်ၵူၺ်း - ၼႆၵူၺ်းယဝ်ႉဝႃႈ။
Tuesday, November 6, 2007
ၶိုၼ်း ၸွႆႈၵဝ်ၶတ်းၸႂ် လိုမ်း
ၸွႆႈၵဝ်ၸွႆႈၵဝ် ႁႂ်ႈပိူၼ်ႉလႆႈ ၶိုၼ်းဢၼ်ႇဢမ်ႇၸၢင်ႈလပ်း ၶိုၼ်းဢၼ်ဢမ်ႇႁူႉတေႁဵတ်းသင်တၢင်းဝူၼ်ႉဢၼ်ၼိုင်ႈ မီးယူႇၼႂ်းၸႂ် မီးၵႂၢမ်း(ၽဵင်း) မီး GUITAR လႄႈ မီး COM လုၵ်ႈၼိုင်ႈ လဵၼ်ႈပဵၼ်ၵေႃႉလီႁႃး တၢင်းၶိုၼ်း။ ၶေႃႈၵႂၢမ်း ဢူၺ်းၵေႃႉတၢင်းသဵင်ႈဢၼ်တိုၵ်းၵွင်ႈယူႇၼႂ်ႇၸႂ် ၵေႃႈတဵၵ်းႁႂ်ႈ ႁႃႈၼွၼ်းလပ်း ယူႇ ၵူၺ်းၵႃႈၼွၼ်းဢမ်ႇလပ်း။ ဢူၺ်းၵေႃႉၶဝ် ဢမ်ႇၸႂ်ႈဝႃႈ ၵႂၢမ်းဢၼ်သူလၢတ်ႈၼၼ်ႉ ဢမ်ႇမီးၵႃႈၶၼ် ၼႃ ယွၼ်ႉပိူဝ်ႈဝႃႈ ႁႃႈၼွၼ်းဢမ်ႇလႆႈ ႁၢင်းၵူၺ်းႁႃးၵူၺ်း။
GUITAR ဢၼ်ၶႃႈၼွၼ်းၵွတ်ႇ
ၶတ်းၸႂ် ၶတ်းၸႂ်ထဵင်ႈၵမ်းၼိုင်ႈ တေဢဝ်ၵႂၢမ်း ROCK(http://www.youtube.com/watch?v=nn65d01YXsc)မႃးႁဵတ်းပဵၼ်သဵင်လႃႇ GUITAR မႃးႁဵတ်းပဵၼ်မွၼ်ၵွတ်ႇ COM တေႉမၼ်းႁိူဝ်ႉမႃးတင်းဝၼ်း သမ်ႉထဵင်ႈၺႃႈ SPY WARE လႄႈဢမ်ႇယုင်ႈမၼ်းယဝ်ႉ။ၵႂၢမ်းပၼ်ႁႅင်းဢူၺ်းၵေႃႉ တၢင်းသဵင်ႈ ၵေႃႈ တေပဵၼ်ၽှၼ်ႁၢင်ႈလီ မိူဝ်ႈႁႃးၼွၼ်းလပ်းယူႇၵႂႃႈ။
လိုမ်းလိုမ်းတေၶတ်းၸႂ်လိုမ်း ၵဝ်ယၢမ်ႈႁၵ်ႉၽႂ် လႄႈ ၽႂ်ယၢမ်ႈႁၵ်ႉၵဝ်။ မိူဝ်ႈၽုၵ်ႈတေပဵၼ် ယႃႇမဵတ်ႉဢွၼ် ဢၼ်ယႃႇႁႂ်ႈၵဝ် လိုမ်းၵႂႃႇလွႆး လွႆး ၵူၺ်းၵႃႈဢီႈယႃႇၼႆႉ ႁႃႈဝူၼ်ႉဝႃႈ တေလႆႈၵိၼ်ၵႂႃႇတေႃႇပေႃးႁၢႆ (လိုမ်း) ။ မိူဝ်ႈၽုၵ်တေ မီးၵၢင်ဝၼ်း ယုမ်ႉတေႃႇၵဝ်သေ ၼူၵ်ဢွၵ်ႇႁၢင်း တေလၢတ်ႈၵဝ်ဝႃႈ -ႁဝ်းတေပဵၼ်ႁႅင်း ၸႂ်ၼႃႉ-
ပေႃးၼွၼ်းပႆႇလပ်းၵေႃႈ တေဢဝ်ၶေႃႈၵႂၢမ်းၸိူဝ်းၼႆႉ မႃးသႂ်ႇၼႂ်း သဵင်ၵႂၢမ်း ( သႂ်ႇလမ်ႇႁၢင်ႉၸႃႉ) ဢၼ်ႇတေ ႁဵတ်းႁႂ်ႈၵဝ် ၶိုၼ်းၸႂ်ႇထိုင်ဝၼ်းၵဝ်ႇၵဝ်ႇ ဢၼ်ႇၵဝ် ဢမ်ႇၶႆႈၺႃး ၼၼ်ႉၵႂႃႈ။
ယွၼ်းသူးႁႂ်ႈၵူၼ်းဢၢၼ်ႇ ယႃႇႁႂ်ႈထူပ်းၺႃး ၶိုၼ်း (ၶၢဝ်းယၢမ်း) မိူၼ်ၼင်ႇၶႃႈ ၵူၺ်းယဝ်ႉ။


text:
မူၼ်ႉမႄးပိူင်ယုၵ်းယၢင်ႇ NCA လႄႈ လႆႈတိူဝ်းဝၼ်းထိုင် ဝၼ်းထီႉ 08.June.2015 ႁိုင်ထိုင် 7-ဝၼ်း၊ ပိုၼ်ၽၢဝ်ႇ တေယႃႉတတ်းပႅတ်ႈ NCCT သေ တေၶွတ်ႇၽွတ်ႈၶွမ်ႇမတီႇမႂ်ႇ ပုတ်ႉတၢင်တႅၼ်း။
လိၵ်ႈႁူမ်ႈမၢႆယုၵ်းယၢင်ႇ ၵိုတ်းယိုဝ်းၸိုင်ႈမိူင်းပတ်းပိုၼ်ႉ (NCA) ဢၼ် ၸုမ်းလူင်ပွင်ၸိုင်ႈမၢၼ်ႈ (UPWC) လႄႈ ၸုမ်းၸၢဝ်းၶိူဝ်း (NCCT) လႆႈၸႂ်ၵၼ်ၶဵၼ်ႇတႅမ်ႈဝႆႉၼၼ်ႉ လႆႈႁူႉဝႃႈ တင်းသဵင်ႈမီး 100-ၶေႃႈပၢႆ၊ ပၢင်ၵုမ်လူင် တီႈလေႃႇၶီးလႃႇၼႆႉ ဢုပ်ႇဢူဝ်းတႃႇဢဝ်ၶေႃႈၵၢင်ၸႂ် ၸုမ်းၽူႈၼမ်းၸိၵ်းၸွမ် ၸၢဝ်းၶိူဝ်း ၵူႈမူႇၸုမ်း တႅပ်းတတ်းမၵ်းမၼ်ႈ ပိူင်ယုၵ်းယင်ႇ NCA လႄႈ၊ ယွၼ်ႉၼၼ် ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ၵူႈမူႇၸုမ်း လႆႈတၢင်ႇၼႄ လွင်ႈထုၵ်ႇလႆႈထွၼ်ထႅမ် မူၼ်ႉမႄး မီးယူႇ 30-ၶေႃႈပၢႆ ပႃးတင်း လိၵ်ႈႁူမ်ႈမၢႆယုၵ်းယၢင်ႇ ၵိုတ်းယိုဝ်းပတ်းပိုၼ်ႉၸိုင်ႈမိူင်း (NCA) ဢၼ်မီးၼႂ်း 7-တွၼ်ႈ။
ယွၼ်ႉၶေႃႈၸိူဝ်းဢၼ် တႃႇတေလႆႈထွၼ်ထႅမ် မူၼ်ႉမႄးၼၼ်ႉ မီးၼမ်ႁႅင်းၼႅၼ်ႇၼႃႇလႄႈ ပၢင်ဢုပ်ႇဢူဝ်းၼႆႉ လႆႈမီးလွင်ႈၶွင်ႈၶမ်ယၢပ်ႇယဵၼ်းဝႆႉ သေဢမ်ႇၵႃး ဢမ်ႇလႆႈမီးၵၢၼ်တွတ်ႈၶႅပ်းၵၢင်ၸႂ် တႅပ်းတတ်းလိူၵ်ႈ ၼႂ်းၶေႃႈမၢင်ၶေႃႈၼၼ်ႉပႃး၊ ၸုမ်းၽူႈၼမ်းတင်းသဵင်ႈ ဢမ်ႇႁူမ်ႈၵၼ်တႅပ်းတတ်းလႆႈလႄႈ ၵူၺ်းလႆႈၸႂ်ႉၼင်ႇမၢႆမီႈပၢင်ဢုပ်ႇဢူဝ်း မီးဝႆႉၼၼ်ႉသေ ယူႇတီႈၶွမ်ႇမတီႇဢွၼ်ႁူဝ်ပၢင်ၵုမ်ၶဝ် လႆႈတႅပ်းတတ်းပၼ်ၵႂႃႇၵူၺ်း ၼႆယဝ်ႉ။
ယွၼ်ႉပိူဝ်ႈၼၼ်သေ ပၢင်ၵုမ်တေႃႇထိုင် ဝၼ်းထီႉ-05 ၼႆႉ ၼႂ်း 7-တွၼ်ႈ ဢၼ်ပႃးတင်းလိၵ်ႈႁူမ်ႈမၢႆယုၵ်းယၢင်ႇ ၵိုတ်းယိုဝ်းၸိုင်ႈမိူင်းပတ်းပိုၼ်ႉ (NCA) ၼၼ်ႉ ၵူၺ်းဢုပ်ႇဢူဝ်းယဝ်ႉတူဝ်ႈၵႂႃႇ တႃႇ 4-တွၼ်ႈၵူၺ်း၊ ၼႂ်း 4-တွၼ်ႈၼၼ်ႉၵေႃႈ လႆႈဢုပ်ႇဢူဝ်းၵၼ် လူၺ်ႈလွင်ႈၶွင်ႈၶမ်ယၢပ်ႇယဵၼ်း မႃးၵူႈတွၼ်ႈတွၼ်ႈၼႆယဝ်ႉ။
လႆႈဢုပ်ႇဢူဝ်းပႃး ၵဵဝ်ႇၵပ်းလွင်ႈၸုမ်းဢူၺ်းလီ ၵူႈမူႇၸုမ်း ႁႂ်ႈလႆႈၶဝ်ႈပႃးၸွမ်း ၵဵဝ်ႇၼႂ်းတွၼ်ႈၵၢၼ်ၵိုတ်းယိုဝ်း လႄႈ လႆႈမၵ်းမၼ်ႈ တိူဝ်းဝၼ်းပၢင်ၵုမ်ၵႂႃႇ တေႃႇထိုင် ဝၼ်းထီႉ-08 ႁိုင်ထိုင် 7-ဝၼ်း။
ၼွၵ်ႈသေၼၼ်ႉ ယူႇတီႈၶေႃႈၵၢင်ၸႂ် ၼႂ်းပၢင်ၵုမ်ၺီႇလႃႇၶမ်ႇလူင် လေႃႇၶီးလႃႇ ၼႆႉသေ ၼႂ်းၶေႃႈမၢႆတွင်းၼၼ်ႉ လႆႈပိုၼ်ၽၢဝ်ႇဝႆႉ တေယႃႉတတ်းပႅတ်ႈ ၸုမ်း-NCCT လႄႈ တေၶိုၼ်းမႄးၶွတ်ႇၽွတ်ႈတင်ႈ ၶွမ်ႇမတီႇမႂ်ႇ ထႅင်ႈဢၼ်ၼိုင်ႈ ပိူဝ်ႈတႃႇပုတ်ႉတၢင်တႅၼ်း NCCT သေ ဢုပ်ႇဢူဝ်းငူပ်ႉငီႉၵၼ်တင်း လူင်ပွင်ၸိုင်ႈၵႂႃႇ ၼႆယဝ်ႉ။
တီႈလေႃႇၶီးလႃႇၼႆႉ တႄႇဢုပ်ႇဢူဝ်းၵၼ် မိူဝ်ႈဝၼ်းထီႉ 02.June.2015 မၵ်းမၼ်ႈထိုင် ဝၼ်းထီႉ 06.June.2015 တင်းႁိုင် 5-ဝၼ်း၊ ဢုပ်ႇဢူဝ်းတႃႇတႅပ်းတတ်းမၵ်းမၼ်ႈ ၵဵဝ်ႇၼႂ်းတွၼ်ႈ ဢၼ်ၸုမ်းၵေႃႇသၢင်ႈ လွင်ႈငမ်းယဵၼ်မိူင်းႁူမ်ႈတုမ် (UPWC) လႄႈ ၸုမ်းဢုပ်ႇဢူဝ်းၵၢၼ်ၵိုတ်းယိုဝ်းပတ်းပိုၼ်ႉ (NCCT) လႆႈၸႂ်ၵၼ်ၶႅၼ်ႇတႅမ်ႈဝႆႉ လိၵ်ႈႁူမ်ႈမၢႆယုၵ်းယၢင်ႇ ၵိုတ်းယိုဝ်းၸိုင်ႈမိူင်းပတ်းပိုၼ်ႉ (NCA) ႁႂ်ႈပဵၼ်လိၵ်ႈႁူမ်ႈမၢႆ NCA ၵမ်းလိုၼ်း သေတႃႉ ၵူၺ်းၵႃႈ ယွၼ်ႉထူပ်းၺႃးလွင်ႈ ၶွင်ႈၶမ်ယၢပ်ႇယဵၼ်းၼမ်လၢႆ လႄႈ ၸင်ႇလႆႈမႄးတိူဝ်းဝၼ်း ပၢင်ၵုမ်ထိုင် ဝၼ်းထီႉ 08.June.2015 ႁိုင်ထိုင် 7-ဝၼ်း ၵႂႃႇယူႇယဝ်ႉ။
တႆးလွတ်ႈလႅဝ်း